ועדת הכספים, כנסת 20, פרוטוקול מספר 485, 2016-11-10 12:00

מכלוף מיקי זוהר: אני מתכבד לפתוח את ישיבת ועדת הכספים בנושא הצעת חוק מבנה הבורסה.

מכלוף מיקי זוהר: לידיעת החברים, זה גם פורסם הבוקר, במסגרת ההסכמים הקואליציוניים, ביחד עם יושב ראש הקואליציה ויושב ראש ועדת הכספים, ישנם מספר חוקים שקיבלתי לידיי לניהול במסגרת ועדת הכספים, חוק אחד זה חוק מבנה הבורסה, חוק שני זה חוק נושא קצבאות ביטוח לאומי והחוק השלישי זה החוק של העברת הכספים של הימורים והגרלות וגם העברת הכספים של רשות שדות התעופה.

מכלוף מיקי זוהר: אלה ארבעת החוקים שאני אטפל בהם.

מכלוף מיקי זוהר: החוק הזה הוא יחסית מבין החוקים החוק הכי משמעותי.

מכלוף מיקי זוהר: בהחלט עשיתי בדיקה מעמיקה לגבי החוק, מהותו והשלכותיו.

מכלוף מיקי זוהר: אני אקבע סדרי דיון כדי שהדברים יהיו ברורים.

מכלוף מיקי זוהר: ראשית, מה שאנחנו נעשה, אנחנו כמובן נתקדם עם ההקראה מאיפה שעצרנו, אבל נניח על השולחן קודם כל בתחילת הדיון עד לסיומו ועד לסיום ההצבעה שלו נושאים שאני מתכוון להתעכב עליהם ולתקן אותם במסגרת החוק וגם לעשות בהם בדיקה מעמיקה.

מכלוף מיקי זוהר: אז הנושאים הם כדלקמן ושיירשם בפרוטוקול: הנושא הראשון זה נושא ימי המסחר.

מכלוף מיקי זוהר: אני טוען שיום מסחר ביום שישי הוא לא רלוונטי.

מכלוף מיקי זוהר: זה נושא אחד שאני אדרוש לעמוד עליו, שלא יהיה מסחר ביום שישי.

מכלוף מיקי זוהר: הנושא השני הוא נושא העמלות שנגבות על ידי הבנקים ובתי ההשקעות, למרות שבתי ההשקעות גובים הרבה פחות מהבנקים, שמגיע היום לסכומים הרבה יותר גבוהים, בערך פי 25 ממה שנגבה ברחבי העולם, כשאת הכסף הזה משלם הציבור.

מכלוף מיקי זוהר: אני רוצה שנשקול ברצינות פיקוח משמעותי על גובה העמלות וכמה יהיה אפשר לגבות מהאזרחים.

מכלוף מיקי זוהר: הנושא השלישי קשור לפתיחת השוק לברוקרים מחוץ לארץ, שיכולים לייצר תחרות, כי היום אין תחרות מספיק טובה ויש סוג של מונופול, מיד אדוני ידבר ראשון, לפני שנתחיל את הדיון.

מכלוף מיקי זוהר: הנושא הנוסף שאני גם רוצה להיכנס לסוגיה שלו ולבחון אותה זה אופי השליטה שיש היום לבנקים במסגרת החוק החדש ואיך השליטה הזאת תשתנה כמה שיותר מהר לטובת האזרחים ולטובת כמובן מי שמייצג את האזרחים, שזה מדינת ישראל באמצעות הבורסה, הרשות לניירות ערך.

מכלוף מיקי זוהר: בסוף המטרה שלי היא לוודא שמונופול, ככל שהיה ואם היה, לא יתקיים יותר.

מכלוף מיקי זוהר: הדבר שאנחנו נשיג מזה בסופו של דבר זה רווחת האזרחים.

מכלוף מיקי זוהר: אלה הדברים שבסופו של תהליך אנחנו נדון בהם לעומקם ואנחנו גם נשנה אותם במסגרת החוק בעזרת ה'.

מכלוף מיקי זוהר: בינתיים אנחנו ממשיכים בהקראה.

מכלוף מיקי זוהר: לפני שנתחיל בהקראה, אני - - -

מיקי לוי: תודה, אדוני היושב ראש.

מיקי לוי: אתה יודע מה?

מיקי לוי: אני מסכים עם כל מה שאמרת, זה חלק מהדברים שאחרי הישיבה בפעם הקודמת יצאתי מכאן מודאג הרבה יותר ממה שנכנסתי, למרות שלמען הגילוי הנאות ישבתי גם עם פרופ' האוזר ידידי וחלק הסכמתי, חלק אחר כך העליתי גבה והישיבה הקודמת לא הייתה טובה.

מיקי לוי: היא לא הייתה טובה כי לא ניתנו כאן תשובות ואני הרשיתי לעצמי לשבת עם שלושה אנשים שנכחו כאן, למען הגילוי הנאות, שהם אינם קשורים לכנסת, הם אינם לוביסטים, חלק מהם עבדו באוצר, חלק מהם עבדו ברשות ואף אחד מהם היה דירקטור מטעם האוצר והציבור בבורסה ומבין ומכיר מבפנים ולאחור את הכול.

מיקי לוי: ואני, ברשותך, אוסיף לדברים שאמרת בקצרה, זריז, כדי להבהיר.

מיקי לוי: על פי הצעת החוק לכל בנק יש 5%, זה הצעת החוק אומרת.

מיקי לוי: אם אני מחזיק את ההחזקות העכשוויות זה אומר שבנק הפועלים, לאומי, מזרחי, טפחות, לכולם יש 5%, לשלושה בנקים, אוצר החייל, מרכנתיל ודיסקונט, יש 0.9, 0.86 ו-0.15.

מיקי לוי: אם שלושת הבנקים האלה בעתיד, על פי הצעת החוק, יוכלו להשלים את הרכישות שלהם וישלימו ל-5% הרי שפעם נוספת הבנקים מחזיקים יותר מ-50% וזה בהחלט מדאיג מאוד.

מיקי לוי: מאוד מדאיג.

מיקי לוי: בעיה נוספת, על פי מה שנמסר בישיבה הקודמת, והיה כאן בחור שאני לא מכיר אותו לפני כן, עדי ליבזון, הוא טען, והרשיתי לעצמי לשוחח איתו, שבכל העולם יש הפרדה בין בעלות לחברות.

מיקי לוי: למיטב זיכרוני, מה שהוא אמר, ב-30 מדינות שנוהגות כך ב-OECD, יש 30 או מעל 30, דהיינו בפועל הבעלים אינם חברים, כדי שלא יהיו ניגודי עניינים כפי שאמרתי.

מיקי לוי: שוחחתי איתו והוא טען כי חקר את הנושא של מכירת ניירות ערך.

מיקי לוי: למשל לקוח נכנס לבנק, הבנק יכול למכור לו את כל קשת ניירות הערך, אבל לבנק עצמו יש אינטרס להציע לו אפיקים חדשים, למשל תכניות חיסכון של הבנק - - -

מכלוף מיקי זוהר: אדוני, אני רק מעיר הערת ביניים, למיטב הבנתי החוק הזה מבטל את האפשרות להיות גם בעלים וגם חבר, נכון?

מיקי לוי: לא, חד משמעית לא.

<קריאה: ממש לא, זו אשליה.

מכלוף מיקי זוהר: שנייה, חברים, רק שמוליק יאמר את דברו.

<שמואל האוזר: המשמעות של החוק היא באמת הפרדה, אבל כמו שדיברנו, לפי חוק ניירות ערך עד 5% לא נחשב בעלים, הם יכולים יהיו להחזיק עד 5%.

מכלוף מיקי זוהר: אבל מה שאומר חבר הכנסת מיקי לוי, ובצדק, אם נשקלל את כל הבעלות של כל הבנקים יחד, עם 5% לכל אחד לכל היותר, עדיין השליטה תישאר בידם.

<קריאה: לא, יהיו להם 35% - - -

מיקי לוי: נכון, אבל יש שלושה בנקים שיש להם פחות מ-5%, בנק אוצר החייל עם 0.93 - - -

מכלוף מיקי זוהר: ואז הם יקבלו.

<קריאה: לא, אבל הם חלק מהבינלאומי ולכן הם ייספרו בבינלאומי.

מיקי לוי: אז שייכתב בחוק ששלושת הבנקים האלה לא יוכלו לרכוש אפילו מאית אחת, כדי שנוכל להבטיח.

<קריאה: זה כתוב.

<קריאה: מגבלת ההחזקה היא לקבוצה, לבעל שליטה, או לבעל העניין ב - - -

מיקי לוי: אני אולי לא מבין, אוצר החייל שייך למי?

<קריאה: בנק דיסקונט זה בנק מרכנתיל, זה בנק אחד - - -

מיקי לוי: אז אם כך נלך להיפוכו של דבר, שלושת הבנקים האלה, שהם כאילו בנקי בת שלהם, מחזיקים מעל 5%.

<קריאה: היום.

<שמואל האוזר: היום, אבל בעתיד לא.

מיקי לוי: זה אומר שאני לא אראה במפת הבנקים, לא את אוצר החייל, לא את מרכנתיל ולא את דיסקונט?

<קריאה: אתה תראה את מרכנתיל ודיסקונט ביחד מחזיקים לא יותר מ-5%, את הבינלאומי, בנק אוצר החייל ובנק מסד החייל, ביחד לא יחזיקו יותר מ-5%.

מיקי לוי: אז היום הם מחזיקים יותר.

<קריאה: הפועלים ופועלים סהר לא יחזיקו יחד יותר מ-5% וכן הלאה.

מיקי לוי: אני אמצא בחוק שכל קבוצה לא תחזיק יותר מ-5%?

מיקי לוי: זה יהיה בהיר לחלוטין?

<שמואל האוזר: זה החוק.

<שמואל האוזר: כן.

<שמואל האוזר: ברור, זה המצב.

<נירית איבי: אני רק רוצה להבהיר שזה גם כולל את פועלים סהר.

<נירית איבי: כלומר גם הברוקרים או אולמות המסחר למיניהם לא יוכלו להחזיק, אם הם מוחזקים על ידי אותה קבוצת שליטה שמחזיקה גם בבנק.

מכלוף מיקי זוהר: ברור.

מכלוף מיקי זוהר: הדברים ברורים, הסוגיה נפתרה, בסדר.

מכלוף מיקי זוהר: בואו נתקדם.

<קריאה: רק עוד הערה אחת, לכן כל שבע הקבוצות לא תוכלנה להחזיק יותר מ - - -

מכלוף מיקי זוהר: יותר מ-35% יחד.

מכלוף מיקי זוהר: בסדר גמור.

<נילי אבן חן: בסיכומו של דבר יהיו להם באזור ה-36%-37%, גם אם מה שאתם אומרים נכון ואין להם אפשרות לקנות יותר, פלוס ה-22% כמעט של חברי בורסה שהם לא בנקים - - -

מכלוף מיקי זוהר: של בתי ההשקעות?

<נילי אבן חן: כן.

<נילי אבן חן: זאת אומרת שמי שהיום חבר בורסה בעתיד יש לו קרוב ל-60%.

<נילי אבן חן: 60% לכל הדעות זה שליטה וצריך להתמודד עם זה.

מכלוף מיקי זוהר: אני רוצה לשאול אותך שאלה, את משפטנית, נכון?

<נילי אבן חן: כן.

מכלוף מיקי זוהר: זה שיש לחברי בורסה קיימים את האחוזים גם במבנה החדש זה לא הופך אותם לשותפים או לחברים או למתואמים.

מכלוף מיקי זוהר: הרי לבנקים יש אינטרסים שונים מבתי ההשקעות, כי הם בתחרות מול בתי ההשקעות.

<קריאה: לא, זה הקרטל.

מכלוף מיקי זוהר: אני רוצה להבין, בתי ההשקעות חולקים עם הבנקים את הרווחים שלהם?

<קריאה: לא.

<קריאה: גם הבנקים לא מחלקים ביניהם.

מכלוף מיקי זוהר: אז הם לא שותפים.

<נילי אבן חן: אבל נקודת המוצא - - -

מכלוף מיקי זוהר: ככה אני יודע שמגדירים שותף, שיש חלוקת הכנסות משותפת.

<נילי אבן חן: נקודת המוצא שאין עליה מחלוקת והיא בבסיס הרפורמה כתובה בדברי ההסבר, וזה גם מה שאמר פרופ' האוזר בראשית הדיון והוא אומר את זה בכל דיון, זה הצורך בהפרדת הבעלות מהחברות, ועל זה אנחנו סומכים ידינו במאה אחוז, מה שאנחנו אומרים זה שאין הפרדה אמיתית בין הבעלות לחברות.

<נילי אבן חן: מוסכם וידוע שיש ניגוד עניינים בין הבעלות לחברות, אבל הלכה למעשה החברים נשארים גם הבעלים.

מכלוף מיקי זוהר: אז אני אגיד לך, אני רוצה לתת לזה פתרון.

מכלוף מיקי זוהר: הרי אנחנו מייצגים את הציבור ויש לנגד עינינו את האינטרס הציבורי והאינטרס הציבורי זה לא לגרום למצב שהעמלות גבוהות או מרקיעות שחקים על חשבון הציבור.

מכלוף מיקי זוהר: אנחנו רוצים לפרק מונופולים, זו אחת מהמטרות.

מכלוף מיקי זוהר: אם נמצא לנכון ונביא פתרון באמצעות פיקוח על העמלות ובאמצעות הגברת התחרות גם לאותה שליטה, שאת חוששת ממנה ואני מבין אותה, של 60%, שהיא מחולקת, זה לא שליטה בלעדית של גוף אחד בעל אינטרס אחד, אלא מספר אינטרסים שונים בין גופים שיחזיקו ביחד רוב, עדיין אנחנו נהיה במצב מצוין והציבור יהיה במצב מצוין.

מכלוף מיקי זוהר: אם היינו מוצאים מצב בו ישנה שליטה מוחלטת של גוף אחד, בעל אינטרס אחד, בטח ובטח שלא היינו נותנים לדבר הזה יד ולא היינו מאפשרים לזה לקרות.

מכלוף מיקי זוהר: לכן אנחנו צריכים גם להסתכל על התמונה הרחבה.

מכלוף מיקי זוהר: אי אפשר להיות במצב בו הבעלות המוחלטת כולה נמצאת רק במקום אחד, גם לא שלנו, יש עוד שחקנים במשחק הזה, יש את הבורסה שהיא שחקנית, יש את הבנקים שהם שחקנים, יש את בתי ההשקעות שהם שחקנים ואנחנו הציבור.

מכלוף מיקי זוהר: אי אפשר לתת את הכול ביד אחת, צריך לפזר את זה כדי שמאזן האינטרסים בסופו של דבר יביא לדבר האידיאלי.

מכלוף מיקי זוהר: אין דרך אחרת.

מכלוף מיקי זוהר: אנחנו במדינה דמוקרטית, אנחנו לא קומוניזם ולא דיקטטורה, אנחנו עובדים בשיטה ליברלית, אבל בכל זאת מפעילים את המחשבה תוך כדי.

<אמנון נויבך: אני רוצה לציין שיש לנו בבורסה 22 חברים ועל יד הבנקים הגדולים יש עוד כמה חברים, כולל בנקים זרים שלהם האינטרסים שונים לגמרי, כמו HSBC, UBS, גורמים זרים שהם חברים בבורסה.

<אמנון נויבך: לכן לצייר את כולם כאילו הם יושבים על אותו מכנה משותף זה ממש טעות.

מכלוף מיקי זוהר: אני אמרתי את זה ממש עכשיו.

<אמנון נויבך: כן, אני רק נותן לך את הנתון ומחזק את הארגומנטציה שאמרת.

מכלוף מיקי זוהר: אני לא יוצא מנקודת הנחה אחרת.

<אמנון נויבך: ראוי גם לשים את העובדות לפני שמבלבלים את הנתונים.

מכלוף מיקי זוהר: תודה.

מכלוף מיקי זוהר: חבר הכנסת מיקי לוי, רוצה להשלים?

מיקי לוי: אלא אם כן - - -

מכלוף מיקי זוהר: אתה רוצה לשמוע עוד קצת ציבור לפני ש - - - בשמחה.

<עפר ארז: עפר ארז, עורך דין פרטי, לא קשור לנושא הזה בכלל, לא מייצג אף אחד פה בדיון הזה, למעט את עצמי.

<עפר ארז: אני רוצה לומר שני דברים.

<עפר ארז: קודם כל זה ברור שמתקיים קרטל בין חברי הבורסה, כיוון שהקרטל הזה הוא מה שגובה עמלות כל כך מטורפות בהשוואה בינלאומית.

<עפר ארז: מבחן התוצאה פה הוא שקובע שהעמלות הן פי עשרות, מאות אחוזים, לפעמים אלפי אחוזים יותר מהמקובל בעולם היום.

<עפר ארז: אז השאלה אם יש קרטל או אין, המחירים מראים שיש, אי אפשר להתווכח עם זה.

מכלוף מיקי זוהר: היום?

<עפר ארז: היום, כבר היום.

מכלוף מיקי זוהר: היום, אבל אנחנו רוצים לשנות.

<עפר ארז: ולקרטל הזה ימשיך להיות אינטרס שהוא בעל שליטה - - -

<נילי אבן חן: וזה הולך להיות יותר גרוע.

מכלוף מיקי זוהר: למה?

<נילי אבן חן: למה?

<נילי אבן חן: כי היום יש שבעה בנקים מתוך 22 חברי בורסה והם מצליחים לעשות קרטל, והולך להיות להם מעל 60%.

<עפר ארז: נכון.

<עפר ארז: אני רוצה לשאול שאלה מקדמית, ברשותך.

מכלוף מיקי זוהר: אני רוצה לעדכן אתכם בנתון מעניין, מה ההבדל בין עמלות שגובים בנקים לבין עמלות שגובים בתי ההשקעות, אתם יודעים?

<עפר ארז: קטן מאוד.

מכלוף מיקי זוהר: לא.

<נילי אבן חן: לא, הוא מאוד גדול.

מכלוף מיקי זוהר: בתי ההשקעות גובים בערך עשירית או חמישית את סך העמלה שהבנק גובה.

מכלוף מיקי זוהר: אז מה האינטרס של בתי ההשקעות?

מכלוף מיקי זוהר: אם בתי ההשקעות עושים תחרות קשה עם הבנקים לגבי גובה העמלה, למה שיהיה להם אינטרס משותף עם הבנקים לייצר איזה שהוא קרטל?

<נילי אבן חן: כי לשניהם יש אינטרס לא להכניס שחקנים חדשים.

מכלוף מיקי זוהר: אז אני אמרתי שאנחנו רוצים גם לפתוח את השוק לשחקנים חדשים, שזה יהיו ברוקרים מחוץ לארץ.

<נילי אבן חן: כן, אבל אתה צריך שהמבנה יהיה כזה שיפתח.

מכלוף מיקי זוהר: חבר'ה, אי אפשר לייצר מבנה - - -

<נילי אבן חן: זה לא קיים בעולם.

<נילי אבן חן: מה שאנחנו עושים עכשיו זה לא קיים בעולם וזה מנוגד לתכלית של הרפורמה, של הפרדת בעלות וחברות.

<נילי אבן חן: למה לתת לבנקים ולחש"בים אחוזים?

<נילי אבן חן: למה?

<נילי אבן חן: למה כשזה לא קיים בכל העולם?

<עפר ארז: בדיוק, זאת השאלה המרכזית.

מכלוף מיקי זוהר: הם שחקנים מרכזיים בתחום הזה, מה זאת אומרת?

<עפר ארז: כבודו, אני לא סיימתי.

<עפר ארז: דברי ההסבר של הצעת החוק, בעמוד הראשון, עמוד 1160, בצד שמאל למעלה, אני מקריא, 'יש לשנות את מבנה הבעלות על הבורסה ממודל של חברים בלא זכויות הוניות למודל של תאגיד למטרות רווח'.

<עפר ארז: בעמוד הבא, עמוד 1161, כתוב מצד שמאל למעלה, 'נוכח התאגדות הבורסה כגוף שאינו למטרות רווח חברי הבורסה אינם מחזיקים בזכויות הוניות כלשהן בבורסה'.

<עפר ארז: אני רוצה לשאול, אם אין להם שקל אחד בהון ויש להם רק חצי שליטה בדירקטוריון, איך קפצנו ל-60% ומשהו בכל המבנה החדש?

<עפר ארז: הם צריכים להיות אולי 25% שזה הפשרה בין אפס לחצי.

מכלוף מיקי זוהר: אני עם דבר אחד לא מסכים, שהבנקים ובתי ההשקעות אחד הם.

מכלוף מיקי זוהר: אני לא מסכים עם הטענה הזו.

<עפר ארז: אבל אני שואל אותך איך הגענו ל-60% ומשהו מהכול?

<עפר ארז: אין להם שקל היום בהון.

מכלוף מיקי זוהר: אני אומר, בתי ההשקעות הם גוף נפרד והבנקים הם גוף נפרד.

<קריאה: אנחנו לא מדברים על בתי ההשקעות.

<עפר ארז: אבל ביחד, איך הגענו ל-60% ומשהו?

מכלוף מיקי זוהר: מה זה ביחד?

מכלוף מיקי זוהר: הבנקים 35%, בתי ההשקעות הם 20% ומשהו.

<עפר ארז: ביחד הם עברו את ה-50%?

מכלוף מיקי זוהר: אבל מה זה ביחד?

מכלוף מיקי זוהר: אתה אומר ביחד - - -

<עפר ארז: היום אין להם שקל בהון.

<עפר ארז: איך הם הגיעו לאחוזים כאלה בהון של החברה הזאת?

מכלוף מיקי זוהר: החברה הזו בסופו של דבר מתייחסת לשחקנים שאמורים בכלל להחיות את החברה הזו.

מכלוף מיקי זוהר: הרי החברה הזו שתקום, יהיה מישהו שצריך להחיות אותה, לקיים אותה, מי יקיים אותה?

מכלוף מיקי זוהר: הבנקים ובתי ההשקעות באמצעות הציבור.

מכלוף מיקי זוהר: לכן שלושת השחקנים המרכזיים הללו יהיו חלק מהחברה, זה כל האישו.

מיקי לוי: אני מבקש להמשיך, כי אני רוצה להעלות את כל הנושאים.

מיקי לוי: אני חרד לתחרות ואני מבקש שאדוני יורה לממונה על ההגבלים העסקיים לקבל ממנה חוות דעת בנושא.

מכלוף מיקי זוהר: הם נמצאים פה?

מיקי לוי: לא.

<דנה הלר: אני נמצאת בשם הממונה.

מכלוף מיקי זוהר: אז את שמעת את הבקשה ותעבירי?

מיקי לוי: אני מבקש לקבל חוות דעת לגבי התחרות שתתקיים בבורסה לאחר השינוי המבני.

מיקי לוי: אני מבקש, אדוני, לקבל חוות דעת ממשרד המשפטים לגבי הנכסים, הבעלות על הבניינים, הבנקים - - -

מכלוף מיקי זוהר: רשמתם לעצמכם, כן?

מכלוף מיקי זוהר: משרד המשפטים פה?

מיקי לוי: הם לא השקיעו שקל, זה אומר שאת הבניינים קנו מהעמלות, מהרווחים.

מיקי לוי: הבנקים לא הוציאו מהכיס שלהם, אלא אם כן אני טועה.

מיקי לוי: אני מבקש לקבל חוות דעת - - -

<רוני טלמור: אני לא מבינה את הטענה - - -

מיקי לוי: יש בניין, גברתי.

מיקי לוי: למי הוא שייך?

<רוני טלמור: לחברה.

מיקי לוי: החברה, לא לבנקים, הבנקים לא השקיעו.

מיקי לוי: במבנה החדש הבנקים יקבלו בעלות.

מיקי לוי: את יכולה לצחוק, אני תיכף אבקש ממך לצאת.

מיקי לוי: אם לא תתנהגי כמו שצריך, גברתי.

<רוני טלמור: אני חושבת שאני מתנהגת מאוד כמו שצריך.

מיקי לוי: אז אני מבקש לקבל חוות דעת כתובה, עכשיו, לא בעל פה.

מיקי לוי: תחזרי למשרד המשפטים, אני מבקש לקבל חוות דעת כתובה למי שייכים הנכסים ואנחנו נבחן את זה משפטית.

<רוני טלמור: אדוני, אני אשמח להיפגש איתך ול - - -

מיקי לוי: לא, אני מבקש חוות דעת.

רחל עזריה: רגע, שנייה, אני נכנסתי עכשיו, אבל הסגנון הוא לא - - -

מיקי לוי: לא נכנסת כשהיא חייכה בזלזול, אז אני מבקש ממך.

מיקי לוי: אני התנהגתי בשקט, ביקשתי חוות דעת ממשרד המשפטים למי שייכים הנכסים.

<רוני טלמור: אדוני, אני מבקשת להתנצל אם ההבעה שלי לא הובעה כפי שצריך.

<רוני טלמור: הנושא של הבעלות על הבורסה הוא נושא שאנחנו עוסקים בו כבר תקופה מאוד ארוכה, בהיבטים שונים, כולל בעתירות לבתי משפט, בגלל תחושה ציבורית שאנחנו לא מוצאים לה תימוכין משפטיים, שמבנה הבעלות על הבורסה הוא של הציבור ולא של בעלי המניות בחברה או מי שמחזיקים זכויות בחברה.

מיקי לוי: אני ביקשתי רק לגבי הנכסים, הנדל"ן.

<רוני טלמור: לגבי הנכסים התשובה היא פשוטה בהרבה, משום שנדל"ן, שזה בוודאי נכס שרשום גם במרשמים הרשמיים של מדינת ישראל, אתה יודע מי הבעלים, כי הבעלים הם החברה.

<רוני טלמור: השאלה שאתה מעלה לגבי הבנקים, לא תהיה להם זכות ישירה בנכס של חברה, יש להם זכות ישירה בחברה עצמה, שהיא מחזיקה בנכס.

מכלוף מיקי זוהר: אני רק רוצה לשאול שאלה בהמשך לשאלתו של חבר הכנסת מיקי לוי.

מכלוף מיקי זוהר: יש מבנים?

<קריאה: יש מבנה אחד.

מכלוף מיקי זוהר: מבנה אחד ששייך כרגע לחברה.

<רוני טלמור: נכון.

מכלוף מיקי זוהר: כשיקום המבנה החדש, המבנה הזה יהיה שייך בעצם?

<קריאה: לבורסה.

מכלוף מיקי זוהר: לבורסה, למבנה החדש.

<רוני טלמור: למבנה החדש, לאותה חברה.

מכלוף מיקי זוהר: לאותה חברה.

מכלוף מיקי זוהר: מה יעשו במבנה?

מכלוף מיקי זוהר: פשוט ישתמשו בו?

מכלוף מיקי זוהר: אבל מה יעשה, מי יהיו הבעלים שלו?

<רוני טלמור: אותה חברה, הבורסה בע"מ, תהיה הבעלים של אותו בניין.

מכלוף מיקי זוהר: אוקיי, אז מה הבעיה, מיקי?

<קריאה: הם מקבלים את זה מתנה.

מיקי לוי: אני עוד פעם שואל, אם תיאורטית מחר הבורסה מתחסלת - - -

מכלוף מיקי זוהר: מי יקבל את זה מתנה, הבעלים החדשים של החברה?

מיקי לוי: מה אנחנו עושים במבנה?

מיקי לוי: מי מקבל את הכסף?

מכלוף מיקי זוהר: מה יעשו במתנה הזו, חוץ מלהשתמש בה לצורך מסחר?

<קריאה: יכולים למכור אותה.

<קריאה: יכולים למכור את זה ולהוציא את זה בדיבידנד לבעלים.

<קריאה: זה המקום הכי טוב בתל אביב.

<קריאה: כן, למשל.

<קריאה: ואחר כך לשכור את זה מהבעלים.

<קריאה: ברגע אחד הבנקים יכולים להוציא פה 400 מיליון שקל, רק מהבניין הזה, בדיבידנד.

מכלוף מיקי זוהר: אז הם יעבירו את המסחר לחיפה?

<קריאה: לא, הם יכולים לשכור את זה מהבעלים.

<קריאה: הם יגנבו את הבניין וייקחו אותו הביתה.

<קריאה: צריך להיזהר.

מיקי לוי: אדוני, נגיד שמחר מחליטים לקנות בניין קטן יותר, או לעבור ממרכז תל אביב היקר לפריפריה, ויש הפרש בין המכירה לקנייה, להיכן הולך ההפרש?

מיקי לוי: האם למדינת ישראל?

מיקי לוי: לאן הולך ההפרש?

<שמואל האוזר: לחברה.

מיקי לוי: לא מחסלים את הבורסה.

<קריאה: ומהחברה החוצה בדיבידנד לבעלי המניות, שמקבלים את זה במתנה.

מכלוף מיקי זוהר: לא להתפרץ לדברי אחרים.

מכלוף מיקי זוהר: שמוליק רוצה לענות על זה.

מיקי לוי: שמוליק, שמעת את השאלה?

<שמואל האוזר: אני אענה מאוד בקיצור.

<שמואל האוזר: אל"ף, השאלה של מי הבעלים כבר נבחנה משפטית על ידי משרד המשפטים, על ידינו, על ידי משרד האוצר, חד משמעית הם הבעלים.

<שמואל האוזר: זה דיון שאנחנו מדברים פה בכאלה שלא מכירים את החוק.

מיקי לוי: שמוליק, הם הבעלים זה הבנקים?

<שמואל האוזר: רק שנייה, אני אענה לך.

<שמואל האוזר: כן, הם בעלי ה - - -

<קריאה: אדוני, היום יש בעלי מניות ובעלי המניות היום מאוד דומים לבעלי המניות החדשים.

<שמואל האוזר: לא, לא.

<שמואל האוזר: אני רוצה ל - - -

<קריאה: לציבור יש את ההון, ובדברי ההסבר אומרים את זה.

מכלוף מיקי זוהר: לא להתפרץ.

מכלוף מיקי זוהר: אני מבקש בפעם האחרונה, לא להתפרץ.

<שמואל האוזר: אל"ף, שאלות הבעלות משפטית כבר נפתרה.

<שמואל האוזר: כל הזמן מנסים להעלות אותה מחדש, אבל היא מוסכמת כבר על ידי כל הגורמים המשפטיים.

<שמואל האוזר: שתיים, כל השאלה הזאת של מוכרים ומנצלים, זה לא יקרה, אנחנו מפקחים על זה, אנחנו נמשיך לפקח על זה, אף אחד לא ייקח את זה לביתו ככה סתם.

<שמואל האוזר: הם הבעלים היום והבעלים האלה, אנחנו מצפים מהם שבסוף הם ימכרו את חלקם וגם שמים עליהם מגבלות.

<שמואל האוזר: אנחנו חוזרים עכשיו לדיון שהוא כל הזמן חוזר על עצמו, כאשר הוא נפתר משפטית כבר, אין לו משמעות.

<עדי גלעד ריבלין: הייתי הרבה שנים באוצר ורציתי לשתף אתכם שכשעשינו לפני עשור את הרפורמה באגרות החוב, נשמעו אותן טענות בדיוק, למה צריך לעשות רפורמה?

<עדי גלעד ריבלין: למה צריך להביא גופים זרים?

<עדי גלעד ריבלין: הלוא יש את הברוקרים, שהם עושים את התחרות לבנקים.

<עדי גלעד ריבלין: אני רוצה להגיד שהסיטואציה מאוד דומה.

מכלוף מיקי זוהר: חבר'ה, אני אומר דבר אחד, אני גם משפטן, אני יודע איך זה עובד.

מכלוף מיקי זוהר: הרי לכל חברה יש בעלים ויש לה נכסים, כשהיא עוברת והבעלות משתנה לא משנים גם את הנכסים, הנכסים נשארים.

<נילי אבן חן: אבל הם לא היו בעלים, לא היו מניות בחברה הזאת.

מכלוף מיקי זוהר: סליחה, יש בעלות על הנכס הזה שיושב בבורסה.

<נילי אבן חן: כרגע יש חברים ובפירוק זה עובר למשרד האוצר.

מכלוף מיקי זוהר: מי דיבר על פירוק?

מכלוף מיקי זוהר: איפה יש פה מושג של פירוק?

מכלוף מיקי זוהר: יש פה שינוי של בעלים.

<נילי אבן חן: זה לא שינוי של בעלים.

<נילי אבן חן: זה לא שזה עובר מבעלי מניות א' לבעלי מניות ב', אין היום הון מניות בבורסה.

<קריאה: משפטית יש הון מניות, זה לא נכון מה שאת אומרת.

<קריאה: איפה זה רשום?

<קריאה: בדוחות של הבנקים כתוב שיש להם נכס שנקרא הבורסה?

<קריאה: אין חיה כזאת.

מכלוף מיקי זוהר: אני רוצה לשאול את שמוליק שאלה.

מכלוף מיקי זוהר: אני אומר לכם את זה בכנות רבה, זה בשליפה מהמותן, חשבתי על זה פתאום תוך כדי דיון, מה האחיזה שלנו, כמדינה, בסיפור הזה?

<שמואל האוזר: אין אחיזה, המדינה קבעה משפטית שאין אחיזה.

מכלוף מיקי זוהר: לא, בגוף החדש שיקום.

<שמואל האוזר: אין אחיזה.

מכלוף מיקי זוהר: לא תהיה לנו שום השפעה?

<שמואל האוזר: רק פיקוח.

<שמואל האוזר: יש לך פיקוח הרבה יותר הדוק.

מכלוף מיקי זוהר: רק פיקוח, השאלה אם ניתן לפיקוח הזה איזה שהיא סמכות?

<שמואל האוזר: בוודאי יש את כל הסמכויות - - -

מכלוף מיקי זוהר: סמכות וטו.

<קריאה: לשלול את הרישיון.

<שמואל האוזר: כולל שלילת הרישיון.

מכלוף מיקי זוהר: זאת אומרת האם בסמכות הווטו הזו נוכל להפר את הדאגה של הנכס ולמנוע מכירה של - - -

<שמואל האוזר: בוודאי.

<שמואל האוזר: אם לא, אתה יכול לעורר דיון ולהגיד שאתה מבקש והמדינה יכולה - - -

מכלוף מיקי זוהר: למנוע נניח את המכירה של הנכס או פעולות מסוימות שלא מוצאות חן בעיניה.

<שמואל האוזר: אם המדינה - - - ודאי, יכולים ל - - -

מכלוף מיקי זוהר: אוקיי, איך זה בא לידי ביטוי בחוק שיש למדינה סמכות וטו?

<שמואל האוזר: לא צריך, זה קיים.

<שמואל האוזר: הסמכויות האלה קיימות בחוק.

<שמואל האוזר: כבר היום הן קיימות - - -

<נילי אבן חן: אותן סמכויות היום שלא עשו בהן שימוש.

מכלוף מיקי זוהר: היועץ המשפטי רוצה לומר משהו.

מכלוף מיקי זוהר: בבקשה, נא לא להפריע.

<אייל לב ארי: הרעיון של הצעת החוק הוא גם להגביר את יכולת הפיקוח של רשות ניירות ערך על פעילות הבורסה.

<אייל לב ארי: כיום יש לרשות ניירות ערך סמכות להשקיף בדירקטוריון.

<אייל לב ארי: אני מעלה את זה כרעיון כרגע, שהמשקיף הזה יישאר בדירקטוריון, אם לא באופן קבוע, לפחות בתקופה של עד שנשלמת - - -

<קריאה: כרגע זה כתוב שלוש שנים מיום התחילה.

<נירית איבי: חשוב לי לומר שבדיונים המקדימים שעשינו במשרד האוצר ראינו לנכון שהבורסה צריכה להתנהל כגוף עצמאי, אך ורק לאחר השינוי, כלומר אחרי אישור המתווה בבית המשפט שלוש שנים, אנחנו נותנים לבורסה להתארגן ולאחר מכן כל הנציגים של הממשלה, כולל נציג משרד האוצר, כולל נציג בנק ישראל, שהם שני דירקטורים, כולל המשקיפים של הרשות לניירות ערך, יוצאים מהבורסה בשביל שהבורסה תתנהל באופן עצמאי ככל הניתן.

מכלוף מיקי זוהר: אני מבין את המסר - - -

<נירית איבי: זה רק למשל משהו תקדימי שלא קיים בעולם, העובדה שהמשקיף נמצא בתוך הבורסה, המשקיף של הרגולטור נמצא בתוך הדירקטוריון של הבורסה.

<נירית איבי: זה משהו שלא נמצא בשום תקדים בעולם, אני בטוח שהרשות גם לא תחלוק עליי על זה.

מכלוף מיקי זוהר: הדברים נרשמו.

מכלוף מיקי זוהר: כן.

<קריאה: סליחה, נוכל גם אנחנו להגיד מילה?

<קריאה: אמנם מהבנקים.

מכלוף מיקי זוהר: מהבנקים?

מכלוף מיקי זוהר: אה.

<קריאה: זה נראה כאילו דיון חד צדדי, אולי טיפה נזיז אותו.

מכלוף מיקי זוהר: אנחנו רוצים לתת כלים לבג"צ אחר כך.

<קריאה: אין צורך, אולי אתה תפתור את הבעיה וזה יהיה יותר פשוט.

מכלוף מיקי זוהר: אנחנו ניתן לכם.

מיקי לוי: אני לא סיימתי.

מכלוף מיקי זוהר: מיקי, אתה רוצה לסיים?

מיקי לוי: כן, אני רוצה לומר מילה וחצי בנושא העמלות.

מיקי לוי: בסיום הישיבה הקודמת אני צרחתי לגבי העמלות שאני אצביע בכל דבר נגד אם לא יהיה פיקוח ואם העמלות לא ישונו.

מיקי לוי: אני בדקתי ואני רוצה להביא לידיעתך, אדוני, סתם, רכישת מניית טבע.

מיקי לוי: היום היא ב-51.3 דולר למניה, עזבו את השער של הדולר, אני רוצה לקנות ב-50,000 דולר, אם אני קונה ב-50,000 שקל היא שווה בערך 13,298 דולר לרכישה.

מיקי לוי: זה מביא בערך ל-259 מניות, אם אני קונה את זה פה או אם אני קונה את זה בחוץ לארץ.

מיקי לוי: עכשיו הבעיה הגדולה.

מיקי לוי: אם אתה קונה את זה בארצות הברית העמלה היא בערך סנט אחד ל-259, עד לגובה של 9 דולר, אם אתה קונה את זה בארץ, 38.5 דולר.

מיקי לוי: זה אם מישהו עוד מתווכח, בתי השקעות, עניינים.

מיקי לוי: אם גב' כהן נכנסת לבנק היא תשלם הרבה הרבה יותר.

מיקי לוי: לכן אני לא אוכל לתת את ידי לעניין הזה.

מיקי לוי: אם אנחנו לא נגביל את כל הנושא הזה ולא נשלוט בו, אנחנו כאן שליחי ציבור ומתפקידנו את נושא העמלות, לא לתת לו לצאת מפרופורציות, כי עכשיו הוא פי שניים או פי שלושה בארץ מאשר בחוץ לארץ.

מיקי לוי: ואם הבנקים כאן, ונושא נוסף, אדוני, אולי זה ספיח של החוק הזה.

מיקי לוי: אני, יחד עם אלי כהן, צרחנו על סיפור שמירת ניירות ערך על ידי הבנקים.

מיקי לוי: פעם, כשהיו חדרים היו שומרים ניירות, אולי, היום זה בתוך המחשב.

מיקי לוי: אז כששמעו את הצעקות ושאלי כהן ואני הולכים לבצע שינוי בחקיקה שינו את השם לניהול דמי פיקדון והציבור משלם 0.1%.

מיקי לוי: איזה ניהול דמי פיקדון?

מיקי לוי: מה הדבר הזה?

מיקי לוי: אם לא תהיה כאן התחייבות אני לא אתן את ידי לכל החוק.

מיקי לוי: זה פשוט גזל של הציבור, ניהול דמי פיקדון, גם על ניירות הערך של אדוני, גם שלי.

מיקי לוי: פעם היו שומרים את זה בתוך החדר, לא הייתה בעיה.

מיקי לוי: שמירת ניירות ערך, אני רוצה לקבל מהבנקים תשובה חד משמעית, האם השם הזה, המכובס, של ניהול דמי פיקדון, של ניהול ניירות הערך, 0.1% יירד.

מיקי לוי: ואם לא יירד אני אומר לכם, אני אומר לכם, אני אביא חקיקה.

מיקי לוי: כדאי לכם שזה יירד כי זה שם מכובס ולא יפה, זה פשוט לדפוק את הציבור, אין לזה שם אחר.

מכלוף מיקי זוהר: אני, כמו שאמרתי בתחילת הדיון, שוקל ברצינות פיקוח משמעותי על העמלות.

מכלוף מיקי זוהר: אפשר גם לקבוע עמלת מקסימום.

מיקי לוי: בסדר, אני גם מבקש את ניהול דמי הפיקדון, שייכנס לתוך זה, כי זה שייך לניירות ערך.

מכלוף מיקי זוהר: נבחן גם את זה.

מיקי לוי: 0.1%.

מיקי לוי: מקודם זה היה שמירת ניירות ערך, שינו את השם כדי להטעות את הציבור.

מכלוף מיקי זוהר: נבחן גם את זה.

מכלוף מיקי זוהר: הבנקים, מי מייצג את הבנקים?

מכלוף מיקי זוהר: אתה תדבר בשמם?

<אייל דותן: אני.

<אייל דותן: אייל דותן, מטעם איגוד הבנקים.

<אייל דותן: אני רוצה להגיב לכמה נקודות שעלו כאן.

<אייל דותן: קודם כל חסרה התייחסות - - -

מכלוף מיקי זוהר: רק לשאלתכם לגבי המבנה והחשש שהבעלים החדשים יוכלו למכור או לקחת חלק מנכסי הבורסה, אז יש אפשרות להוסיף בתנאי הרישיון, ואנחנו נשקול את זה, לתת סמכות לכם ולשר האוצר שיוכלו למנוע את זה במקרה שהליך כזה יתחיל.

מכלוף מיקי זוהר: אפשר למנוע את זה, או בזכות וטו או בהחלטה כזו או אחרת.

מכלוף מיקי זוהר: כן?

<אייל דותן: רגע, אני התחלתי לדבר.

מכלוף מיקי זוהר: רק נשמע את תגובתו בקצרה.

<עפר ארז: איך הגענו למצב שאין להם שקל בהון ויש להם רק חצי מהשליטה והם מגיעים ל-60% ומשהו ביחד?

מכלוף מיקי זוהר: אנחנו המדינה ואנחנו מחליטים.

<עפר ארז: זה נכון, רק שתדע, כבודו, שאתה נותן להם מתנה פה בלי תשלום.

מכלוף מיקי זוהר: אני נותן מתנה כשמממשים אותה.

מכלוף מיקי זוהר: אם אני אתן נכס והוא יימכר, אז אני אסכים איתך שהוא מתנה, אבל אם אני אתן נכס שהוא משמש אותם לבצע את השירות לציבור ואני יכול להגביל את זה בכל זמן שאני רוצה, אז זו לא מתנה, אדוני.

מכלוף מיקי זוהר: הדיון הזה נגמר בנושא הזה.

<עפר ארז: ולמה שהמדינה לא תקבל את הנכסים שלה?

מכלוף מיקי זוהר: אני לא ממשיך לנהל דיון על הנושא הזה.

<אייל דותן: אני רוצה להתייחס לכמה נקודות שעלו, גם לגבי המבנה וגם לגבי השליטה לכאורה ושיתוף הפעולה, ויש נושא אחד שבכלל לא הוזכר כאן, שבהצעת החוק, וגם היום, יש ממשל תאגידי מאוד נוקשה בניהול של הבורסה, במובן הזה שמעל מחצית מהדירקטורים בדירקטוריון, על פי הצעת החוק שמונחת כאן, צריכים להיות דירקטורים בלתי תלויים, דירקטורים חיצוניים שאסור שיהיה להם קשר והם לא יכולים להיות עובדים של הבנקים.

<אייל דותן: לכן מעבר לפיקוח של רשות ניירות ערך - - -

מכלוף מיקי זוהר: אדוני, אתה מצייר עולם אוטופי שאני לא הכרתי.

<אייל דותן: אני אומר, יש כמה מנגנונים של שמירה.

<אייל דותן: יש מנגנון אחד שזה באמת הפיקוח של רשות ניירות ערך.

<אייל דותן: מנגנון שני, נוסף, זה מנגנון של ממשל תאגידי, שמחצית מהדירקטורים הם דירקטורים בלתי תלויים בבנקים בכשירות של דירקטורים חיצוניים.

<אייל דותן: בנוסף הקימו ועדת ביקורת שהיא אחראית לאשר את כל אותן עסקאות או אותם נושאים שבהם עולה חשש של ניגוד עניינים, ולכן כל הנושאים האלה יעברו בכלל לדיון בוועדת הביקורת.

<אייל דותן: אין שליטה ואין השפעה, לא מהאספה הכללית ולא מבעלי המניות באספה הכללית, כשבכלל מי שממנה את הדירקטורים זו אותה ועדה, ששאלת האם יש השפעה של המדינה, ענו כאן רק לגבי הפיקוח של רשות ניירות ערך, מי שממליץ על אותם דירקטורים בלתי תלויים זו ועדה בלתי תלויה שממנה המדינה.

<נילי אבן חן: למה להטעות?

<נילי אבן חן: זה רק שלושה מתוך שמונה.

<נילי אבן חן: למה להגיד רבע - - -

<קריאה: הכול בלתי תלוי.

<אייל דותן: זה לא נכון.

<נילי אבן חן: זה מה שהחוק אומר.

<אייל דותן: לא, אז יש כאן נציגים ש - - -

<נילי אבן חן: השאר האספה הכללית בוחרת אותם.

<אייל דותן: על פי המלצה של ועדה בלתי תלויה שהנציגים של המדינה - - -

<נילי אבן חן: אבל מי שירים את היד זה האספה הכללית ולמי יש רוב באספה הכללית?

<נילי אבן חן: לבנקים ולחש"בים.

<נילי אבן חן: אז למה לצייר חצי תמונה?

<אייל דותן: אם הוועדה מציעה דירקטורים אלה דירקטורים שהם בלתי תלויים ודירקטורים - - -

מכלוף מיקי זוהר: חברים, אני מבקש, אנחנו פה לא עושים מה שנקרא דיאלוג, אנחנו מנהלים פה דיון.

<אייל דותן: אני רוצה רק לסיים.

מכלוף מיקי זוהר: כן, מילה לסיום.

<אייל דותן: יש חוק, החוק מדבר על מרבית הדירקטורים, מי שממליץ על הדירקטורים היא ועדה שמורכבת משלושה חברים שממונים על ידי המדינה והם בודקים את ניגודי העניינים.

<אייל דותן: אנחנו מכירים את הוועדה הזאת, יש לנו ניסיון, אנחנו יודעים שהיא ממנה את הדירקטורים בבנקים ללא גרעין שליטה וזה משהו קיים.

<אייל דותן: לכן ניסיון יש ואנחנו יודעים את ההשפעה.

<אייל דותן: זה אחת.

<אייל דותן: דבר נוסף, כל התהליך הזה הוא תהליך שהוא לא חדש, את התהליך הזה עשו בכל העולם.

<אייל דותן: הבנקים לא מתנגדים לתהליך, את התהליך הזה עשו מרבית הבורסות בעולם שהיו מאוגדות באופן דומה למצב בישראל, שהחברים הם גם הבעלים ואנחנו ראינו שבכל העולם עשו את זה בצורה חופשית, נתנו זמן לבנקים למכור, לאט לאט אכן הבנקים יצאו והמבחן מלמד שהבנקים מכרו את ההחזקות, הבנקים ויתר חברי הבורסה מכרו את ההחזקות שלהם כבעלים בבורסות.

<אייל דותן: אני לא מבין איפה החשש.

<אייל דותן: תיקחו תקופה, לאחר התקופה הזאת - - -

מכלוף מיקי זוהר: אני מניח שאם נגביל את העמלות זה יעשה לכם עניין הרבה יותר גדול למכור, לא?

<אייל דותן: זה נושא נפרד, אבל אני מדבר על המנגנון.

<אייל דותן: יש לנו ניסיון, כל הבורסות בעולם עברו תהליך דומה.

<אייל דותן: היחידות שלא עברו, יש לנו רשימה, זה בורסות במזרח התיכון ולצערי אנחנו ביניהם.

<אייל דותן: הבנקים לא מתנגדים לתהליך, להיפך, התהליך הזה הוכיח את עצמו, נתנו תקופה מסוימת, התקופה הזאת הוכיחה שהבורסות הנפיקו את עצמן, שהבורסות עשו מיזוגים, בעלי המניות מכרו את ההחזקות בבנקים ולא הייתה כל בעיה.

<אייל דותן: לכן כאשר במקביל באים ויש פיקוח של הרשות, מרבית הדירקטורים הם דירקטורים בלתי תלויים.

<אייל דותן: אני לא רואה בכלל איפה הבעיה כאן.

<אייל דותן: לעניין המבנה.

<אייל דותן: אתם שוכחים שעד לפני כמה שנים, כשהבורסה רכשה את המבנה הקיים, היא בכלל ישבה במבנה שמי שרכש אותו עבור הבורסה זה חברי הבורסה, על חשבונם ומכיסם.

<אייל דותן: זה נכון שהם מכרו את המבנה ועכשיו הבורסה קנתה מבנה.

<אייל דותן: אם מחר הבורסה תרצה למכור את המבנה וירצו לחלק את זה כדיבידנד זה יבוא לדירקטוריון והדירקטוריון, הבלתי תלוי, יחליט מה לעשות.

מכלוף מיקי זוהר: לא, העניין נפתר, לא תהיה אפשרות לדירקטוריון לעשות דיבידנד למבנה ולא תהיה אפשרות לדירקטוריון לעשות שום פעולה עם המבנה, למעט להשתמש בו לצרכי עבודתם השוטפת בבורסה.

מכלוף מיקי זוהר: זה יצוין בחוק.

<נילי אבן חן: אבל אם איגוד הבנקים מסכים להיפרד מההחזקות, מה ששמענו עכשיו, אז אין שום מניעה לרדת מ-5% לאפס.

<נילי אבן חן: מה שהם אומרים, שהם מוכנים לעשות את מה שקרה בכל העולם.

<נילי אבן חן: הנה שמענו מה שנקרא מפי - - -

<אייל דותן: מה שקרה בכל העולם, זה שאפשרו לחברי הבורסה הקיימים להחזיק גם 20% ו-15% - - -

<נילי אבן חן: 20% לא לבנקים.

<נילי אבן חן: אתם הטעיתם פעם שעברה, אל תטעו שוב, לא 20% לבנקים.

<אייל דותן: גם לבנקים.

<אייל דותן: אני מוכן להביא ולהראות את מגבלת ההחזקות.

<נילי אבן חן: תראה לי מקום שהבנקים שולטים ב-20%, אל תטעה.

<קריאה: זה לא משנה - - - בחוק, ואתם מטעים, אתם מטעים וזו כבר פעם שנייה שאתם מטעים.

<נילי אבן חן: באיזה בורסה 20% יש לבנקים?

<קריאה: בחוק - - -

<נילי אבן חן: לא בחוק, איזו בורסה?

מכלוף מיקי זוהר: חברים.

מכלוף מיקי זוהר: תודה רבה.

<קריאה: פעם שנייה שאתם מטעים ואתם יודעים שאתם מטעים, כי זה חד משמעי.

<נילי אבן חן: אתה סתם מדבר דמגוגיה, תראה לי בורסה שבה הבנקים מחזיקים - - -

מכלוף מיקי זוהר: חברים, אני לא מסכים - - -

<קריאה: את מדברת דמגוגיה, זו כבר פעם שנייה - - -

<נילי אבן חן: לי אין אינטרס.

מכלוף מיקי זוהר: אני לא מסכים לזה.

<קריאה: זה לא משנה, גם בן אדם שמדבר לכאורה ללא אינטרסים יכול להיות דמגוג.

מכלוף מיקי זוהר: נילי, אם התנועה לאיכות השלטון תיקרא לסדר שלוש פעמים בדיון, אני חושב שזה לא מחמיא לכם.

<נילי אבן חן: אתה צודק לגמרי.

מכלוף מיקי זוהר: אז אני לא רוצה לקרוא לך לסדר.

<אייל דותן: אני לא מבין למה התנועה לאיכות השלטון יוצאת נגד מנגנון שהוכיח את עצמו ומוכר בכל העולם, ששם אפשרו תהליך של הפרטה.

מכלוף מיקי זוהר: אני עודכנתי על ידי מנהל הוועדה שאני גם לא קורא אתכם לסדר, אני פשוט מוציא אתכם.

מכלוף מיקי זוהר: אני יושב ראש ועדה חדש ואני צריך ללמוד.

<אייל דותן: בתהליכים האלה, שנעשו בבורסות בעולם, אז היו שלל של פתרונות, בחלקם אפשרו לבנקים למכור ולקבל את הרווח במסגרת ההנפקה של הבורסה, בחלקם נתנו לבנקים תקופה של ארבע עד חמש שנים למכור את ההחזקות והבנקים אכן מכרו לאורך תקופה וגם קיבלו את התמורה בניגוד להצעה כאן.

<אייל דותן: ולא מצאנו בשום מקום בעולם שבאו וקבעו מגבלה שהבנקים לא יקבלו את התמורה.

<אייל דותן: אני מזכיר שהחברה היא חברה פרטית, אני מזכיר שהתהליך הזה הוא תהליך שנעשה כבר בעולם ולא נמצא מנגנון דומה בשום מקום אחר.

<נילי אבן חן: משפט אחד.

מכלוף מיקי זוהר: אני אתן לך משפט אחד ואחר כך אני אומר כמה דברים ואנחנו ממשיכים בהקראה.

<נילי אבן חן: ראשית, התנועה לאיכות השלטון היא לא נגד הרפורמה.

<אייל דותן: ככה נראה.

<נילי אבן חן: לא, אנחנו מברכים וחושבים שהרפורמה הזאת חשובה, שלא ישתמע מזה משהו אחר.

מכלוף מיקי זוהר: אתם לא רוצים שהבנקים יחזיקו ובתי ההשקעות.

<נילי אבן חן: ואני מסכימה והדברים שאמר אייל, הוא אומר שבכל העולם, ואני מסכימה איתו, הבנקים גם נפרדו מההחזקה.

מכלוף מיקי זוהר: אבל הם נפרדו בעצמם.

<נילי אבן חן: אז אם הם ממילא הולכים להיפרד, למה שלא נחייב אותם בחוק להיפרד?

מכלוף מיקי זוהר: אני מציע דבר אחר, בואו נהפוך למשטר קומוניסטי, כמו בסין - - -

<נילי אבן חן: אבל זה לא שלהם.

מכלוף מיקי זוהר: וגם אנחנו נקבע עוד קצת דברים.

<נילי אבן חן: זה לא שלהם.

מכלוף מיקי זוהר: לא, זה לא עובד ככה, אנחנו במדינת ישראל.

מכלוף מיקי זוהר: אדוני רוצה לומר משהו?

<משה בן חורין: אני משה בן חורין, אני הייתי יושב ראש הוועדה לעידוד הנזילות ושכלול המסחר בבורסה, אני פרופסור למימון ושירתי עשרות שנים בוועדות השקעה של בתי השקעה גדולים.

<משה בן חורין: אני שומע כאן מסביב את כל ההערות, חלקן מדברות על המצב הקיים, חלקן על המצב העתידי.

<משה בן חורין: אין לי הרבה מה לתרום, חוץ מאשר לומר שהנושא הזה, הרפורמה הזאת, היא חשובה מאין כמותה וזה לא עולה כאן מתוך ה - - - כל אחד הוא בעד, אבל כל אחד שם חסמים.

<משה בן חורין: אני רוצה לומר, אנחנו צריכים לשרת את הציבור ואנחנו צריכים לדאוג לצמיחת המשק וצמיחת המשק תבוא דרך יבוא הון ויבוא הון יתקיים ככל שנוזיל את עלויות ההון.

<משה בן חורין: מה שמתקיים היום בעולם זה במרחק קילומטרים ממה שנעשה אצלנו בארץ.

<משה בן חורין: התחרות היא על פרומילים.

<משה בן חורין: אם מדינת ישראל הייתה מורידה בפרומיל אחד את עלות ההון שלה היה נוצר עודף תקציבי של מיליארד שקלים, תוספת מיליארד שקלים לשנה למדינה.

<משה בן חורין: זאת אומרת פרומיל אחד זה המון ועל ידי הרפורמה הזאת אנחנו נשיג כמה פרומילים בעלות ההון.

<משה בן חורין: התהליכים בעולם הם כאלה שבעצם הבורסות הולכות ומכניסות פנימה מגזרים של כל המסחר שנעשה מעבר לדלפק.

<משה בן חורין: כל המסחר שנעשה מחוץ לבורסה, הבורסה מתחילה לנגוס ולהכניס פנימה.

<משה בן חורין: איך עושים את זה?

<משה בן חורין: עושים את זה על ידי כך שמכניסים יותר גמישות לחוזים עתידיים, לאופציות, למכשירים אחרים.

<משה בן חורין: למשל הבורסה בשיקגו מכניסה אופציות חסם שבכלל לא היו בבורסה אף פעם.

<משה בן חורין: זה דבר חדש.

<משה בן חורין: יש גמישויות למשל למשקיעים מוסדיים, להכניס כל מיני ואריאציות באופציות ונילה וכן הלאה.

<משה בן חורין: זאת אומרת יש כאן צורך אמיתי לקיים את ההליך הזה ואני חושב שכדאי שכולם יתנקזו איך להוציא את העגלה מהבוץ ולא איך כל אחד שומר על האינטרס שלו.

מכלוף מיקי זוהר: לשם כך התכנסנו כאן היום.

<משה בן חורין: אני מבין את זה.

מיקי לוי: איפה אתה עובד, בבקשה?

מיקי לוי: אני מאוד מכבד אותך, הצגת רק את השם ו - - -

<משה בן חורין: אני משה בן חורין, ראש הקריה האקדמית אונו כרגע, פרופסור למימון.

מיקי לוי: יופי, אין לך נגיעה לבורסה.

מיקי לוי: אנחנו בדעתך, לא רוצים, לא לשנות את השינוי המבני, גם אנחנו כנציגי ציבור חושבים שזה נחוץ ודחוף לאור שקיעתה של הבורסה בביצה וחוסר האפשרויות באפיקי ההשקעה.

מיקי לוי: אבל תפקידנו, כנציגי ציבור - - -

<משה בן חורין: אני מבין את זה לגמרי.

מיקי לוי: אני סתם מעלה את הסיפור, אני מניח שאתה יודע יותר טוב ממני, את ההבדלים - - -

<משה בן חורין: אני מבין לגמרי וצריך לעמוד על כל סעיף וסעיף, אני מקבל את זה.

מיקי לוי: זה הכול, אנחנו לא נגד השינוי.

מיקי לוי: אנחנו מחויבים לכספי הציבור.

<משה בן חורין: אבל אנחנו צריכים לדעת שהרפורמה הזאת חייבת לעבור והיא חייבת לעבור מהר.

<משה בן חורין: כמו שנאמר כאן, גם אחרי שתתקבל ההחלטה זה ייקח זמן עד שהיא תתבצע.

מיקי לוי: אני מבטיח לך שהיא תעבור, אבל היא תעבור כשאנחנו ניגע בעמלות של הבנקים, כי הציבור משלם היום עמלות מטורפות ואנחנו נעשה את זה כך שזה לא יילך לאפיקים לא נכונים.

מיקי לוי: שמעת על מניית טבע.

<משה בן חורין: אני רוצה עוד נקודה אחת, ברשותך.

<משה בן חורין: אם מישהו חושב שכשהרפורמה הזאת תעבור הכול יסתדר אז זו טעות.

מכלוף מיקי זוהר: בוא נוריד את המס על הבורסה ואז הכול יסתדר.

<משה בן חורין: זה אחד הדברים.

מיקי לוי: המלצתי לאוצר להוריד לחמש שנים.

<משה בן חורין: אבל אני חושב שיש עוד דברים שאפשר לעשות והכנסת יכולה לעשות אותם, למשל - - -

מכלוף מיקי זוהר: אגב, גם את זה אני רוצה להוביל, להוריד את המס על הבורסה.

מכלוף מיקי זוהר: אני מקווה שגם נצליח לעשות את זה.

<משה בן חורין: למשל חברות שנסחרות בבורסה נקראות חברות ציבוריות גם כאשר בעל שליטה מחזיק 85%.

<משה בן חורין: מה ציבורי בזה?

<משה בן חורין: אין בזה שום דבר, יכול להיות שאפשר לעודד את זה על ידי - - -

מכלוף מיקי זוהר: אני יכול לומר לאדוני ולבשר לו שיש כבר איזה שהם תהליכים במסגרת משרד האוצר לגבי, גם המס על הבורסה, גם לגבי הפחתת הרגולציה, גם לגבי באמת עידוד משקיעים לבוא לשוק ההון.

מכלוף מיקי זוהר: יש המון המון דברים שכרגע עומדים על הפרק, אני מקווה שבקרוב הם גם יבואו.

מכלוף מיקי זוהר: אגב, גם במסגרת החוק הזה אנחנו נדבר על הנושאים הללו, אבל זה לא עכשיו.

מכלוף מיקי זוהר: אני רוצה לומר, כי אני הולך לעבור להקראה ובשלב ההקראה יהיו מעט מאוד הערות ביניים.

מכלוף מיקי זוהר: אני כבר מודיע, מעט מעט הערות ביניים, כי הנושאים הבוערים הועלו וגם אנחנו בצורה מפורשת שאנחנו הולכים לטפל בהם, גם בנושא המבנה שעלה פה, כבר דיברנו על זה, גם בנושא חלוקת ההחזקות, דיברנו איך היא אמורה להיראות ולמה אנחנו לא חוששים ממנה, וגם לגבי נושא העמלות, שאנחנו רוצים לדבר על זה בנפרד, לגבי הגבלת העמלות או פיקוח על עמלות עם סכום מקסימום, וגם לגבי הכנסת שחקנים חדשים מרחבי העולם, דיברנו.

מכלוף מיקי זוהר: לכן כל דבר שקשור בארבעת הנושאים הללו לא יישמע בוועדה, כי דיברנו על זה וכבר אמרנו שאנחנו הולכים לטפל בזה.

מכלוף מיקי זוהר: אם יש נושאים חדשים בהתאם להקראה, אני אאפשר אותם בקצרה, ואם הם לא יהיו רלוונטיים אני אקטע את הדובר ואני אמשיך בהקראה.

מכלוף מיקי זוהר: תודה, בואו נתחיל בהקראה.

<אייל לב ארי: הגענו לעמוד 8, סעיף 45ח.

<שרה קנדלר: סעיף 45ח רבתי, אנחנו באמצע הנושא של היתרי שליטה והחזקה.

<שרה קנדלר: העברת אמצעי שליטה בבורסה.

<שרה קנדלר: 45ח.

<שרה קנדלר: מי שמחזיק אמצעי שליטה בבורסה לא יעביר אותם לאחר ביודעו שהנעבר זקוק להיתר לפי סעיף 45ז ואין בידו היתר כאמור.

<שרה קנדלר: שינוי או ביטול היתר.

<שרה קנדלר: 45ט.

<שרה קנדלר: נותן ההיתר רשאי לשנות היתר החזקה או היתר שליטה שנתן, או לבטלו, בהחלטה מנומקת בכתב, אם מצא כי מתקיים אחד מאלה (בסעיף זה – פגם):

<שרה קנדלר: בבעל ההיתר חדל להתקיים תנאי מהתנאים למתן היתר; בבעל ההיתר חדל להתקיים תנאי מהותי מתנאי ההיתר או שהוא הפר תנאי כאמור; מתקיימת אחת הנסיבות המנויות ברשימה לפי סעיף 45ה(ב), שיש בה כדי להעיד על פגם במהימנותו של בעל ההיתר או של נושא משרה בכירה בבעל ההיתר.

<שרה קנדלר: נותן ההיתר לא ישנה או יבטל היתר שנתן אלא לאחר שנתן לבעל ההיתר הזדמנות לטעון את טענותיו, ואם הורה נותן ההיתר על תיקון הפגם לפי סעיף קטן (ג) – גם לאחר שחלפה התקופה לתיקונו.

<שרה קנדלר: סבר נותן ההיתר כי הפגם ניתן לתיקון, רשאי הוא להורות על תיקונו בתוך התקופה שיורה.

<שרה קנדלר: חובת הודעה על פגם במהימנות.

<שרה קנדלר: 45י.

<שרה קנדלר: התקיימה במי ששולט בבורסה או במי שמחזיק אמצעי שליטה בבורסה, בשיעור הטעון היתר לפי סעיף 45ז, או בנושא משרה בכירה באחד מהם, אחת הנסיבות כמפורט להלן, יודיע השולט או המחזיק כאמור לרשות ולשר האוצר מיד משנודע לו על כך: אחת הנסיבות המנויות בסעיף 27(ג) לחוק הייעוץ; לעניין תאגיד – ניתן צו לפירוקו או מונה כונס נכסים לנכסיו או לחלק מהותי מהם בשל אי תשלום חוב, ולעניין יחיד – ניתן לגביו צו כינוס נכסים בהליכי פשיטת רגל או שהוא הוכרז פסול דין.

<שרה קנדלר: הוראות למי שפעל בלא היתר.

<שרה קנדלר: 45יא.

<שרה קנדלר: ראה יושב ראש הרשות שאדם שהוא בעל שליטה בבורסה או מחזיק אמצעי שליטה בבורסה בשיעור הטעון היתר לפי סעיף 45ז, בלא שבידו היתר כאמור, רשאי הוא, לאחר שנתן לאותו אדם הזדמנות לטעון את טענותיו, להורות – על מכירת אמצעי השליטה שמחזיק אותו אדם, כולם או חלקם, בתוך תקופה שיקבע, כך שלא יחזיק אמצעי שליטה מסוג כלשהו מעל השיעור המותר להחזקה בלא היתר לפי סעיף 45ז; שלא יופעלו זכויות ההצבעה או זכויות למינוי דירקטור או מנהל כללי מכוח אמצעי שליטה שמחזיק אותו אדם בלא היתר לפי סעיף 45ז; שהצבעה מכוח אמצעי שליטה שהחזיק אותו אדם בלא היתר לפי סעיף 45ז, לא תבוא במניין הקולות באותה הצבעה; על ביטול מינויו של דירקטור או מנהל כללי שנגרם בידי אותו אדם.

<שרה קנדלר: היה אדם בעל שליטה בבורסה מכוח העברת אמצעי שליטה על פי דין, או החזיק אדם אמצעי שליטה בבורסה מכוח העברה על פי דין בשיעור הטעון היתר לפי סעיף 45ז, רשאי יושב ראש הרשות, לאחר שנתן לאותו אדם הזדמנות לטעון את טענותיו, להורות לו למכור את אמצעי השליטה האמורים, כולם או חלקם, בתוך תקופה שיורה, כך שלא יהיה עוד בעל שליטה כאמור או שלא יחזיק אמצעי שליטה מסוג כלשהו מעל השיעור המותר להחזקה בלא היתר לפי הסעיף האמור.

<אייל לב ארי: בנושא הזה אמרתם שאתם כן תאפשרו במצב כזה לאותו בן אדם לבקש בקשה להיתר.

<שרה קנדלר: נכון, ואם הוא לא יבקש - - -

<אייל לב ארי: זה לא יהיה אוטומטי.

<שרה קנדלר: נכון, אבל לא רוצים שיהיה אוטומטי, בלי שהנושא ייבחן על ידי יושב ראש הרשות.

<קריאה: זה הערות אחרי כל סעיף 45 או שכל תת סעיף אפשר להעיר?

מכלוף מיקי זוהר: נסיים סעיף, אם יש הערות - - -

<שרה קנדלר: נסיים את הנושא של שליטה, של ההיתרים.

מכלוף מיקי זוהר: ועוד פעם, רק בנושאים חדשים.

<קריאה: זה לסעיפים, על ניסוחים.

מכלוף מיקי זוהר: אוקיי, ובקצרה.

<שרה קנדלר: הורה יושב ראש הרשות לאדם, לפי הוראות סעיף קטן (ב), למכור אמצעי שליטה, רשאי הוא לתת הוראה כאמור בסעיף קטן (א)(2) עד (4), בשינויים המחויבים.

<שרה קנדלר: לא מכר בעל השליטה או המחזיק את אמצעי השליטה בהתאם להוראות יושב ראש הרשות לפי סעיפים קטנים (א) או (ב), רשאי בית המשפט, לבקשת הרשות, למנות כונס נכסים למכירת אמצעי השליטה כאמור.

<שרה קנדלר: עד פה סיימנו את נושא היתרי השליטה, עכשיו אנחנו עוברים להוראות המהותיות שיחולו על הבורסה.

<שרה קנדלר: פעילות בורסה.

<שרה קנדלר: 45יב.

<שרה קנדלר: בורסה תפעל באופן תקין והוגן ותוך הבטחת עניינו של הציבור.

<שרה קנדלר: עיסוקים מותרים לבורסה.

<שרה קנדלר: 45יג.

<שרה קנדלר: בורסה או חברה שבורסה מחזיקה באמצעי שליטה בה תעסוק אך ורק בניהול מערכת למסחר בניירות ערך.

<שרה קנדלר: על אף האמור בסעיף קטן (א), רשאית בורסה או חברה שבורסה מחזיקה באמצעי שליטה בה, בכפוף להוראות כל דין, לעסוק במתן שירותים נלווים בהתקיים אחד מאלה: השירותים הנלווים אינם מעוררים חשש ממשי לניגוד עניינים עם עיסוקה בניהול מערכת למסחר בניירות ערך; השירותים הנלווים חיוניים לעיסוקה של הבורסה בניהול מערכת למסחר בניירות ערך והרשות קבעה כי הבורסה רשאית לעסוק בהם בתנאים שקבעה הרשות, אף אם הם מעוררים חשש ממשי לניגוד עניינים עם עיסוקה בניהול מערכת למסחר בניירות ערך.

<שרה קנדלר: הרשות רשאית לקבוע כי שירותים נלווים מסוימים ייחשבו לכאלה שמעוררים חשש ממשי לניגוד עניינים לעניין סעיף זה.

<שרה קנדלר: בורסה רשאית לספק שירותים נלווים המעוררים חשש לניגוד עניינים, לפי הוראות סעיף זה, רק באישורה של ועדת הביקורת ובתנאים שתקבע הוועדה.

<שרה קנדלר: בסעיף זה "שירותים נלווים" – שירותי סליקה של עסקאות בניירות ערך, שירותי משמורת של ניירות ערך ושירותים אחרים הקשורים בטיבם לעיסוקה של בורסה בניהול מערכת למסחר בניירות ערך.

<עדי גלעד ריבלין: אפשר להעיר על הסעיף הזה?

מכלוף מיקי זוהר: בקצרה.

<עדי גלעד ריבלין: זה דבר שאסור לעשות, זה דבר שלא מקובל בשום מדינה בעולם.

<עדי גלעד ריבלין: חייבים להפריד את המסלקה מהבורסה, זה המנגנון שיבטיח תחרות.

<עדי גלעד ריבלין: כשמשווים לעולם, זה לא אותו דבר, אין.

מכלוף מיקי זוהר: למה אתם סבורים שהפרדת המסלקה ת - - -

<עדי גלעד ריבלין: כי המסלקה זה כמו מרכזייה, המרכזייה רוצה כמה שיותר לקוחות.

<עדי גלעד ריבלין: הבורסה, כפי שאנחנו רואים, הקרטל, דוחה, יש ניגוד עניינים ועובדה שבאמריקה הגדולה יש מסלקה אחת שאליה מחוברות עשרות בורסות ומערכות מסחר, באירופה יש שתיים.

<עדי גלעד ריבלין: אסור לתת לבנקים, לקרטל הנוכחי - - -

מכלוף מיקי זוהר: הבנתי.

מכלוף מיקי זוהר: מה הבנקים אומרים על הטענה הזו?

<קריאה: זה צריך לשאול את הרשות.

מכלוף מיקי זוהר: לא, בנקים חושבים שהם צודקים או שהם חושבים שהם לא צודקים?

מכלוף מיקי זוהר: לפני שעונה יושב ראש הרשות.

<אייל דותן: אני לא רואה מניעה להפרדה בין הבורסה לבין המסלקה.

מכלוף מיקי זוהר: לא מפריע לכם להפריד.

מכלוף מיקי זוהר: זאת אומרת מקובל עליכם.

<שמואל האוזר: אבל זה לא העמדה שלכם.

<קריאה: אתה אומר להם מה העמדה שלהם?

<שמואל האוזר: לא, זה לא העמדה שלהם.

מכלוף מיקי זוהר: אז אתם לא יודעים - - -

<אייל דותן: לא דנו בזה.

<שמואל האוזר: אתם כן דנתם.

<שמואל האוזר: לא רק שדנתם, אתם מתנגדים לזה.

מכלוף מיקי זוהר: טוב, נו, אז הם כבר לא מתנגדים.

<שמואל האוזר: אני רוצה להגיד משהו.

<שמואל האוזר: אם רוצים להרוג את החוק זה בדיוק הדרך שאפשר להרוג את החוק, ההצעה הזאת.

<שמואל האוזר: אני מוכרח לומר, עדי הוא מאוד עקבי, הוא כבר 20 מנסה לשנות אותה והוא לא מצליח ולא בכדי, משום שאל"ף, הוא טועה, יש הרבה מאוד בורסות, אם לא רובן, שיש מסלקה אחת שעושה את כל העבודה והיא גם נמצאת חלק ממנה.

<שמואל האוזר: הרבה מאוד.

<שמואל האוזר: זה לא נכון להגיד שאין דברים כאלה.

<שמואל האוזר: בי"ת, זו בורסה קטנה.

<שמואל האוזר: גימ"ל, אנחנו אומרים את זה באופן חד משמעי, אם יפרידו, כל הבורסה עצמה זה 140 מיליון שקל, נניח 50% זה עמלת סליקה, עמלת מסחר, נניח שתפריד ביניהם, המשמעות שלכל אחד עכשיו צריך להיות הרבה מאוד עובדים, מחשב וזה, העלות של מסחר וסליקה תגדל, בגלל שאנחנו לא מדברים על סכומים גדולים.

<שמואל האוזר: רק להקים את זה זו אופרציה של עשרות מיליוני שקלים, אם לא אפילו למעלה מזה, לכל גוף.

<עדי גלעד ריבלין: לא צריך להפריד, זה קיים.

<שמואל האוזר: והדבר האחרון, הנקודה הזאת נדונה שוב ושוב, הם העלו אותה ונתנו פתרון גם בחוק לעניין התחרות שהבורסה מחויבת לתת.

<שמואל האוזר: אלא אם כן יש לה טענה סבירה למה לא היא חייבת לתת שירותי סליקה ולכן אנחנו פתרנו את הבעיה הזאת מכל הכיוונים.

<אמנון נויבך: ברשותך, אנחנו בעניין הזה רואים עין בעין עם הרשות.

<אמנון נויבך: אני חושב שההצעה שהעלה פה עדי, זו לא פעם ראשונה, אין לה שום אח ורע.

<אמנון נויבך: יש מספר מקומות שיש ככה וככה, ברוב המקרים בורסות ומסלקות הולכות ביחד כי זו פעולה אחידה.

<אמנון נויבך: בסדרי הגודל שלנו, אם מפרידים את זה המשמעות היא ניהול כפול.

מכלוף מיקי זוהר: באיזה סדרי גודל, בוא נגיד, להערכתכם זה כן ריאלי?

<שמואל האוזר: בערך פי שלושה, פי ארבעה.

<שמואל האוזר: אתה רוצה להעלות עמלות?

<שמואל האוזר: זה דבר הפוך שאנחנו רוצים, זה יעלה עמלות.

מכלוף מיקי זוהר: חבר'ה, הדבר שאותי מנחה כרגע זה באמת איך זה משליך על הציבור.

מכלוף מיקי זוהר: אז מצד אחד הטענה שעולה פה יכולה להעלות את העמלות, כי אם זה עולה יותר כסף אז זה יעלה יותר לציבור, מצד אחד, ומצד שני אתם אומרים שזה יכול לשמר את התחרות.

<שרה קנדלר: העמלות האלה זה עמלות שמסלקה קובעת והן בפיקוח של הרשות.

<שמואל האוזר: זה עמלות בפיקוח הרשות, אני מוכרח לומר.

<עדי גלעד ריבלין: הבעיה היא לא העמלות של המסלקה, אלא היכולת של המסלקה למנוע כניסה.

<שרה קנדלר: פתרנו את זה בחוק.

<שרה קנדלר: הם חייבים לתת שירות.

מכלוף מיקי זוהר: אתה אומר שיש בעיה, העלית בעיה שהדבר הזה יכול למנוע כניסה של שחקנים חדשים.

<עדי גלעד ריבלין: זה לא עלול, זה מה שקורה 60 שנה.

<שרה קנדלר: אבל עכשיו אנחנו מצאנו פתרון.

מכלוף מיקי זוהר: שמעתי, אני שומע היטב.

<עפר ארז: ברשותך, בעולם יש הפרדה בין הבעלויות על הבורסות לבין הבעלויות על המסלקות.

<עפר ארז: גם כשהמסלקות הן פרטיות הבעלות עליהן מופרדת מהבעלויות של הבורסות.

<עפר ארז: ככה זה ב-BTC, ככה זה ב - - -

<קריאה: זה ממש לא נכון.

<שמואל האוזר: עפר, אתה טועה.

<שמואל האוזר: אתה לא מכיר את הנתונים.

<עפר ארז: אני מכיר את הנתונים.

<שמואל האוזר: תגיד לי ב-Chicago mercantile exchange, מי מחזיק את זה?

<שמואל האוזר: או Chicago board of options exchange, מי מחזיק?

<שמואל האוזר: אתה מכיר את זה או לא? אתה לא מכיר, אז לך תבדוק.

<קריאה: או הבורסה בלונדון.

מכלוף מיקי זוהר: אבל, חבר'ה, אתם צריכים להיות גם טיפה אובייקטיביים.

מכלוף מיקי זוהר: אתם לא יכולים מצד אחד להגיד, אנחנו רוצים להידמות לכל העולם ומצד שני אנחנו לא רוצים להידמות.

מכלוף מיקי זוהר: אנחנו צריכים להיות, עם כל הכבוד, מה שטוב למדינת ישראל, לא מה שטוב לכל העולם.

מכלוף מיקי זוהר: אז אנחנו פה מייצגים את אזרחי המדינה, לא את אזרחי העולם.

מכלוף מיקי זוהר: אז אני אומר, אני הבנתי את מה שאתם אומרים, העליתם טענה.

מכלוף מיקי זוהר: יש תשובה מהרשות לניירות ערך שהטענה שלכם מופרכת ממש ברגעים אלה, כי הם יכולים למנוע את החשש הזה, שבעצם לא ייחסמו שחקנים.

מכלוף מיקי זוהר: אנא מכם - - -

<שמואל האוזר: זה כתוב בחוק.

<שרה קנדלר: נכון, כתוב.

<שרה קנדלר: לאור ההערות האלה שעלו תוך כדי כתיבת החוק הכנסנו בפרק המסלקה סעיף שמחייב אותם לקבל כל גוף.

מכלוף מיקי זוהר: תודה רבה, הבעיה נפתרה.

<נילי אבן חן: משפט אחד לעניין הזה ועוד כמה הערות לסעיפים אחרים.

<נילי אבן חן: ראשית, דוח בן חורין, פרופ' בן חורין נמצא פה, בעמוד 56 לדוח מדבר שצריך לשקול לעשות הפרדה כזאת.

מכלוף מיקי זוהר: קיבלת תשובה על זה.

מכלוף מיקי זוהר: הנושא של המסלקה נפתר, יש לך נושא אחר להעיר?

<נילי אבן חן: הנושא של המסלקה - - -

מכלוף מיקי זוהר: נפתר.

<נילי אבן חן: הוא לא נפתר, כיוון שהרשות המרכזית שאמורה לתת את התשובה, האם יש בעיה של מונופול אנכי או לא, זו הרשות להגבלים עסקיים.

<נילי אבן חן: זה לא רשות לניירות ערך, עם כל הכבוד.

מכלוף מיקי זוהר: אני חוזר ואומר, נושא המסלקה נפתר, יש בחוק הנחיה שהם חייבים לקבל כל לקוח.

מכלוף מיקי זוהר: הלאה.

מכלוף מיקי זוהר: יש נושא אחר?

<נילי אבן חן: כן, יש נושא אחר.

<נילי אבן חן: סעיף 45ז, אנחנו חושבים שצריך להוריד את המילים 'אלא על פי היתר', ה-5% זה די והותר.

מכלוף מיקי זוהר: אל תתייאש, עוד 20 שנה אולי זה יצליח.

<נילי אבן חן: 45ז(א), כתוב 'לא יחזיק אדם 5% או יותר, אלא על פי היתר'.

<נילי אבן חן: אני ערה לזה שההיתר הזה לא ניתן לחברי הבורסה, עדיין אנחנו חושבים שלא צריך לתת לאף אחד שליטה בבורסה.

<שרה קנדלר: הוא לא הוקרא, זה היה בישיבה הקודמת.

מכלוף מיקי זוהר: זה מהישיבה הקודמת, אפשר להתקדם?

<נילי אבן חן: לא סיימתי.

<נילי אבן חן: 45י.

<נילי אבן חן: כותרת הסעיף זה חובת הודעה על פגם במהימנות והרשימה היחידה שמעידה על פגם במהימנות היא זו שנמצאת ב-45ה(ב) והיא לא מופיעה פה בסעיף ולכן אנחנו חושבים שצריכים להוסיף סעיף קטן (3) שיאמר שאחת הנסיבות המנויות ברשימה לפי סעיף 45ה(ב), כי אחרת אין שום עיגון לכל הכותרת של הסעיף של חובת הודעה על פגם במהימנות.

<שרה קנדלר: זה לא נכון.

מכלוף מיקי זוהר: מה הבעיה עם זה?

<שרה קנדלר: קודם כל הסדר המהימנות כפי שהוא קבוע פה הוא קבוע כבר בכל החוקים.

מכלוף מיקי זוהר: אני שואל אותך שאלה, זה מפריע לך ש - - -

<שרה קנדלר: כן, זה מפריע, בגלל - - -

מכלוף מיקי זוהר: מה זה פוגע?

<שרה קנדלר: זה לא פוגע בי, זה פוגע בציבור, כי פה הם צריכים להודיע על פגם במהימנות שהם יודעים עליו שהוא משהו אובייקטיבי, כתב אישום, חקירה בעבירה.

<שרה קנדלר: רשימת הנסיבות הארוכה שנילי מדברת עליה יש בהם כל מיני דברים שיש בהם אלמנט של שיקול דעת ולכן אנחנו לא מבקשים מהם להודיע ביוזמתם.

מכלוף מיקי זוהר: הבנתי, אז אנחנו לא רוצים לחדור לעצמותיהם של האזרחים, אנחנו רוצים רק במקרים ספציפיים חשובים למנוע את הקבלה.

<נילי אבן חן: אני חושבת שיש הטיה בשם של הסעיף.

מכלוף מיקי זוהר: אני חושב שהטענה שנאמרה פה היא טענה נכונה, אנחנו לא רוצים לדעת כל כך הרבה, רוצים לדעת דברים חשובים.

<נילי אבן חן: זה פשוט שם מטעה.

<נילי אבן חן: 45יג(ד), הסיפה של (ד), כתוב 'בתנאים שתקבע הוועדה' ואם אני לא טועה זו ועדת הביקורת.

<שרה קנדלר: נכון.

<נילי אבן חן: ואנחנו חושבים שלא צריך לסמוך פה על ועדת הביקורת, זה בכל זאת אורגן פנימי של הבורסה.

מכלוף מיקי זוהר: ועדת הביקורת את לא רוצה לסמוך?

<נילי אבן חן: אני חושבת שצריך להיות במקום זה שזה תנאים שתקבע הרשות ובתנאים שתקבע הרשות, כי אחרת אין לה כבר בשלב מסוים משקיף, אין לה נציגות.

<נילי אבן חן: אני מזכירה שזו חברה פרטית, בניגוד לחברה ציבורית, שהדוחות מפורסמים, אף אחד לא יידע מה שקורה שם, אין משקיפים, הדוחות - - -

<שרה קנדלר: אנחנו מפקחים עליה.

<נילי אבן חן: אתם מפקחים כמו ש - - -

<שרה קנדלר: אנחנו לא מנהלים אותה, אנחנו מפקחים עליה.

מכלוף מיקי זוהר: קודם כל הנושא של המשקיף הוא מבחינתי - - -

<נילי אבן חן: הוא בפרק זמן קצר.

מכלוף מיקי זוהר: קודם כל אני רוצה להבהיר, אני עוד לא הכרעתי בנושא המשקיף.

מכלוף מיקי זוהר: אני לא יודע, יכול להיות שנשאיר משקיף באופן קבוע, עוד לא החלטתי.

מכלוף מיקי זוהר: בינתיים יש משקיף זמני.

מכלוף מיקי זוהר: בכל מקרה, בואו לא נסגור את המוסד הזה שנקרא חברה, יש ועדת ביקורת בחברה, אנחנו צריכים גם לכבד את עבודתה.

<נילי אבן חן: אבל זה מונופול על כספי הפנסיה שלנו.

<נילי אבן חן: צריך להבין, מה מושקע שם?

<נילי אבן חן: זה לא סתם חברה פרטית שאתה יכול לבחור אם להיות קשור, זו הבורסה היחידה במדינת ישראל.

מכלוף מיקי זוהר: זו טענה שיש בה מוטיב של היסחפות.

מכלוף מיקי זוהר: יש עוד הערה?

<נילי אבן חן: זה קצב מאוד - - -

מכלוף מיקי זוהר: מה?

מכלוף מיקי זוהר: אנחנו באנו לעבוד.

מכלוף מיקי זוהר: איך אמר יאיר?

מכלוף מיקי זוהר: באנו לעבוד.

מכלוף מיקי זוהר: אבל אני לא מ'יש עתיד', אני מהליכוד.

מיקי לוי: מה יודע מה יקרה איתך?

מכלוף מיקי זוהר: יכול להיות שאני לא אהיה פה בכלל, אני אהיה בביזנס.

<שרה קנדלר: להמשיך?

מכלוף מיקי זוהר: כן.

<שרה קנדלר: הגבלה על ביצוע עסקה בידי בורסה לחשבונה העצמי.

<שרה קנדלר: 45יד.

<שרה קנדלר: בורסה לא תבצע עסקה לחשבונה העצמי, אלא בהיתר מאת הרשות.

<שרה קנדלר: קביעת נהלים והקצאת משאבים ליישומם.

<שרה קנדלר: 45טו.

<שרה קנדלר: בורסה תקבע, לשם הסדרת פעילותה, נהלים כמפורט להלן, תפעל להבטחת יישומם ובכלל זה תקצה משאבים לכך: נהלים להבטחת עמידתה בתנאים למתן רישיון לפי סעיף 45א, בתנאים שנקבעו ברישיון לפי סעיף 45ד ובחובותיה לפי חוק זה; נהלים בדבר האמצעים הטכניים הדרושים לבורסה לצורך פעילותה, ובכלל זה מערכות מחשב או מערכות טכנולוגיות אחרות; נהלים לעניין פיקוח על ציות חברי הבורסה לכללים שנקבעו בתקנון הבורסה; נהלים לעניין פיקוח על ציות חברי הבורסה ועובדיהם לנהלים שקבעה הבורסה לפי סעיף זה; נהלים לעניין פיקוח על פעילות חברי הבורסה ועובדיהם לשם הבטחת תקינות המסחר בבורסה; נהלים שעניינם הבטחת ניהולה התקין וההוגן של הבורסה, בהתאם לכללים שנקבעו לעניין זה בתקנון הבורסה, ובכלל זה נהלים לאיתור ולטיפול בניגודי עניינים בפעילותה וכן נהלים לזיהוי סיכונים שאליהם חשופה הבורסה ולניהול סיכונים כאמור; נהלים בדבר התקשרות עם מסלקה שמקיימת הסדרים הולמים של סליקת עסקאות בניירות ערך ובדבר בקרה על פעילות הסליקה שמבצעת המסלקה עבור הבורסה; נהלים בעניינים אחרים שתקבע הרשות.

<שרה קנדלר: מצא יושב ראש הרשות כי לא נקבעו נהלים לפי סעיף קטן (א) או שהבורסה לא פעלה להבטחת יישומם של נהלים כאמור או לא הקצתה משאבים לכך, יחולו לעניין זה הוראות סעיף 45ה(א)(5).

<עמיר שפטל: לגבי ימי המסחר.

<נילי אבן חן: לפני ימי המסחר.

<שרה קנדלר: אולי נקריא את הסעיף?

מכלוף מיקי זוהר: את לא רוצה להקריא אותו ישר מתוקן?

<שרה קנדלר: תכתיב.

מכלוף מיקי זוהר: בינתיים, עד ששמוליק יחזור.

מכלוף מיקי זוהר: כן, אדוני.

<עמיר שפטל: לגבי ימי המסחר, שעומדים להקריא את הסעיף הזה.

<עמיר שפטל: אני מבין שכאן תילקח בחשבון הערתך שימי המסחר לא ישונו.

מכלוף מיקי זוהר: כן, אני לא רוצה שיהיה בימי שישי מסחר.

<קריאה: יש תורנים, מיקי.

מכלוף מיקי זוהר: לא, אבל זה גורם לציבור לגלוש עם עבודתו לשבת.

מכלוף מיקי זוהר: אחרי שנגמר המסחר נעשות הרבה פעולות, צריכים לעשות הרבה פעולות על ידי כל מי שסחר וזה מצריך ממנו לעבוד בימי שישי בערב.

מכלוף מיקי זוהר: מי שרוצה לעבוד בשישי בערב, יש לו בורסות אחרות.

<עמיר שפטל: דרך אגב, גם יושב ראש הוועדה מר גפני הודיע בישיבה הקודמת, בהמשך להערותיך שהסעיף הזה יירד.

<עמיר שפטל: תוך כדי הישיבה - - -

מכלוף מיקי זוהר: אני וגפני רואים באותה עין בנושא הזה.

<עמיר שפטל: אנחנו כהסתדרות מתנגדים לסעיף הזה.

<עמיר שפטל: אני יכול לנמק, אבל אם לא צריך להרחיב אני לא ארחיב.

מכלוף מיקי זוהר: הנימוק שלי הוא נימוק אחר משלך, אבל בסדר.

<נילי אבן חן: אני אשמח להודיע לפרוטוקול ושזה יירשם שעמדת הממשלה היא כנוסח החוק.

מכלוף מיקי זוהר: אני לא מופתע.

מכלוף מיקי זוהר: אוקיי, ימי הבורסה יישארו על כנם.

<שרה קנדלר: אז להקריא או להקריא?

מכלוף מיקי זוהר: להקריא, מה יש להקריא?

מכלוף מיקי זוהר: אם את משנה את הימים אל תקריאי.

<אייל לב ארי: היום ימי המסחר קבועים בתקנון הבורסה, לפי תקנון הבורסה, וכרגע אנחנו משנים סוג של איזון שאני לא יודע כמה הוא רלוונטי לנושא העיקרי והכללי, גם של הצעת החוק וגם מבחינת בחינת ההשלכות על כלל המשק בשינוי הזה.

<אייל לב ארי: אני חושב שלא נכון שהוועדה - - -

מכלוף מיקי זוהר: חבר'ה, אני רוצה להודיע לממשלה שיש לה שתי אפשרויות, עם כל הצער שבדבר, או לחכות עם החוק לממשלה הבאה ואז אולי החרדים לא יהיו בקואליציה וגם אנחנו לא נהיה אלה שמושכים בחוטים ואז אולי יעבור לכם החוק, או לקבל את עמדתנו, שימי המסחר לא ישתנו והחוק יעבור.

מכלוף מיקי זוהר: כי יום שישי לא יהיה, נקודה, זה לא נתון לוויכוח.

<נירית איבי: אפשר בתור ממשלה להגיב?

מכלוף מיקי זוהר: בטח.

מכלוף מיקי זוהר: את חייבת.

<נירית איבי: אני חושבת שכיוון שזה כתוב כרגע כתקנון הבורסה, אני ממליצה, ואם יהיה אפשר שיו"ר הוועדה יקבל את עמדתי, להמשיך בחוק ולדלג על הסעיף הזה ובמידה שיהיו פערים בעתיד אנחנו - - -

מכלוף מיקי זוהר: טוב, הצעתך התקבלה.

מכלוף מיקי זוהר: נשאר פתוח.

מכלוף מיקי זוהר: תאמין לי שלא נרד מזה.

<עמיר שפטל: אדוני, רק לומר לנוכחים, אל"ף, עניין המסחר בבורסה גולש לשבת, שינוי ימי המסחר גולש לתוך השבת, גם מול - - -

מכלוף מיקי זוהר: אנחנו לא רוצים לשנות, שכנעת אותי.

<עמיר שפטל: הדבר השני, נניח שלא הייתה בעיה שבת - - -

מכלוף מיקי זוהר: רגע, אחרי שאתה תסיים את דבריך אנחנו גם נבקש לאסוף את דבריו המוקלטים ולהביא להסתדרות, להראות שהוא עשה את עבודתו.

<עמיר שפטל: כל עובדי הבנקים ובתי ההשקעות, לא רק עובדי הבורסה, זה סעיף שנוגע לשינוי חייהם של אלפי עובדים שעובדים סביב שוק ההון.

מכלוף מיקי זוהר: יישר כוח.

<עמיר שפטל: אי אפשר לעשות את זה במחטף, בחוק, בלי לנהל משא ומתן עם עובדים, ועדי הבנקים, הסכמים וכיוצא בזה.

<עמיר שפטל: במחטף זה לא הולך.

מכלוף מיקי זוהר: אמת, כל מילה בסלע.

<עמיר שפטל: זה יהפוך את כל יחסי העבודה ב - - - הבנקים גם הביעו את עמדתם, הנהלות הבנקים, לא רק אנחנו.

מכלוף מיקי זוהר: יישר כוח.

מכלוף מיקי זוהר: באמת.

מכלוף מיקי זוהר: עם מי אתה עובד?

מכלוף מיקי זוהר: עם אבי ניסנקורן?

מכלוף מיקי זוהר: נא להוציא מייל לאבי ניסנקורן.

<שרה קנדלר: חובה לפרסם עמלות מסחר וסליקה.

<שרה קנדלר: 45יז.

<שרה קנדלר: בורסה תפרסם באתר האינטרנט שלה, וכן בדרך אחרת שקבעה הרשות, אם קבעה, את העמלות שגובים חברי בורסה מלקוחותיהם, ובכלל זה עמלות מסחר ועמלות סליקה, וכל שינוי שלהן.

<שרה קנדלר: חברי הבורסה ידווחו לבורסה על העמלות שהם גובים מלקוחותיהם כאמור בסעיף קטן (א) ועל כל שינוי שלהן.

<ענת פילצר סומך: אפשר להגיב, אדוני היושב ראש?

מכלוף מיקי זוהר: כן, מי?

<ענת פילצר סומך: עורכת דין ענת פילצר סומך, מייצגת את איגוד החברות הציבוריות.

<ענת פילצר סומך: קודם כל, לתחושתי, ויתקנו אותי אם אני טועה, חבריי ברשות ובמשרד המשפטים, זה הסעיף הספציפי שדן בעמלות ובפיקוח עליהן ו/או בצורך בניטור - - -

<שרה קנדלר: זה לא הפיקוח.

<שרה קנדלר: אין פה פיקוח על עמלות, יש פה רק גילוי לציבור.

<ענת פילצר סומך: נכון מאוד, לכן אני אומרת, אני משקפת את הדלתא בין מה שלשון החוק כרגע - - -

<קריאה: זה רק חובת פרסום.

<ענת פילצר סומך: בסדר, אז אני אומרת, כרגע, כל הדיון המקדמי שערכנו, שאני גם רוצה להרחיב אותו מעבר לעמלות שחברי הבורסה גובים מהציבור, יש עמלות או אגרות והיטלים, אם נקרא להם בנוסח הנכון, שהבורסה גובה מהתאגידים הציבוריים שנסחרים בה.

<ענת פילצר סומך: גם זה, בראייתנו כאיגוד החברות הציבוריות, צריך להיות איזה שהוא משהו שנמצא באיזה שהוא פיקוח, כי כרגע זה קבוע בתקנות ובעצם ברגע - - -

<שמואל האוזר: זה מפוקח על ידי הרשות.

<ענת פילצר סומך: אני לא ראיתי את זה כתוב.

<שמואל האוזר: זה המצב הקיים וזה לא הולך להשתנות.

<ענת פילצר סומך: בסדר גמור, אבל היום זה קבוע בתקנות.

<שרה קנדלר: בתקנון.

<ענת פילצר סומך: גם בתקנות.

<ענת פילצר סומך: חלק מהדברים קבועים בתקנות.

<ענת פילצר סומך: לא העמלות.

מכלוף מיקי זוהר: יושב ראש הרשות מעלה בפניי טענה, שכל דבר במקרה הזה, או העלאה של עמלה כזו או אחרת יבוא לאישור ועדת הכספים.

<שמואל האוזר: לא, זה אישור של הרשות, אבל הרשות מבקשת את אישורך.

<ענת פילצר סומך: אבל איפה זה כתוב בחוק הנוכחי?

<שרה קנדלר: שוב, את מדברת על עמלות לרשות, או אגרות לבורסה?

<שרה קנדלר: אלה שני דברים שונים.

<ענת פילצר סומך: אני מדברת על אגרות לבורסה, עמלות לרשות זה אדוני היו"ר דיבר.

<שמואל האוזר: את מדברת על אגרות.

<שמואל האוזר: אז אגרות - - -

<ענת פילצר סומך: אני מדברת על אגרות ואני לא רואה בנוסח הזה, תגידו לי אתם, אולי אני טועה - - -

<שרה קנדלר: זה נמצא כבר היום בחוק, לא צריך שזה יהיה בנוסח, כי זה היום כבר בחוק ניירות ערך.

<שמואל האוזר: יש פיקוח.

<שמואל האוזר: היום זה בחוק.

<שרה קנדלר: זה חלק מהתקנון.

<ענת פילצר סומך: החוק לא נוגע בזה?

<ענת פילצר סומך: כי אני ראיתי בשינוי - - -

<שמואל האוזר: הוא לא נוגע בזה.

<ענת פילצר סומך: זאת אומרת, כרגע בניסוחו של החוק - - -

<שמואל האוזר: מה שהיה - - -

<ענת פילצר סומך: מה שהיה הוא שיהיה וכל הסעיפים שדנים בפיקוח של רשות ניירות ערך, שמנוסחים - - -

מכלוף מיקי זוהר: איפה את עובדת?

מכלוף מיקי זוהר: ברשות החברות?

<ענת פילצר סומך: אני עורכת דין עצמאית, אני מייצגת את איגוד החברות הציבוריות.

מכלוף מיקי זוהר: אנחנו נעביר לאיגוד החברות את דברייך בוועדה ובואו נמשיך.

<ענת פילצר סומך: לא, אני רוצה להבין באמת, לא רק למען הפרוטוקול.

מכלוף מיקי זוהר: ברור, אף אחד פה זה לא למען הפרוטוקול.

מיקי לוי: כל שינוי בעמלה מגיע ל - - -

<ענת פילצר סומך: כל שינוי באגרה שגובה הבורסה ממי מהתאגידים הציבוריים, מה שהיה הוא שיהיה?

<ענת פילצר סומך: זהיצטרך לבוא לוועדת כספים?

<שרה קנדלר: לא, לא, זה לא בא לוועדת כספים.

<קריאה: זה אישור הרשות.

<קריאה: זה המצב הקיים.

<ענת פילצר סומך: אישור הרשות בלבד?

<קריאה: זה המצב הקיים וזה המצב שיישאר.

<ענת פילצר סומך: אני יודעת שיש תקנות, יש גם תקנות של אגרות שצריכות להגיע לפה.

<קריאה: אין תקנות של אגרות, יש אגרות לרשות לניירות ערך שמופיעות בתקנות.

<שרה קנדלר: הבורסה לא מטילה באמצעות תקנות, הרשות - - -

מכלוף מיקי זוהר: טוב, מיצינו את הנושא הזה, נשאר המצב על כנו.

<שרה קנדלר: אבל אני חושבת שאולי עשית ערבוב עם הנושא הבא שאני עומדת להקריא ואני חושבת שהתבלבלת אולי עם הנושא הבא, שזה תקנון הבורסה.

<שרה קנדלר: נכון להיום תקנון הבורסה מגיע לאישור הרשות ושר האוצר ואישור ועדת כספים, ואנחנו מציעים, כדי שהבורסה תוכל לעבוד ביעילות יותר גדולה, כמו גוף פרטי, כמו כל הגופים האחרים, שזה לא יצטרך להגיע לוועדה וזה מה שאני עומדת להקריא.

מכלוף מיקי זוהר: לא, זה כן יצטרך להגיע לוועדה.

<נילי אבן חן: שרה, לסעיף שכבר הקראת.

<נילי אבן חן: ראשית, אנחנו שמחים שנוספה פה חובת השקיפות, רק אנחנו חושבים שהיא לא מספקת.

<נילי אבן חן: היא לא מספקת כי חברי הבורסה מדווחים לבורסה.

<נילי אבן חן: כל מה שנמצא בבורסה, הוא לא שקוף לציבור, כיוון שהדוחות הכספיים לא מפורסמים וכיוון שאין כרגע, בנוסח הסעיף, חיוב לפרסום לציבור, לכן ההצעה שלנו זה שהתעריפונים האלה, לא רק התעריפונים, אלא גם מה שבסיכומו של דבר בפועל נגבה, יש הפרש הרבה פעמים מאוד מאוד גדול בין מה שהם מפרסמים כתעריף לבין מה שהם גובים בפועל, לכן חשוב שזה יהיה באתר האינטרנט.

<שרה קנדלר: זה מה שרשום.

מכלוף מיקי זוהר: זה מה שכתוב, 'תפרסם באתר האינטרנט'.

מכלוף מיקי זוהר: עכשיו, על בזבוז הזמן המיותר הזה בסעיף הבא יירדו כמות ההערות שלך.

<נילי אבן חן: ואנחנו חושבים שזה צריך להיות פעם בשלושה חודשים, צריך לקבוע - - -

מכלוף מיקי זוהר: לא, לא.

<נילי אבן חן: אז צריך לקבוע איזה שהוא פרק זמן, גם אם לא שלושה חודשים, צריך להחליט - - -

מכלוף מיקי זוהר: הערותייך נרשמו, חלקן יתקבלו וחלקן לא יתקבלו.

<נילי אבן חן: על איזה פרק זמן.

<נילי אבן חן: זה לגבי העמלות.

מכלוף מיקי זוהר: זהו, גברתי.

<נילי אבן חן: רגע, אבל נושא אחר בסעיף הזה.

<נילי אבן חן: אנחנו גמרנו את הנושא של הבורסה בלי שנדון בנושא שכן מופיע במסלקה ודיברו עליו עכשיו הרשות לניירות ערך, אבל לא מופיע בבורסה, זה הסעיף שבורסה לא תסרב סירוב בלתי סביר לבקשה שהוגשה להתקבל כחבר בורסה.

<נילי אבן חן: פה אני מתחברת למה שכבוד היושב ראש דיבר.

<נילי אבן חן: כיוון שדיברת על זה שהמטרה היא תחרותיות, אז אנחנו צריכים לראות שזה באמת קורה.

<נילי אבן חן: אנחנו חושבים שהמבנה הנוכחי הוא בעייתי מבחינת תחרותיות שתקרה מעצמה ולכן חובה, לעמדתנו, להוסיף סעיף שבורסה לא תסרב סירוב בלתי סביר לבקשה שהוגשה להתקבל כחבר בורסה.

<נילי אבן חן: זה סעיף שקיים לגבי המסלקה ולא קיים לגבי הבורסה והוא א'-ב' של כללים לתחרות.

מכלוף מיקי זוהר: אבל אמרנו שהמסלקה לא מסרבת.

<נילי אבן חן: המסלקה לא, אבל לבורסה אין את הסעיף הזה.

מכלוף מיקי זוהר: את רוצה להחיל את אותו סעיף?

<נילי אבן חן: את אותו סעיף כמו שמופיע במסלקה, שיופיע גם בבורסה.

מכלוף מיקי זוהר: מה אתם אומרים?

<איציק שורקי: בעיקרון מי שקובע את התנאים לקבלה של חבר חדש בבורסה זה דירקטוריון הבורסה שמחליט על שינוי בתקנון שמאושר על ידי הרשות, כך שהכללים הם בדרך כלל כללים אובייקטיביים, כללים שלא מאפשרים אפליה.

<נילי אבן חן: זה לא תשובה.

<איציק שורקי: אנחנו מבחינה מקצועית לא סבורים שיהיה סירוב לא ממן העניין, כי יש לבורסה מוסדות ויש אפשרות לחבר בורסה שרוצה להתקבל לערער על החלטות של הבורסה.

<איציק שורקי: עם זאת - - -

מכלוף מיקי זוהר: לא מפריע לנו להכניס את - - -

<שרה קנדלר: לא נראה לנו שהוא נדרש ויש מנגנונים אחרים.

<שמואל האוזר: הוא נמצא היום פה.

<נילי אבן חן: כמו שהוספתם את זה במסלקה תוסיפו את זה בבורסה.

מכלוף מיקי זוהר: גם ככה מדינת ישראל אלופים בלסרבל חוקים, אז מה הבעיה?

מכלוף מיקי זוהר: נסרבל עוד קצת את החוק, ובלבד שהתנועה לאיכות השלטון תהיה מרוצה.

<שרה קנדלר: אבל יש מנגנון קבוע של הדירקטוריון, של התקנון.

<נילי אבן חן: שבאמת נבטיח מנגנון של תחרותיות.

מכלוף מיקי זוהר: הדברים שאת אומרת הם ברורים, כולם תמימי דעים שהם נכונים וגם טובים, החוק מאפשר זאת.

מכלוף מיקי זוהר: את רוצה להוסיף?

<שרה קנדלר: זה נראה לנו מיותר, אבל אנחנו מוכנים להכניס את זה.

מכלוף מיקי זוהר: אנחנו נכניס את זה.

מכלוף מיקי זוהר: איזה הישג מרשים.

מכלוף מיקי זוהר: נא להעביר לתנועה לאיכות השלטון את ההישג.

<נילי אבן חן: זה לציבור.

<נילי אבן חן: זה לא לתנועה לאיכות השלטון.

<אמנון נויבך: כבוד היושב ראש, ברשותך, במסגרת כל השינויים יש גם את שינוי העניין שבין חברות ובעלות.

<אמנון נויבך: אחד הרעיונות, שאתה יכול להיות חבר בורסה ולא להחזיק שום דבר מבחינת הבעלות, למה זה בא?

<אמנון נויבך: זה מתוך כוונה להוסיף עוד חברים.

<אמנון נויבך: זה באינטרס של הבורסה שיהיו בה עוד חברים ולכן ההערה - - -

מכלוף מיקי זוהר: בסדר, אני מבין.

<נילי אבן חן: אבל פה המחלוקת, כי בעינינו במבנה הנוכחי זה לא יקרה מעצמו.

<נילי אבן חן: אנחנו יודעים היום - - -

מכלוף מיקי זוהר: בסדר, אנחנו סיימנו, אנחנו ממשיכים בהקראה.

<שרה קנדלר: ביטול סעיף 46א.

<שרה קנדלר: 11.

<שרה קנדלר: סעיף 46 לחוק העיקרי – בטל.

<שרה קנדלר: תיקון סעיף 47.

<שרה קנדלר: 12.

<שרה קנדלר: בסעיף 47(ב) לחוק העיקרי, במקום "החלטה לפי סעיפים 46 ו-46א שעניינה קביעת תקנון הבורסה, הנחיות או הנחיות זמניות" יבוא "החלטה לפי סעיף 46 שעניינה קביעת תקנון הבורסה או הנחיות".

<שרה קנדלר: תיקון סעיף 48.

<שרה קנדלר: 13.

<שרה קנדלר: בסעיף 48 לחוק העיקרי – בסעיף קטן (א), במקום הסיפה החל במילים "השינוי טעון אישור" יבוא "השינוי טעון אישור הרשות; אישרה הרשות את השינוי, תמסור לשר האוצר הודעה על שינוי התקנון והשינוי ייכנס לתוקף בתום עשרה ימים מיום מסירת ההודעה, אלא אם כן הודיע שר האוצר לפני תום התקופה האמורה כי הוא מתנגד לשינוי; לא אישרה הרשות את השינוי, תמסור הודעה על כך לבורסה, בצירוף הנימוקים להתנגדותה לשינוי"; בסעיף קטן (ב), במקום הסיפה החל במילים "רשאי שר האוצר" יבוא "רשאית הרשות לשנותו; החליטה הרשות על שינוי התקנון, תמסור לשר האוצר הודעה על כך והשינוי יקבל תוקף בתום עשרה ימים מיום מסירת ההודעה או במועד מאוחר יותר שתורה עליו הרשות, אלא אם כן הודיע שר האוצר לרשות, לפני המועד האמור, כי הוא מתנגד לשינוי"; סעיף קטן (ג) – בטל.

<שרה קנדלר: החלפת סעיף 49 והוספת סעיפים 49א ו-49ב.

<שרה קנדלר: 14.

<שרה קנדלר: במקום סעיף 49 לחוק העיקרי יבוא: "פרסום תקנון הבורסה והנחיות לגביו.

<שרה קנדלר: 49.

<שרה קנדלר: תקנון הבורסה וההנחיות שנקבעו לגבי תקנון הבורסה לפי סעיף 46(ד), וכל שינוי בהם, יפורסמו בדרך שיורה יושב ראש הרשות.

<נילי אבן חן: אפשר?

<שרה קנדלר: אולי אני אסביר קודם לפני ההערות?

מכלוף מיקי זוהר: אז אולי תקשיבי להסבר?

<שרה קנדלר: היום הבורסה פועלת לפי תקנון שהיא מתקינה ויש לה גם אפשרות לעשות הנחיות זמניות שיש להן מנגנון אישור יותר מהיר והוא קיים רק לשנה עם אפשרות להארכה לתקופות נוספות.

<שרה קנדלר: היום המנגנון של תיקון תקנון הבורסה הוא מאוד ארוך, הוא לא מאפשר להם ניהול, אולי אחר כך אמנון יספר יותר למה הוא מסרבל את התהליכים, כי הוא דורש אישור הרשות, אחר כך אישור שר האוצר ואחר כך לבוא לכנסת, שבכנסת לא חייב להיות דיון, אלא אם כן - - -

<אמנון נויבך: לא, זה הזמניות.

<שרה קנדלר: נכון, סליחה.

<שרה קנדלר: מה שאנחנו מציעים פה זה לבטל את ההנחיות הזמניות ולעשות שינוי יותר מהיר של תקנון כדי לאפשר לבורסה לפעול ביתר יעילות ללא המנגנון המשולש הזה של האישורים, כשהרשות, שהיא הגוף המפקח, הרגולטור, תאשר את שינוי התקנון ולשר האוצר תהיה הזכות להתנגד תוך עשרה ימים.

<שרה קנדלר: זו ההצעה שלנו.

<נילי אבן חן: אם הקשבנו למה ששרה אמרה עכשיו אז ההבנה היא שוועדת הכספים יוצאת מכל הלופ הזה ואין לה זכות, כמו שהייתה לה היום, לפקח על התהליך הזה של המנגנון.

<נילי אבן חן: הפיקוח של שר האוצר מאוד מצומצם ופיקוח ועדת הכספים מבוטל כליל ואנחנו חושבים שלאור החשיבות הרבה של הוראות התקנון והעובדה שהן בעלות השפעה מהותית על המשקיעים אז כן צריך פיקוח של שר האוצר וועדת הכספים על התיקון שלהם.

<נילי אבן חן: לכן אנחנו חושבים שהתיקון הזה הוא מאוד בעייתי.

מכלוף מיקי זוהר: גם מבחינה מהותית הוועדה אף פעם לא עסקה - - -

<נילי אבן חן: אבל עדיין - - -

מכלוף מיקי זוהר: הטענות נרשמו, הן לא התקבלו.

מכלוף מיקי זוהר: הלאה.

<נילי אבן חן: בסעיף 49 ההצעה שלנו להוסיף 'לרבות החלטת הרשות והחלטת שר האוצר בדבר שינוי התקנון על פי סעיף 48ב לחוק זה, והסיבה שאנחנו חושבים שנדרש להוסיף פיקוח ציבורי על הליך שינוי התקנון על מנת שיהיה אפשר לבקר את החלטת הרשות והחלטת שר האוצר, כי זו החלטה לאשר שינוי תקנון או ליזום שינוי כזה.

<שרה קנדלר: הם יפורסמו באותה דרך, כי המשמעות היא שתקנון הבורסה שונה, לא משנה אם זה על ידי הרשות או על ידי הבורסה.

<שרה קנדלר: זה יפורסם באותה דרך.

מכלוף מיקי זוהר: אוקיי.

מכלוף מיקי זוהר: ממשיכים הלאה.

<שרה קנדלר: איסור הצעה למתן שירותי מסחר בניירות ערך באמצעות מערכת למסחר בניירות ערך שאינה מנוהלת בידי בורסה.

<שרה קנדלר: 49א.

<שרה קנדלר: לא יפנה אדם בהצעה למתן שירותי מסחר בניירות ערך באמצעות מערכת למסחר בניירות ערך, אלא אם כן המערכת מנוהלת בידי בורסה.

<שרה קנדלר: על אף האמור בסעיף קטן (א), רשאי יושב ראש הרשות להתיר לאדם לפנות בהצעה למתן שירותי מסחר בניירות ערך באמצעות מערכת למסחר בניירות ערך המנוהלת בידי בורסה מחוץ לישראל כהגדרתה בסעיף 35ל, בתנאים שיקבע, אם מצא שאין בכך כדי לפגוע במשקיעים בישראל.

<שרה קנדלר: פטור מתחולת ההוראות לפי פרק זה.

<שרה קנדלר: 49ב.

<שרה קנדלר: סבר יושב ראש הרשות כי אין בכך כדי לפגוע בענייניו של ציבור המשקיעים בישראל, רשאי הוא לקבוע, בהסכמת שר האוצר, כי בורסה המשתפת פעולה עם בורסה מחוץ לישראל, כהגדרתה בסעיף 35ל, לשם ניהול מערכת למסחר בניירות ערך, תהיה פטורה מההוראות לפי פרק זה, כולן או חלקן, בין השאר, אם מצא שהדין הזר החל על הבורסה מחוץ לישראל מבטיח די הצורך את ענייניו של ציבור המשקיעים בישראל ואינו מתיישב עם הוראות הדין בישראל; יושב ראש הרשות, בהסכמת שר האוצר, רשאי להתנות מתן פטור כאמור בתנאים".

<אייל לב ארי: שרה, למה נדרש פה שר אוצר?

<אייל לב ארי: ההחלטות האלה הן סופר מקצועיות.

<אייל לב ארי: אם הרשות היא רשות מקצועית, עצמאית, מה האינסנטיב פה של שר האוצר מתחולת ההוראות?

<אייל לב ארי: איך זה הולך היום?

<שרה קנדלר: היום אין סמכות כזו, זה פטור חדש שאנחנו רוצים לתת.

<ענת פילצר סומך: את יכולה טיפה להסביר אותו יותר בהרחבה?

<שרה קנדלר: הסעיף מדבר על שיתוף פעולה עם בורסות זרות, ולפעמים נוצר מצב של התנגשות דינים.

<שרה קנדלר: אם אנחנו מדברים על בורסה שהיא מוסדרת כראוי פה ובורסה שהיא מוסדרת כראוי במדינה אחרת, אנחנו רוצים לתת סמכות לפטור מהוראות פה כדי שיתאפשר שיתוף פעולה במקרים שיש התנגשות כלשהי בין הדינים כאשר אנחנו בטוחים שעניינם של ציבור המשקיעים לא ייפגע בגלל ההוראות שחלות בבורסה הזרה.

<שרה קנדלר: זו המטרה של הסעיף, לאפשר את שיתופי הפעולה האלה שקיימים בכל העולם.

<ענת פילצר סומך: את פוטרת בעצם את מי ממה?

<שרה קנדלר: את הבורסה מחלק מההוראות, אם אני רואה שיש הוראות אחרות שחלות עליה מכוח הדין הזר, שהן עושות את העבודה ושומרות על מה ש - - -

<ענת פילצר סומך: וזכותו של מי לערוך את הבחינה ולקבוע שזה בסדר?

<שרה קנדלר: אז כרגע זו סמכותה של רשות ניירות ערך בהסכמת שר האוצר ואייל בדיוק שאל למה שר האוצר, ועל זה נירית רוצה לענות.

מכלוף מיקי זוהר: הלאה.

<נירית איבי: הלאה?

<נירית איבי: מה שתגידו.

<נירית איבי: לענות או לא לענות?

מכלוף מיקי זוהר: תמשיכי.

<שרה קנדלר: תיקון סעיף 50.

<שרה קנדלר: 15.

<שרה קנדלר: בסעיף 50 לחוק העיקרי – במקום כותרת השוליים יבוא "רציפות פעולתה של מערכת למסחר בניירות ערך"; בסעיף קטן (א) במקום "לא תיסגר הבורסה" יבוא "לא תפסיק בורסה את פעולתה של המערכת למסחר בניירות ערך"; בסעיף קטן (ב) במקום "סגירת הבורסה" יבוא "הפסקת פעולתה של המערכת למסחר בניירות ערך"; בסעיף קטן (ג) במקום המילים "לסגור את הבורסה" יבוא "להפסיק את פעולת המערכת למסחר בניירות ערך" ובמקום הסיפה החל במילים "להורות שלא תיסגר" יבוא "להורות לבורסה שלא להפסיק את פעולת המערכת האמורה, ואם הפסיקה את פעולתה – להורות לה לשוב ולחדשה"; אחרי סעיף קטן (ג) יבוא: "(ד) הפסיקה בורסה את פעולתה של מערכת למסחר בניירות ערך לפי סעיפים קטנים (ב) או (ג), או היה לשר האוצר חשש ממשי שהבורסה תפסיק את פעולתה של המערכת האמורה, יחולו הוראות אלה: שר האוצר רשאי להורות לבורסה לשוב ולחדש את פעולתה של המערכת למסחר בניירות ערך; יושב ראש הרשות רשאי, בהסכמת שר האוצר, למנות אדם שיופקד על המשך פעולת המערכת למסחר בניירות ערך (בסעיף זה – הממונה); הממונה יהיה אחראי לפעולתה של המערכת למסחר בניירות ערך עד שיפסיקו להתקיים הנסיבות שבשלהן היה לשר האוצר חשש ממשי כאמור ברישה של סעיף קטן זה, או עד שיינתן לחברה אחרת רישיון לפי סעיף 45 לגבי אותה מערכת; בידי הממונה יהיה כל התפקידים והסמכויות שבידי המנהל הכללי של הבורסה, הדירקטוריון וועדות הדירקטוריון, ואלה לא ימלאו את תפקידיהם ולא ישתמשו בסמכויותיהם כל עוד מינוי הממונה בתוקף, והכול לשם הבטחת המשך פעולת המערכת למסחר בניירות ערך ובכפוף להוראות שנתן יושב ראש הרשות באישור שר האוצר; הבורסה תשלם לממונה שכר כפי שיורה יושב ראש הרשות, באישור שר האוצר; יושב ראש הרשות ימנה את הממונה לפי הוראות פסקה (2) לאחר שנתן לבורסה הזדמנות להשמיע את טענותיה, אלא אם כן מתקיימות נסיבות המחייבות, לדעת יושב ראש הרשות ושר האוצר, מינוי דחוף; מינוי הממונה לפי סעיף קטן זה יהיה לתקופה שיקבע יושב ראש הרשות ושלא תעלה על שנה אחת (בסעיף קטן זה – תקופת המינוי); ואולם רשאי יושב ראש הרשות, בהסכמת שר האוצר, להאריך את תקופת המינוי לתקופות נוספות שלא יעלו על שישה חודשים כל אחת, וכן להחליף את הממונה בכל עת;

<שרה קנדלר: כל עוד מינוי הממונה בתוקף לא תקבל הבורסה החלטה על פירוקה מרצון, אלא אם כן הסכים לכך הממונה, בכתב".

<אייל לב ארי: גם פה יש החלטות שהן נראות יותר מקצועיות, בתחום - - -

<שרה קנדלר: דווקא פה אני חושבת שזה עקבי עם כל הוראות החוק, כי בשירותים חיוניים כמו בחוק התקשורת ומשק הגז, תמיד השר מעורב, כי זה שירותים חיוניים.

<אייל לב ארי: מה התקופה המרבית, ב-(5), שאפשר מבחינת ההערכות?

<שרה קנדלר: לא תעלה על שנה.

<אייל לב ארי: 'ואולם רשאי'.

<שרה קנדלר: נכון, אתה רוצה להגביל?

<שרה קנדלר: אנחנו לקחנו מהחוקים שדיברתי עליהם, משק הגז והתקשורת, זה אותו סעיף בדיוק.

<שרה קנדלר: אם אתה רוצה להגביל - - -

<אייל לב ארי: נבדוק את זה.

<שרה קנדלר: הוספת כותרת סימן ח.

<שרה קנדלר: 16.

<שרה קנדלר: לפני סעיף 50א לחוק העיקרי יבוא: "סימן ג': מסלקה".

<נילי אבן חן: לפני הפרק של המסלקה.

<נילי אבן חן: הערה אחת לפני הפרק של המסלקה.

<נילי אבן חן: אם אנחנו מבינים נכון, ב-49, זה בעצם הסעיף בהצעת החוק שקובע איסור גורף להצעת שירותי מסחר באמצעות גופים שהם לא בורסה, שפועלת ברישיון וזה אפילו מגדיר את הפעולה הזאת כעברה פלילית.

<שרה קנדלר: נכון.

<נילי אבן חן: לעמדתנו צריך לאזן בין הצורך להגן על הציבור של המשקיעים לבין הצורך לקדם תחרות בתחום זירות המסחר ואנחנו חושבים שמי שירצה להציע שירותי מסחר, לאו דווקא באמצעות בורסה או בורסה מחוץ לישראל, הוא יגיש בקשה לרשות והיא תוכל לאשר או לדחות את הבקשה הזאת.

<נילי אבן חן: השינוי הזה עתיד להקל על האפשרות לתת היתר למערכת מסחר זרה לפעול במשק הישראלי וזה יכול גם לאפשר לבתי השקעות זרים וברוקרים מקוונים להציע את השירותים שלהם בישראל ולקדם את התחרות שאדוני היושב ראש דיבר על זה.

מכלוף מיקי זוהר: אז אנחנו מדברים על הכנסת ברוקרים מחוץ לארץ?

<שרה קנדלר: אבל זה לא ברוקרים, זה פה בורסות.

<שרה קנדלר: לגבי זירות מסחר יש פרק אחר בחוק ניירות ערך שמדבר על זה.

<שרה קנדלר: זה לא זה.

מכלוף מיקי זוהר: אז אפשר להתקדם?

מכלוף מיקי זוהר: זה לא הפרק הרלוונטי, בואו נמשיך.

<שרה קנדלר: תיקון סעיף 50א.

<שרה קנדלר: 17.

<שרה קנדלר: בסעיף 50א לחוק העיקרי – במקום הכותרת יבוא "חובת רישוי ויציבות מסלקה"; בסעיף קטן (א) – בהגדרה "חבר בורסה", במקום הרישה עד המילים "כמשמעותו בסעיף 46 ולעניין" יבוא "לעניין"; ההגדרה "מסלקה" – תימחק; אחרי סעיף קטן (א) יבוא: "(א1) לא יפתח אדם ולא ינהל מערכת סליקה אלא ברישיון שניתן לו לפי הוראות סימן זה (בסימן זה – רישיון מסלקה).

<שרה קנדלר: (א2) שר האוצר רשאי, לאחר התייעצות עם הרשות, להעניק רישיון מסלקה לחברה שמתקיימים לגביה שניים אלה: היא עומדת בתנאים שקבע שר האוצר בתקנות, לפי הצעת הרשות או בהתייעצות עמה ובאישור ועדת הכספים של הכנסת, לרבות תנאים לעניין הון עצמי, ביטוח, פיקדון וערבות, ורשאי השר לקבוע כאמור הוראות שונות לגבי חברות המבקשות רישיון להפעלת סוגים שונים של מערכות סליקה לפי סימן זה; היא שילמה את האגרות שנקבעו לפי סעיף 55א, אם נקבעו.

<שרה קנדלר: (א3) בהחלטה בבקשת חברה למתן רישיון מסלקה לפי סעיף קטן (א2) יובאו בחשבון, בין השאר, העניינים המנויים בסעיף 45א(ב).

<שרה קנדלר: (א4) הוראות סעיפים 45ב ו-45ג יחולו, בשינויים המחויבים, לעניין הגשת בקשה למתן רישיון מסלקה והחובה לדווח לרשות על שינוי בפרטי הבקשה או במסמכים שצורפו לה, לפי העניין.

<שרה קנדלר: (א5) הוראות סעיף 45ד יחולו, בשינויים המחויבים, לעניין הסמכות לקבוע תנאים והגבלות ברישיון מסלקה ולשנותם.

<שרה קנדלר: (א6) הוראות סעיף 45ה יחולו, בשינויים המחויבים, לעניין ביטול רישיון מסלקה או התלייתו; שר האוצר רשאי, לפי הצעת הרשות או בהתייעצות עמה ובאישור ועדת הכספים של הכנסת, לקבוע עילות נוספות לביטול רישיון מסלקה או התלייתו.

<שרה קנדלר: (א7) ההוראות לפי סעיפים 45ו עד 45יא ו-50(ד) יחולו, בשינויים המחויבים, לעניין מסלקה.

<שרה קנדלר: (א8) סבר יושב ראש הרשות כי אין בכך כדי לפגוע בענייניו של ציבור המשקיעים, רשאי הוא, בהסכמת שר האוצר, לפטור חברה מסוימת המבקשת רישיון מסלקה, מההוראות לפי פרק זה, כולן או חלקן, וכן להתנות מתן פטור כאמור בתנאים"; את סעיף קטן (4) אנחנו מוחקים, הוא פה בטעות, אפשר למחוק אותו.

<קריאה: אנחנו מבקשים להעיר.

<אייל לב ארי: שרה, אני נשמע כמו קאטו הזקן, אני מצטער.

<אייל לב ארי: לגבי סעיף (א2), הענקת רישיון מסלקה.

<אייל לב ארי: אתם משנים אותו להענקת רישיון בורסה.

<אייל לב ארי: גם בעניין רישיון הבורסה, אני חושב שאם אני זוכר נכון, השארנו פתוח, אותו עיקרון אמרנו שכאן - - -

<שרה קנדלר: יהיו תקנות.

<אייל לב ארי: לדעתי גם פה צריך להיכנס יושב ראש הרשות במתן הרישיון למסלקה, בין היתר כי התנאים נקבעו בתקנות על ידי השר.

<אייל לב ארי: אז זה פעמיים בעצם השר, שוב, מבחינת המעמד של רשות ניירות ערך כרשות סטטוטורית עצמאית.

<שמואל האוזר: אנחנו מוכנים לקבל את ההערה, גם האוצר מוכן.

<נירית איבי: אין לי בעיה.

<נירית איבי: אם התקנון נשאר כפי שהוא אין לנו התנגדות.

<אייל לב ארי: התקנות נשארות בידי שר האוצר.

<שרה קנדלר: בסדר, אז זה הרשות.

<נירית איבי: הרשות באישור שר האוצר, כן?

<שרה קנדלר: לא, הוא אומר להוציא את שר האוצר.

<שמואל האוזר: לא, הוא אומר שלא לעשות פעמיים, שבגלל שבסוף התקנות מאושרות על ידי האוצר אז בסוף זה מגיע לאוצר, אז לא להגיד גם אז וגם - - - פעמיים.

<שמואל האוזר: בסוף האוצר עושה את זה.

<נירית איבי: זה לא במהות.

<נירית איבי: בניסוח אנחנו נעבור על זה.

<נירית איבי: זה לא קריטי.

<קריאה: לא, זה מהות, זה לא ניסוח.

<נירית איבי: סליחה, אני חוזרת בי.

<נירית איבי: אבל אני רק אומרת שנעבור על זה בפערים ונראה.

<נירית איבי: זה לא משנה את כוונת החוק.

<אייל לב ארי: אוקיי.

<אייל דותן: אנחנו מבקשים להעיר.

מכלוף מיקי זוהר: תן הזדמנות גם לבנקים.

מכלוף מיקי זוהר: כן.

<אייל דותן: לגבי סעיף (א1), התוצאה של הסעיף זה שכל הבנקים צריכים לקבל עכשיו רישיון, כי יוצא שהבנקים הם מסלקה.

<אייל דותן: מאחר שהגדרת מסלקה היא הגדרה מאוד רחבה, ההגדרה החדשה, וכל צד נגדי מרכזי בעסקה בניירות ערך נחשב כמסלקה, יש שם שלושה סעיפים, שכל אחד שעומד אפילו באחד מהם מוגדר כמסלקה וצריך לקבל רישיון.

<אייל דותן: זה ברור שזה מה שהבנקים עושים, הבנקים הם צד נגדי מרכזי בעסקאות בניירות ערך.

<אייל דותן: לא יכול להיות שהבנקים, שהם מפוקחים ויש להם רישיון והיתרים, צריכים עכשיו ללכת ולקבל עוד היתרים כמסלקה ולפעול כמסלקה ולהיות תחת כל הפיקוח הזה של מסלקה.

<אייל דותן: אני חושב שלא זו הייתה הכוונה, אני חושב שיש כאן טעות וראוי או להחריג את - - -

<שרה קנדלר: זו אכן לא הייתה הכוונה וזו אחת הסיבות שאנחנו כן רוצים להישאר עם ההגדרה הרחבה, כדי שהמסלקות כולן ייכנסו ולא יוכלו לצאת מההגדרה ולכן בדיוק הכנסנו את סעיף (א8), שיושב ראש הרשות רשאי לפטור חברה המבקשת מכל התנאים.

<שרה קנדלר: ואני יכולה להצהיר לפרוטוקול שאנחנו לא נדרוש מהבנקים להוציא רישיון מסלקה.

<אייל דותן: למה שלא נוסיף סעיף, כמו בחוקים אחרים, שהבנקים פטורים מהסעיף הזה?

<קריאה: לא, אבל אם מחר תפעיל מסלקה באמת אתה לא תהיה פטור.

<אייל דותן: אם אני אפעיל מסלקה באמת - - -

<קריאה: הפעילות שלך במסגרת הפעילות הבנקאית, הכוונה היא לא להפעיל את הרישוי במסגרת הפעילות הבנקאית כפי שהיא מתבצעת כיום, אבל אם אתה מחר תפעיל מסלקה או תרצה להקים מסלקה כבנק, אז ברור שתצטרך רישיון.

<אייל דותן: לפי ההגדרה שלכם הבנקים מפעילים מסלקה היום, לכן אנחנו כבר שם.

<אייל דותן: זה לא אם תפעילו בעתיד, אנחנו נמצאים כבר שם.

<אייל דותן: אתם יכולים לבוא ולהגיד שלעניין הפעילות של הבנקים היום הבנקים לא יידרשו.

<שרה קנדלר: אז קודם כל אנחנו אומרים את זה.

<אייל דותן: לא, אבל אם את אומרת שבעתיד - - -

<שרה קנדלר: אבל אם תפעילו מסלקה - - -

מכלוף מיקי זוהר: בואו נתקדם.

<אייל דותן: אנחנו מבקשים לתקן את החוק בעניין הזה.

מכלוף מיקי זוהר: אתם מבקשים לתקן את החוק, קיבלנו הצהרה לפרוטוקול שלא יידרשו הבנקים לעניין הזה וזה בסמכות ראש רשות לניירות ערך לפטור אתכם מכך.

מכלוף מיקי זוהר: אני חושב שזה מספק.

<אייל דותן: הערה נוספת לסעיף (א7), הוראות לפי סעיף 45ו עד 45יא מחילים את כל ההוראות של הבורסה על מסלקה.

<אייל דותן: אני חושב שגם כאן, בכל העולם יש מסלקות נוספות, אני לא מתערב לעניין השאלה שעלתה מקודם לגבי ההפרדה בין הבורסה הקיימת לבין המסלקות הקיימות.

מכלוף מיקי זוהר: החלטנו שלא תהיה הפרדה.

<אייל דותן: אם יהיו מסלקות אחרות, אין סיבה, ובטח לא יבואו ויגידו שיש ניגוד עניינים, שבנקים יחזיקו במסלקות.

מכלוף מיקי זוהר: אבל החלטנו שלא תהיינה מסלקות.

<אייל דותן: לגבי המסלקות הקיימות היום, יש שתי מסלקות היום שהן בבעלות הבורסה ועל זה החלטתן.

<אייל דותן: זו הייתה ההערה שרצו להפריד בין הבורסה לבין המסלקות.

<אייל דותן: אם מחר תקום מסלקה, פה זה הוראות כלליות לגבי כל מסלקה שתקום במדינת ישראל.

<אייל דותן: אין סיבה שבנקים - - - אין כאן ניגוד עניינים, להיפך.

<איציק שורקי: למה זה קשור לניגוד עניינים?

<אייל דותן: לא, כי כל ההוראות של - - -

מכלוף מיקי זוהר: הבנקים רוצים לשמור לעצמם את הזכות.

<אייל דותן: 45ו עד 45יא, שבאו והגבילו בנקים וחברי בורסה להחזקה של 5% - - -

מכלוף מיקי זוהר: יש לנו בעיה שהבנקים יקימו מסלקות בעתיד אם וכאשר - - -

<איציק שורקי: אבל זה על כל מחזיק שיש בו פגם במהימנות והוא צריך להודיע, או צריך לטפל בעניינים האלה.

<אייל דותן: אני שואל למה לאסור על - - -

<איציק שורקי: המסלקה, גם אם המסלקה נפרדת מבורסה, היא מסלקה עם רישיון, יש לה מחזיקים בעלי היתר, יש בעלי שליטה.

מכלוף מיקי זוהר: אדוני, יש לנו בעיה עם זה שבנקים יקימו מסלקות בעתיד, אם וכאשר זה יתאפשר מבחינתנו?

<אייל דותן: כמו שמקובל בכל העולם.

<איציק שורקי: אנחנו נצטרך לשקול את הנושא גם של התחרותיות.

<שרה קנדלר: אבל זה גם מופיע, ב-(א8) יש לנו סמכות לפטור מכל ההוראות או מחלקן, נוכל לשקול את זה וכן לתת מההוראות הזאת פטור.

<אייל דותן: אבל יש הבדל גדול בין איסור שנקבע בחוק ושאתם אומרים 'תבואו ונדבר איתכם' לבין - - - הרי אתם רוצים להגביר את התחרות, איזו מניעה שיוקמו מסלקות נוספות?

<אייל דותן: מה גם שהבנקים הם הערבים - - -

<איציק שורקי: קודם כל אין מניעה, זו לא מניעה, הם צריכים לעבור איזה שהוא נוהל ויש גם מי שצריך לאשר את זה.

<אייל דותן: אני רוצה לציין שה - - -

<קריאה: ב-(א7) למשתמש יש איסור.

<שרה קנדלר: כרגע יש איסור, אלא אם כן אנחנו לא - - -

<אייל דותן: גם המסלקות הקיימות היום, המסלקות והבורסה, הן פועלות בזכות הערבות ההדדית שחברי המסלקות נתנו לפעולות שמבוצעות בבורסה.

<אייל דותן: ללא הערבות של הבנקים ויתר חברי הבורסה שחברים במסלקה לא הייתה אפשרות של בכלל פעילות המסלקה.

מכלוף מיקי זוהר: הבנתי, המסר שלך ברור, אני רק רוצה להבין למה אנחנו רוצים להגביל אותם, מה הסיבה.

<נירית איבי: אני אשמח שנייה לתת נקודה למחשבה ליו"ר.

<נירית איבי: כשאזרח מגיע לבנק ואומר לבנק 'אני רוצה היום לסחור בניירות ערך, תקנה לי טבע, תקנה לי כך וכך', הוא לקוח שבוי, כיוון שלמקומות המסחר השונים, בתי ההשקעות וכדומה, אין אפשרות לבוא ולנהל לו, מתוך העו"ש שלו, את המסחר בניירות ערך, הוא צריך לפתוח חשבון ויש לו כל מיני מכשולים בדרך, הוא הופך להיות לקוח שבוי.

<נירית איבי: אם אנחנו נהיה במצב שהבנקים פותחים עוד מסלקות שהן מקבילות למסלקה שקיימת בבורסה, אנחנו נהיה במצב שכמו שהיום אנחנו מתארים בוועדת שטרום.

<נירית איבי: לא הייתי רוצה להיות כמו מסלקת שבא ומסלקה נוספת שאני מביאה פה לשולחן, מה גם ששטרום נחקק פה בימים אלה בכנסת ואני לא חושבת שזה נכון להביא את הבעיה עוד כשאנחנו רואים את הפתרון ואת התוצאה שלה.

<אייל דותן: שטרום לא עוסק במסלקה של ניירות ערך.

<נירית איבי: מסלקת שבא.

<אייל דותן: היא לא מסלקה בניירות ערך.

<נירית איבי: היא מסלקה.

<קריאה: אבל, נירית, הרי כל לקוח ש - - -

<נירית איבי: היא מסלקה בהיותה מסלקה.

<אייל דותן: היא לא מסלקה, היא מאפשרת - - -

<נירית איבי: היא לא סולקת כסף - - -

מכלוף מיקי זוהר: חברים, אני רוצה לגמור את הפרשה.

<אייל דותן: מי שסולק את הכסף זה - - - לא שבא.

מכלוף מיקי זוהר: החוק קובע שבמידה שאתם תרצו לפתוח מסלקות אתם תצטרכו לבוא לאישור ברשות ניירות ערך ואישור שר האוצר - - -

<קריאה: לא, החוק אוסר.

מכלוף מיקי זוהר: הוא אוסר, אבל הוא מאפשר באמצעות אישור של רשות לניירות ערך.

<קריאה: לא, הוא אוסר - - -

מכלוף מיקי זוהר: סעיף (8), תקריא אותו.

<שרה קנדלר: הוא מאפשר לנו לפטור.

<איציק שורקי: מאפשר לנו לפתור, אבל יש פה עדיין שיקולים.

<איציק שורקי: בכל זאת מסלקה זה גוף שמתחרה בשירותים הבנקאיים.

מכלוף מיקי זוהר: אני אומר, אני כן רוצה שהאפשרות להחליט האם תוכלו או לא תוכלו תישאר בידינו.

<אייל דותן: אז אני מציע שירחיבו את סעיף (א8), כדי לאפשר גם את מה שאני מבקש, בניגוד לסעיף (א7) ונראה לי ש-(א7), מתחת לרדאר של רשות ההגבלים העסקיים, שכנראה לא רוצים תחרות.

<איציק שורקי: אני חושב שההיפך הוא הנכון.

<איציק שורקי: מסלקה נותנת שירותים של משמורת למשל, שהבנקים היום הם גופים מאוד מרכזיים במתן השירות הזה.

<איציק שורקי: מסלקה זה גוף שיכול להתחרות בבנקים, אנחנו חושבים שנכון יהיה שמסלקה תהיה מחוץ לבעלות של הבנקים ולא ניצור בעיות של תחרותיות - - -

מכלוף מיקי זוהר: הבנו.

מכלוף מיקי זוהר: אני רוצה לתת אפשרות לבנקים לפנות אליכם.

<שרה קנדלר: האפשרות קיימת.

מכלוף מיקי זוהר: אם קיימת לבנקים האפשרות לפנות אליכם ולקבל אישור, זה בסדר.

<שרה קנדלר: האפשרות קיימת.

<אייל דותן: אני מציע להרחיב את (א8).

<נילי אבן חן: לעמדתנו סעיף 50א(א8) הוא סעיף מאוד מאוד רחב ואנחנו חושבים שצריך לצמצם אותו.

<נילי אבן חן: זה סעיף שמאפשר להעניק פטור מלא ומוחלט מהוראות החוק הנוגעות לרישיון מסלקה והקריטריונים הם קריטריונים מאוד עמומים שלא מוגדרים.

מכלוף מיקי זוהר: את שמת לב למי הוא מתיר?

<נילי אבן חן: הוא מתיר לחברה מסוימת ולכן ה - - -

מכלוף מיקי זוהר: לא, אבל שמת לב למי מותר?

מכלוף מיקי זוהר: למי הסמכות להתיר?

<נילי אבן חן: כן, לרשות.

מכלוף מיקי זוהר: ומי עוד?

<נילי אבן חן: גם האוצר, אבל - - -

מכלוף מיקי זוהר: גם האוצר.

מכלוף מיקי זוהר: אז אני רוצה להבין, את לא סומכת על שר האוצר ועל מדינת ישראל ועל מקבלי ההחלטות שלה?

מכלוף מיקי זוהר: אנחנו הרי חיים פה, אנחנו צריכים לסמוך עליהם.

מכלוף מיקי זוהר: אנחנו גם נבחרים על ידי הציבור לעשות את עבודתנו.

<נילי אבן חן: השאלה אם אתה נותן פטור ל - - -

מכלוף מיקי זוהר: גברתי, ההערה לא התקבלה.

<נילי אבן חן: אבל לא אמרתי את ההערה.

מכלוף מיקי זוהר: אני הבנתי מה שאמרת, עוד מתחילת המשפט הראשון.

מכלוף מיקי זוהר: אין שום טעם.

מכלוף מיקי זוהר: מרגע שיש שני רגולטורים, לא אחד, שיכולים לעצור את התהליך, אז לא אמורה להיות פה שום בעיה.

<נילי אבן חן: טוב, אז אני רק רוצה להציע שבמקום המילים 'חברה מסוימת' בסעיף, זה יוחלף ב'חברה בשליטת המדינה' כדי שזה לא יהיה רחב לגבי כל החברות, אלא רק חברות של - - - הערה נוספת, בסעיף 50א(א8) כתוב 'בענייניו של ציבור המשקיעים', אנחנו חושבים שזה צריך להיות 'בעניינו של הציבור' ומטעמים מיוחדים שיירשמו, כדי שזה באמת יחול על הציבור - - -

מכלוף מיקי זוהר: את אומרת שנפרסם את זה גם במקומון בקרית גת?

<נילי אבן חן: לא, למה?

<נילי אבן חן: כספי הפנסיה שלנו - - -

<שרה קנדלר: אז זה ציבור המשקיעים.

מכלוף מיקי זוהר: גברתי, באמת, אני נותן לך את הבמה, אבל הערותייך קצת גובלות בחוסר ענייניות.

מכלוף מיקי זוהר: באמת.

<נילי אבן חן: שרה, מי שהכסף שלו מושקע בצורה עקיפה בקרנות פנסיה - - -

<שרה קנדלר: כן, זה ציבור המשקיעים.

מכלוף מיקי זוהר: יש ציבור המשקיעים.

מכלוף מיקי זוהר: ציבור המשקיעים זה אומר שגם אם הוא מושקע בצורה עקיפה הוא אמור לדעת מזה.

<שרה קנדלר: אפשר להמשיך?

מכלוף מיקי זוהר: כן, בטח.

<שרה קנדלר: תוספת סעיף 50א1.

<שרה קנדלר: 18.

<שרה קנדלר: אחרי סעיף 50א לחוק העיקרי יבוא: "עיסוקים מותרים למסלקה.

<שרה קנדלר: 50א1.

<שרה קנדלר: מסלקה או חברה שמסלקה מחזיקה באמצעי שליטה בה תעסוק אך ורק בניהול מערכת סליקה.

<שרה קנדלר: על אף האמור בסעיף קטן (א), רשאית מסלקה או חברה שמסלקה מחזיקה אמצעי שליטה בה, בכפוף להוראות כל דין, לתת שירותים אחרים שהם שירותים נלווים הקשורים בטיבם לעיסוקה של המסלקה בניהול מערכת סליקה (בסעיף זה – שירותים נלווים), ויחולו לעניין מתן שירותים נלווים כאמור הוראות סעיף 45יג(ב) עד (ד), בשינויים המחויבים".

<שרה קנדלר: תיקון סעיף 50ב.

<שרה קנדלר: 19.

<שרה קנדלר: בסעיף 50ב לחוק העיקרי – האמור בו יסומן "(א)" ובו – ברישה, המילים "כהגדרתה בסעיף 50א" – יימחקו; בפסקה (1), במקום "של המסלקה" יבוא "של המסלקה או מערכת הסליקה", במקום "מי שאושר על ידיה כחבר בה (בסעיף זה – חבר מסלקה)" יבוא "חבר מסלקה" ובסופה יבוא "שינוי של כללים לעניין החברות במסלקה שגובשו לפי פסקה זו טעון אישור הרשות"; אחרי פסקה (1) יבוא – (1א) גיבושם של כללים לעניין עמלות, דמי רישום או דמי טיפול בעד השירותים שנותנת המסלקה;"; בפסקה (2), במקום "הפעלת המסלקה" יבוא "הפעלת מערכות הסליקה"; בפסקה (4), במקום "במסלקה" יבוא "במערכת הסליקה"; אחרי סעיף קטן (א) יבוא: (ב) (1) מסלקה תאפשר לכל בורסה או חבר מסלקה (בסעיף זה – משתמש) וכן לכל אדם אחר שאינו משתמש (בסעיף זה – לקוח) לקבל ממנה שירותים ולא תסרב סירוב בלתי סביר להעניק שירותים כאמור.

<שרה קנדלר: (2) על אף האמור בפסקה (1) רשאי יושב ראש הרשות לפטור מסלקה מסוימת ממתן שירות למשתמש מסוים, לאחר שנתן לאותו משתמש הזדמנות להשמיע את טענותיו ומטעמים שיירשמו, ורשאי יושב ראש הרשות לפטור מסלקות ממתן שירות ללקוח בנסיבות שעליהן יורה".

<נילי אבן חן: עברת לסימן ד'?

<שרה קנדלר: עכשיו אני עוברת לסימן ד'.

<נילי אבן חן: לפני זה, לגבי סעיף 50א1, אנחנו לא מבינים למה אחרי המילים 'ניהול מערכת סליקה' אין תוספת 'למעט שירותי מסחר בניירות ערך', כי זה בעצם תמונת ראי משלימה לשינוי שאתם מציעים ביחס לסעיף 45יג(ה) בדבר הפרדה שנדרשת בין תחום המסחר לתחום הסליקה.

<שרה קנדלר: היא עוסקת רק בניהול מערכת סליקה ויש הגדרה של מערכת סליקה.

<שרה קנדלר: זה ברור.

<קריאה: היא לא יכולה לעסוק במסחר, בהגדרה.

<שרה קנדלר: היא יכולה רק לתת שירותים נלווים.

<נילי אבן חן: אז לא צריך להוסיף את 'למעט שירותי מסחר בניירות ערך'?

<שרה קנדלר: לא, כי זה לא כלול.

<נילי אבן חן: זאת אומרת שזה לא יהיה כלול בסעיף הזה.

<שרה קנדלר: זה לא כלול, זה רק בניהול מערכת סליקה.

<נילי אבן חן: אוקיי, רק שיהיה ברור שזה למעט שירותי מסחר בניירות ערך.

<נילי אבן חן: אם זה ברור, אז זה - - -

מכלוף מיקי זוהר: תודה.

מכלוף מיקי זוהר: נא להמשיך.

<נילי אבן חן: בסעיף 50ב, במקום המילים 'לא תסרב סירוב בלתי סביר', אנחנו חושבים שצריך להיות שמסלקה תעניק שירותים באופן שוויוני ולא תסרב סירוב בלתי סביר להעניק שירותים כאמור.

<נילי אבן חן: להוסיף את 'המסלקה תעניק שירותים באופן שוויוני', בעינינו זה חשוב.

<נילי אבן חן: הנושא של המסלקה, אנחנו יודעים שהוא בעייתי, כיוון שכבוד היושב ראש החליט, לצערנו, שלא תהיה הפרדה - - -

מכלוף מיקי זוהר: אני אומר שוויוני, הוגן, מכובד ו - - -

<נילי אבן חן: לא, אבל שזה יהיה לא רק 'לא תסרב' אלא שהיא תעניק שירותים באופן - - -

<שרה קנדלר: מה זה שירותים שוויוניים?

<שרה קנדלר: זה לקוחות שונים, שירותים שונים.

<נילי אבן חן: כיוון שהמסלקה היא מונופול, לא מספיק שלא ייקבע שהיא לא יכולה לסרב סירוב בלתי סביר, כי לפעמים אנחנו מגיעים למצב שבו יש הפרה יעילה ולכן אנחנו רוצים שהשירותים יוענקו בצורה שוויונית.

מכלוף מיקי זוהר: גברתי, אני לא חושב ש - - - אין לי בעיה להוסיף שוויוני, אם זה לא מפריע לכם.

<שרה קנדלר: לא, אני חושבת שזה לא נכון.

<שרה קנדלר: תפרש את השוויוני.

מכלוף מיקי זוהר: המילה כוללני, אז תוסיפו שנציגי השירות יחייכו ללקוח.

<קריאה: אוקיי, אפשרי.

<קריאה: ויילך עם עניבה.

מכלוף מיקי זוהר: זה היה ב - - - אני לא חושב שזה - - -

<אייל דותן: בסעיף (ב) לגבי השירותים שהמסלקה נותנת, כתוב שהמסלקה תיתן שירותים לבורסה, לחבר מסלקה ולכל אדם אחר.

<אייל דותן: אנחנו לא הצלחנו עד היום להבין, למרות שדיברנו עם הרשות, מי זה אותו אדם אחר.

<אייל דותן: אנחנו לא מכירים היום אדם אחר שמקבל שירותים מהמסלקה.

<אייל דותן: אם הכוונה הייתה, לפי דברי ההסבר, כמו המסלקה הפנסיונית - - -

מכלוף מיקי זוהר: אבל אתם לא רוצים לחסום את זה לעוד לקוחות, נכון?

מכלוף מיקי זוהר: אתם רוצים שיהיו עוד לקוחות.

<אייל דותן: אני רוצה להסביר.

מכלוף מיקי זוהר: או שלא?

<אייל דותן: אני אסביר את הבעיה.

<אייל דותן: אם הכוונה הייתה, לפי דברי ההסבר, לתת רק אפשרות לקבל שירותי מידע, אז צריך להיות כתוב שייתנו שירותי מידע.

<אייל דותן: כל שירות אחר לכל לקוח, צריך להבין שכל פעולה במסלקה כרוכה בסיכונים.

<אייל דותן: מי שערב לסיכונים האלה הם חברי המסלקה, לכן אם נותנים לכל אדם לבוא ולפעול במסלקה זה מעלה את הסיכון, יכול להיות שלא תהיה סופיות של העסקה, והכול ייפול על המסלקה ועל חברי המסלקה.

<אייל דותן: יש מינימום של הגנה - - -

<איציק שורקי: אז קודם מסלקה לא נותנת שירות רק לחבר מסלקה ולבורסה, יש למסלקה עוד לקוחות.

<איציק שורקי: למשל קרנות נאמנות, יושבים פה קרנות נאמנות, הם לא חברי בורסה, הם לא בורסה, הם מקבלים שירות מהמסלקה.

<איציק שורקי: זאת אומרת יש עוד לקוחות או סוגי לקוחות אחרים שהמסלקה נותנת להם שירות.

<איציק שורקי: לגבי החשש שהוא מעלה, לגבי המחויבות של המסלקה לתת ערבות לעסקאות, באמת יש פה אלמנט של ניהול סיכונים, בשביל זה יש רגולטור ויש כללים שקובעים את תנאי הסף - - -

<קריאה: אבל זה לא מספיק.

<קריאה: אנחנו צריכים הגנה - - -

<איציק שורקי: אנחנו כמובן כרגולטור לא נרצה שהמסלקה תגיע לחדלות פירעון.

<איציק שורקי: זה התפקיד שלנו, לפקח על המסלקה וזה קודם כל האינטרס הראשון של המסלקה עצמה.

<קריאה: זה צריך להיות בכפוף לתנאי המסלקה.

<קריאה: כתוב שמותר לך לסרב סירוב סביר והסירוב הסביר ייקח בחשבון את אותו סיכון שנלווה ושכרוך בה - - -

<אייל דותן: היום כתוב 'לכל אדם'.

<שרה קנדלר: לא, ולא תסרב סירוב בלתי סביר, אז אם יש לך סיבה סבירה אז אתה יכול לסרב.

<אייל דותן: אז אנחנו מבקשים לקבל פטור לפחות לחברי המסלקה שנותנים את הערבות ההדדית לפעילות של המסלקה, לקבל פטור מהחבות שלנו לגבי פעולות של לקוחות כאלה שאנחנו לא יודעים מי הם ומה הם.

<אייל דותן: לא יכול להיות - - -

<קריאה: גם היום - - -

<אייל דותן: אני רוצה עוד משפט.

<אייל דותן: לא יכול להיות שמצד אחד - - -

מכלוף מיקי זוהר: השאלה שלי, אם לבנקים תהיה האפשרות להיות פטורים מלקבל לקוחות מסוימים - - -

<שרה קנדלר: לא, זה לא קשור.

מכלוף מיקי זוהר: סליחה, המסלקה, תהיה לה האפשרות לא לקבל לקוח מסוים.

<נילי אבן חן: אין תחרות.

מכלוף מיקי זוהר: לא, לקוח מסוים מסיבה שהיא בלתי סבירה, הסברנו את זה, רק באופן בלתי סביר הם יכולים לסרב, אז אני אומר, אם זה משהו בלתי סביר, אם זה סביר אז כמובן שהם צריכים לקבל.

<איציק שורקי: לכן המסלקה קובעת את הכללים לתנאי החברות במסלקה והכללים האלה מתייחסים גם ליציבות הפיננסית.

<אייל דותן: אני מסכים.

<אייל דותן: אז כתוב שהמסלקה תיתן שירותים לחבר מסלקה על פי הכללים של חבר מסלקה, אבל לא לזה הערתי, הערתי לכל אדם אחר.

<איציק שורקי: אדם אחר, עוד פעם, יש פה קרנות נאמנות שמקבלים שירות סליקה.

<אייל דותן: אין לנו מניעה שיכתבו גופים - - -

מכלוף מיקי זוהר: אז תרשמו קרנות נאמנות.

<שרה קנדלר: לא, אבל זה היה דוגמה.

<אייל דותן: אי אפשר להשאיר את זה פתוח.

מכלוף מיקי זוהר: אי אפשר להגדיר את הגופים האלה?

<אייל דותן: אני רוצה עוד שני משפטים, ברשותך, כי זו נקודה חשובה.

<אייל דותן: מצד אחד החוק בא ואומר, הבנקים וחברי הבורסה לא יהיו יותר חברים, מצד שני משאירים אותם כאחראים, לוקחים להם את הסמכות, אבל משאירים אותם כבעלי החבות.

<אייל דותן: לוקחים לנו את הסמכות, אבל את האחריות משאירים אצלנו.

<אייל דותן: מחר יבואו ויקבעו שכל אדם יכול לפעול - - -

מכלוף מיקי זוהר: מה אדוני מציע?

<אייל דותן: מה שאני מציע זה שיבואו וישאירו בורסה וחברי מסלקה, ואם רוצים לתת לעוד גופים, מפוקחים, כמו היום בוועדת שטרום, שבאו ואמרו שמסלקה אחרת, שבא, יכולה לתת שירותים לגופים מפוקחים - - -

מכלוף מיקי זוהר: אתם רוצים לבדוק מצב בו נוסיף סעיף נוסף לזה, 'או כל גוף אחר שיאושר על ידי הרשות לניירות ערך'?

מכלוף מיקי זוהר: ואז תביאו רשימה של גופים וכל פעם שאתם תביאו גוף הם יהיו חייבים לקבל אותו.

<איציק שורקי: האמת שאני לא מבין את ההערות שלו, אני חושב שהבנקים - - -

מכלוף מיקי זוהר: אני הבנתי את ההערות שלו.

<איציק שורקי: יש היום בנקים שהם חברי מסלקה במסלקות בחו"ל.

<אייל דותן: שגם את זה שללנו.

<איציק שורקי: גם שם אתם חוששים מצירוף של חברים שהם לא ראויים?

<איציק שורקי: אני לא מבין את זה.

<אייל דותן: אנחנו לא מתנגדים לחברים, ההערה הייתה - - -

מכלוף מיקי זוהר: אז אני אומר, אדוני, אנחנו נוסיף סעיף שיקבע, במקום גוף אחר, 'או כל גוף שתקבע רשות לניירות ערך'.

מכלוף מיקי זוהר: ואתם תביאו רשימה ותעדכנו כל כמה חודשים

<איציק שורקי: זה קיים היום, יש סעיף (ב) שאומר שעל אף אותו סעיף שמחייב את מתן השירות רשאי יושב ראש הרשות לפטור מסלקה מסוימת ממתן שירות למשתמש מסוים.

<אייל דותן: אנחנו רוצים הפוך.

מכלוף מיקי זוהר: אז שנייה, את זה אני לא ידעתי.

<מאיר לוין: והתשובה היא שאנחנו רצינו לתת פה פתרון של מסלקה - - -

מכלוף מיקי זוהר: אם הרשות לניירות ערך יכולה לפתור אותך מגוף מסוים, אז יתכבד הבנק, יעביר פנייה לרשות לניירות ערך, יאמר לה ש'יש גוף מסוים שאני חושב שאני לא יכול לעבוד איתו ואני מבקש לפטור אותי ממנו'.

מכלוף מיקי זוהר: והרשות לניירות ערך תשקול.

מכלוף מיקי זוהר: כי זה אותו דבר.

<אייל דותן: לא, זה הפוך.

<אייל דותן: סעיף קטן (ב) מדבר על זה שהמסלקה תפנה, לנו כבר אין בעלות במסלקה - - -

מכלוף מיקי זוהר: יושב ראש הרשות, כמה סמכויות.

מכלוף מיקי זוהר: שמוליק, חבל על הזמן, אני אומר לך.

<אייל דותן: ברשותך, אני רוצה לציין, הבנקים לא יהיו יותר חברים ולא יהיו יותר בעלים של הבורסה ולכן הם גם לא יישבו במסלקה.

<אייל דותן: מי שיכול לפנות זו המסלקה, לא הבנקים ולא חברי הבורסה.

<אייל דותן: לא יכול להיות שישאירו את הערבות אצלנו כשהמנגנון הוא לא בידינו.

מכלוף מיקי זוהר: עוד פעם, אתם תוכלו בכל רגע - - -

<קריאה: אז תיפרדו מהמניות.

<אייל דותן: בדיוק זה נובע מההיפרדות מהמניות.

מכלוף מיקי זוהר: חברים, אני רוצה להתקדם.

מכלוף מיקי זוהר: אתם רשאים לפנות ליושב ראש הרשות.

<אייל דותן: זה לא מה שכתוב, אנחנו לא רשאים לפנות.

<אייל דותן: מי שרשאי לפנות זה המסלקה.

<אייל דותן: אתם שוללים מאיתנו את הבעלות במסלקה, לכן אין לנו יותר השפעה - - -

<נירית איבי: המסלקה פונה בשמכם, אל תיתמם.

<אייל דותן: מה זה בשמכם?

<נירית איבי: אתה מחזיק במסלקה?

<נירית איבי: מי מחזיק במסלקה?

<אייל דותן: איזה מעמד יש לי במסלקה?

<אייל דותן: אחרי שבאתם בחוק הזה וקבעתם שהבנקים לא יהיו יותר בעלים של הבורסה והמסלקה נשלטת בבעלות מלאה על ידי הבורסה - - -

<נירית איבי: סליחה, בוא נגדיר בעלות.

<נירית איבי: ניקח את הדיון הזה החוצה, כדי לא לבזבז את זמנו היקר של יו"ר הוועדה ונגדיר מה היא בעלות.

<נירית איבי: אם אתה מחזיק 5% ואם אתה מייצג את כל איגוד הבנקים, אז גם אם אתה מהווה 25% מסך המניות בבורסה אתה עדיין חלק מבעלי הבורסה.

<נירית איבי: אז בואו לא נטעה את חברי הוועדה.

<אייל דותן: אבל אני לא יושב בדירקטוריון של המסלקה, אין לי השפעה על התנהלות המסלקה.

<אייל דותן: אנחנו מבקשים - - - לא יכול להיות שאנחנו נמשיך להיות ערבים - - -

<קריאה: תיפרדו מההחזקות.

<אייל דותן: מה זה קשור?

<אייל דותן: באמת.

<קריאה: אתה לא יכול להגיד מצד אחד - - -

<אייל דותן: לא, אתם לא יכולים להגיד מצד אחד שאנחנו לא נהיה הבעלים, אבל מצד שני שאנחנו נהיה אחראים לפעילות.

<אייל דותן: סליחה, זה בדיוק נובע, את לא יכולה לזרוק הערות לא מבוססות שאין להן שום אחיזה בהצעת החוק.

<אייל דותן: באמת.

<קריאה: טיעונים דמגוגיים זה לא המקום.

<אייל דותן: זה לא טיעון דמגוגי.

<אייל דותן: אני אומר, אם הטיעון שלי דמגוגי - - -

מכלוף מיקי זוהר: גברתי, אני מבקש ממך לחזור בך מהערתך.

<קריאה: מה, שהוא לא בעלים?

מכלוף מיקי זוהר: לא, עוד מעט אולי תדברי איתם גם על כמה כסף הם צריכים להרוויח, או איך הם צריכים להתנהל בבנק ואיך השירות שם.

מכלוף מיקי זוהר: זה לא תפקידך.

<קריאה: זה לא תפקידי, אבל אם הוא מטעה את הוועדה - - -

<אייל דותן: אני לא מטעה.

<קריאה: אמרה גם נציגת הממשלה, אז ראוי ל - - -

מכלוף מיקי זוהר: חברים, אני רוצה לסיים את זה.

<אייל דותן: עוד משפט.

<אייל דותן: אם היא חושבת שהטיעון שלי דמגוגי, כל מה שאני אומר זה שלגבי הלקוח האחר שאנחנו לא יודעים מי הוא, לא נהיה אחראים, מה יותר פשוט מזה?

<אייל דותן: שהמסלקה תהיה אחראית.

מכלוף מיקי זוהר: אני אומר לאדוני שלמסלקה יש את הזכות לפנות לראש הרשות ולעדכן אותו על לקוח מסוים ספציפי שהיא איננה רוצה בקרבתו וראש הרשות יבחן ויחליט האם לאשר לה או לא לאשר לה.

מכלוף מיקי זוהר: אני כן רוצה לסמוך על ראש הרשות שהוא יידע לעשות את ההבחנה.

<אייל דותן: אז מה שאני מציע זה רק שתיתן לנו זכות שגם חבר מסלקה שהוא ערב לפעילות המסלקה, גם הוא יוכל ל - - -

מכלוף מיקי זוהר: אדוני הכין רשימה של צ'ק ליסט כזה שמה שלא הולך - - -

<אייל דותן: לא, אני מתקדם לפי ההערות שלך.

<אייל דותן: אני לא - - - אני רוצה שימחקו 'לקוח אחר' - - -

מכלוף מיקי זוהר: למה לא הלכת ישר ל - - - למה התחלת - - -

<אייל דותן: כי אני חושב שזה מה שצריך להיות.

מכלוף מיקי זוהר: האמת שזה מתאים לפוליטיקאים, לא ל - - -

<אייל דותן: אבל אני מתקדם איתכם.

<אייל דותן: אני אומר, לא יכול להיות שהמסלקה, שאין לי בעלות עליה ויכולת שליטה עליה ויכולת ניהול שלה, היא זו ש - - -

מכלוף מיקי זוהר: מה אדוני מציע?

מכלוף מיקי זוהר: הפשרה הכי טובה שאתם מוכנים ללכת בה.

<אייל דותן: שגם חבר מסלקה, שהוא ערב בערבות ההדדית לפעילות המסלקה יוכל לפנות ליושב ראש הרשות ולבקש את אותה בקשה.

מכלוף מיקי זוהר: נשמע לי בסדר.

מכלוף מיקי זוהר: בסדר, התקבל.

<שרה קנדלר: בסדר.

מכלוף מיקי זוהר: היית הולך ישר לזה, היית חוסך לנו רבע שעה.

<אייל דותן: אני לא חושב שזה הפתרון האידיאלי.

מכלוף מיקי זוהר: גברתי, סיימנו עם הסעיף הזה, זהו, הוא אושר, ממשיכים.

<נילי אבן חן: בסדר, אבל יש נושא אחד בסעיף שלא התייחסו אליו וזה לנושא המשמעות של ההפרה.

<נילי אבן חן: הרי אנחנו יודעים שזה אחד הסעיפים המרכזיים בנוגע לתחרות, כי עד היום היה סירוב להכניס גם חברי בורסה ומסלקה ועכשיו לכאורה מה שכתוב שאסור להם.

מכלוף מיקי זוהר: לא לכאורה, כתוב שאסור להם.

מכלוף מיקי זוהר: מה זה לכאורה?

<נילי אבן חן: כתוב שאסור להם, השאלה מה קורה אם הם עושים את זה.

<נילי אבן חן: זה כרגע לא מופיע כעברה - - -

<שרה קנדלר: אנחנו נוסיף הפרה.

<שרה קנדלר: זו הערה טובה, נוסיף הפרה.

מכלוף מיקי זוהר: מה ההפרה?

<שרה קנדלר: לא, הפרה מנהלית, שמי שמפר את זה, שנוכל להטיל - - -

מכלוף מיקי זוהר: שמונה שנות מאסר?

<שרה קנדלר: קנס יותר - - -

מכלוף מיקי זוהר: לא, אני סתם אומר את זה בציניות.

<נילי אבן חן: שתהיה סנקציה בצד ההוראה.

<שרה קנדלר: יש לנו סמכות עכשיו.

מכלוף מיקי זוהר: לא הבנתי את הסנקציות, מה אתם רוצים לעשות?

<שרה קנדלר: אפשר להוסיף את זה בתוספות, שאפשר להביא לוועדה מנהלית ולהטיל קנס.

<נילי אבן חן: לעמדתנו זו צריכה להיות עברה פלילית - - -

מכלוף מיקי זוהר: לא עברה פלילית.

מכלוף מיקי זוהר: אני באמת מציע, בואו נרחיק אותם מהמדינה, גירוש.

מכלוף מיקי זוהר: לא להגזים, נו.

<נילי אבן חן: לא, יש עניין של הפרה.

<נילי אבן חן: כיוון שכדאי להם לשלם את הכסף.

<נילי אבן חן: המשמעות של להכניס ולקשר - - -

מכלוף מיקי זוהר: אנחנו נלך על הקטע המנהלי, זה בסדר, עם קנס.

מכלוף מיקי זוהר: בואו נתקדם.

<שרה קנדלר: הוספת סימן ד' וכותרת סימן ה'.

<שרה קנדלר: 20.

<שרה קנדלר: אחרי סעיף 50ב לחוק העיקרי יבוא: "סימן ד': ממשל תאגידי סימן משנה א': הגדרות ותחולה.

<שרה קנדלר: הגדרות.

<שרה קנדלר: 50ב1.

<שרה קנדלר: בסימן זה – "בן משפחה" – לרבות אח או הורה של בן הזוג או בן זוגו של כל אחד מאלה; "דירקטור בלתי תלוי" – כהגדרתו בחוק החברות, ושמתקיימות בו דרישות הכשירות לפי סעיף 50ב5; "ועדת איתור" – כמשמעותה בסעיף 50ב13.

<שרה קנדלר: תחולת הוראות חוק החברות.

<שרה קנדלר: 50ב2.

<שרה קנדלר: הוראות סימן זה יחולו בנוסף על הוראות חוק החברות.

<שרה קנדלר: סימן משנה ב': בורסה – ממשל תאגידי דירקטוריון של בורסה.

<שרה קנדלר: 50ב3.

<שרה קנדלר: דירקטוריון של בורסה (בסימן משנה זה – הדירקטוריון) יכלול חמישה עשר חברים לכל היותר ורוב חבריו יהיו דירקטורים בלתי תלויים.

<שרה קנדלר: הדירקטוריון יכלול שלושה דירקטורים בלתי תלויים לפחות, שימונו בידי האספה הכללית, לפי המלצת ועדת האיתור.

<שרה קנדלר: הייתה בורסה חייבת במינוי דירקטורים חיצוניים לפי הוראות סעיף 239(א) לחוק החברות, ימונו הדירקטורים החיצוניים מבין המועמדים שעליהם המליצה ועדת האיתור, וההוראות לפי סעיף 50ב5 יחולו עליהם בנוסף להוראות לפי חוק החברות.

<שרה קנדלר: הדירקטוריון יבחר אחד מחבריו לכהן כיושב ראש הדירקטוריון.

<שרה קנדלר: לא עמד הרכב הדירקטוריון בדרישות כל דין, רשאי הדירקטוריון למנות, באופן מיידי, דירקטורים כנדרש לשם השלמת הרכב הדירקטוריון בהתאם להוראות לפי סעיף זה; דירקטור שמונה בידי הדירקטוריון לפי הוראות סעיף קטן זה יכהן עד כינוסה של האספה הכללית הבאה של הבורסה.

<שרה קנדלר: שר האוצר בהתייעצות עם הרשות רשאי לקבוע הוראות נוספות לעניין הרכב הדירקטוריון.

<ענת פילצר סומך: אפשר?

<שרה קנדלר: אפשר לקרוא את כל הפרק, שאני אוכל להסביר אותו ואז שישמיעו הערות?

<ענת פילצר סומך: זה פרק של שלושה-ארבעה עמודים, אנחנו נאבד אחר כך כל קשר - - -

מכלוף מיקי זוהר: אני לא מבין, אפשר את ההערה בסוף.

<ענת פילצר סומך: זה כל כך הרבה סעיפים, אנחנו מאבדים קשר רציונלי למה שקורה.

<ענת פילצר סומך: הסעיף הזה רק הוא כמעט עמוד שלם, אז איך אפשר לקרוא ארבעה עמודים ולזכור על מה דיברנו?

מכלוף מיקי זוהר: טוב, אז אנחנו נלך סעיף סעיף.

<ענת פילצר סומך: אפשר הערה?

מכלוף מיקי זוהר: בטח.

<שרה קנדלר: אנחנו ב-50ב3, סיימנו את תת סעיף (ו).

<ענת פילצר סומך: אנחנו מבקשים למנות נציג של איגוד החברות הציבוריות שיישב בדירקטוריון של הבורסה, בין אם כדירקטור ובין אם כמשקיף.

<ענת פילצר סומך: אני רוצה לומר באופן כללי, אנחנו כמובן לא נעמוד בדרכה, לא של הבורסה ולא של הרשות בשינוי המבנה ואם זה מה שהם סבורים שנדרש - - -

מכלוף מיקי זוהר: אני חייב לציין שגם אם תנסו לא תצליחו.

<ענת פילצר סומך: אוקיי, בסדר גמור, אנחנו לא מנסים.

<ענת פילצר סומך: לא מנסים, אם זה מה שהם סבורים שיעורר את מצבה של הבורסה - - -

מכלוף מיקי זוהר: זו החלטת הממשלה.

מכלוף מיקי זוהר: אנחנו סך הכול המוציאים לפועל.

<ענת פילצר סומך: בסדר גמור.

<ענת פילצר סומך: כמובן אם זה מה שסבורים, גם הממשלה וגם הרגולטורים השונים, שנדרש לעורר את שוק ההון, אנחנו לא נעמוד בדרכו של איש.

<ענת פילצר סומך: עם זאת אנחנו סבורים שבתוך תהליך של הפיכה של בורסה לחברה שהיא חברה פרטית נדרשים איזה שהם בלמים ואיזונים שלא יאפשרו פגיעה באינטרסים של התאגידים הציבוריים שנסחרים.

<ענת פילצר סומך: אם אפשר איזה שהוא נציג שיישב בדירקטוריון ושיוודא, זה גם כמובן אינטרס של הציבור, שיוודא שלא נעשים שם דברים בלי שיש חובת שימוע, או איזה שהיא זכות טיעון של שינויים שיכולים להכביד בסופו של דבר על תאגידים מלהיסחר בבורסה, שזה לא אינטרס של אף אחד, לא של השוק ולא של הבורסה ולא של הציבור.

<ענת פילצר סומך: אנחנו סבורים שיש צורך בזה.

<ענת פילצר סומך: אני מזכירה שאישרנו כבר את הסעיף שמאפשר להוציא את ועדת הכספים משינוי תקנון של הבורסה.

<ענת פילצר סומך: אז אם אפשר, או ששינוי של תקנון יחייב איזה שהיא חובת שימוע וזכות טיעון, או שיהיה נציג של איגוד החברות הציבוריות בתוך הדירקטוריון כדי לסכל מהלכים שעלולים בסופו של דבר להכביד על התאגידים מלהיסחר בבורסה או לפגוע בזכויות שלהם ושבשרשור גם עלולים לפגוע באינטרסים של הציבור.

<שמואל האוזר: אל"ף, לא מקובל שיש נציג של איגוד חברות בגוף כזה.

<שמואל האוזר: בי"ת, אפילו את המדינה בחוק הזה יש הצעה להוציא אותה, על אחת כמה וכמה נציג של מישהו, וגימ"ל המטרה של הבורסה, יותר מהכול, זה לעודד שתבואנה חברות, אז אתם תבואו כדי לשמור שהבורסה כן רוצה חברות?

<שמואל האוזר: זו מטרה כזאת שהיא מובנת אליה, לא זקוקים לה.

<שמואל האוזר: לכן אנחנו חושבים שזה ממש לא נכון.

<שמואל האוזר: אפילו אני חוזר, בגלל שאנחנו רצינו שזו תהיה חברה עסקית לכל דבר ועניין, אפילו העניין של המשקיף של הרשות יצא משם, על אחת כמה וכמה לא צריך איגוד.

<ענת פילצר סומך: אני רק רוצה להבהיר את עצמי בתגובה לדברים שאתה אומר, אין חולק כמובן שהאינטרסים הם אינטרסים משותפים, גם של הרשות וגם של הבורסה וגם של החברות הציבוריות, אבל עדיין יש נקודות שבהם כן יכולים להתגלות ניגודי אינטרסים, כי בסוף חברה, תכליתה לפי חוק החברות, זה להשיא רווחים לבעלי מניותיה ואם למשל בסיטואציה מסוימת יש אינטרס להעלות אגרות או להגדיל את היקף התשלומים שמשולמים על ידי תאגידים, אז זה כן מקום של ניגוד אינטרסים בין התאגיד הציבורי - - -

<אמנון נויבך: אני רוצה רק להגיד מילה, שזה עוד גורם של קונפליקט של אינטרסים של החברות.

<אמנון נויבך: הרי האינטרס שלנו שיהיו מה שיותר חברות, רוצה להעלות אגרות, עמלות, הרשות מחייבת אותי, לכן אני לא צריך עוד גורם שיפקח עליי, כשיש לו אינטרס.

<אמנון נויבך: זה לא גורם ציבורי, זה גורם שבא מאינטרסים, אולי האינטרסים הכי טובים, אבל זה עוד קונפליקט של אינטרסים בשולחן הדירקטוריון.

מכלוף מיקי זוהר: שכחנו את נילי.

מכלוף מיקי זוהר: כן.

<נילי אבן חן: 50ב3(ב), ההצעה שלנו - - -

מכלוף מיקי זוהר: לא צריך לקרב את המיקרופון, אני שומע אותה מצוין.

<נילי אבן חן: ההצעה שלנו זה שהדירקטורים הבלתי תלויים, כדי שבאמת הם יהיו בלתי תלויים, שהם ימונו על ידי ועדת האיתור ולא רק יומלצו על ידי ועדת האיתור, כולם, כיוון ש - - -

מכלוף מיקי זוהר: אבל מי שממנה זה לא - - - יש - - -

<נילי אבן חן: זה פתרון - - -

מכלוף מיקי זוהר: אנחנו מתערבים בסמכות שלא לנו.

<נילי אבן חן: אני אומרת, אם הולכים לפי הגישה שבאמת הבנקים לא יהיו בעלי מניות ולא יחזיקו ובאמת תהיה הפרדה מהותית בין הבעלות לחברות אז אין בעיה.

מכלוף מיקי זוהר: אבל יש להם 55%, מה לעשות?

<נילי אבן חן: עוד אין להם, הצעת החוק הזו תיתן להם.

מכלוף מיקי זוהר: יש להם 70 עכשיו.

<נילי אבן חן: לא, אין להם.

<נילי אבן חן: זה לא נכון, אין להם 70.

<קריאה: יש להם מקום מוקנה היום.

<נילי אבן חן: אין להם, זה שהם הגיעו להסדר שהם עומדים לקבל 70 אחרי הרפורמה, אין להם 70.

<שמואל האוזר: זה פשוט לא נכון מה שאת אומרת.

<נילי אבן חן: זה חשוב, כיוון ששוגים בזה רבים.

<נילי אבן חן: אין להם 70 היום, אין להם.

<נילי אבן חן: זה לא נכון להגיד שיש להם, הצעת החוק הזו הולכת לתת להם, אין להם היום.

<קריאה: כבוד היושב ראש, ברשותך.

<קריאה: רק דקה, לעובדות, את מטעה.

<נילי אבן חן: היום יש להם 7 מתוך 22, הם חלק מהחברות, אין להם הון מניות.

מכלוף מיקי זוהר: גברתי, הבנו את הניתוח, לא נסכים, אבל בואו נתקדם.

<נילי אבן חן: וכיוון שכרגע יש להם אחוזי מניות לפי ההצעה, אז אנחנו אומרים שנווסת את זה לפחות במינוי של הדירקטורים הבלתי תלויים, שהם באמת יהיו בלתי תלויים ולא שהם ייבחרו על ידי הרוב של הבנקים וחברי הבורסה.

מכלוף מיקי זוהר: אני שמעתי ממך המון הערות היום.

מכלוף מיקי זוהר: אני באמת חושב שאת צריכה ללכת לכיוון אחר, תבטלי את המושג הזה חברה במדינת ישראל.

<נילי אבן חן: מה זה קשור?

מכלוף מיקי זוהר: זה עדיף.

מכלוף מיקי זוהר: לא צריך חברות, למה שיהיו חברות בע"מ?

מכלוף מיקי זוהר: נעבור רק לעוסק מורשה, לא צריך חברה בע"מ יותר.

מכלוף מיקי זוהר: כל מוסד החברות בנוי על דברים מסוימים, של בעלי מניות ובעלי שליטה, את רוצה לקחת את כל המושגים האלה, את רוצה להלאים את הסיפור הזה - - -

<נילי אבן חן: חלילה, אני רוצה לפתור בעיה של ניגודי עניינים.

מכלוף מיקי זוהר: הדברים שאת מדברת עליהם, אני מבין את הרצון, אבל יש גם מגבלות, יש מגבלות של רגולציה, של מדינה, של דרך פעולה שאנחנו מחויבים לה ואנחנו לא יכולים לשנות פה סדרי עולם בהיקפים כמו שאת רוצה.

<נילי אבן חן: אז אנחנו פה קובעים סדרי עולם ויש לנו אפשרות להחליט איזה סדרי עולם - - -

מכלוף מיקי זוהר: אבל לא, אנחנו קובעים חוק שגם החוק הזה כפוף לחוק החברות, שיש בו נהלים ודרכים מסוימות שצריכים להתנהל ואת רוצה לשנות את זה.

<נילי אבן חן: אני לא אומרת לעשות שינוי בניגוד לחוק החברות.

מכלוף מיקי זוהר: איך את רוצה למנות?

מכלוף מיקי זוהר: אנחנו יכולים רק להמליץ.

מכלוף מיקי זוהר: אני מניח שהמלצתנו תתקבל, למה?

מכלוף מיקי זוהר: כי עדיין השארנו לעצמנו הרבה מאוד זכויות כדי לפעול אל מול החברה אם היא לא תקבל את המלצתנו.

<נילי אבן חן: הצעת החוק הזו נותנת מנגנון, היא קבעה מנגנון שהוא לא קיים בחוק החברות ואני אומרת שהמנגנון הזה יוצר בעיה של ניגודי עניינים כתוצאה מהבעלויות עכשיו.

<נילי אבן חן: לכן אני חושבת שהדירקטורים הבלתי תלויים, אם רוצים שהם יהיו בלתי תלויים באמת צריך לאפשר להם להיות בלתי תלויים.

<נילי אבן חן: יש אפשרות אחת, שהצעתי עכשיו, ואם לא, אפשר ללכת לאופציה אחרת, שמי שהם חברי בורסה, כשתהיה הצבעה על הדירקטורים האלה, הם לא ירימו את האצבע, לא תהיה להם אפשרות של זכות הצבעה בכל מה שקשור בדירקטורים כדי שהם באמת יהיו בלתי תלויים.

<נילי אבן חן: השאלה אם אנחנו רוצים שהם יהיו בלתי תלויים או שאנחנו רק קוראים להם בלתי תלויים.

<נילי אבן חן: כרגע הם לא בלתי תלויים כיוון שמי שמרים את היד זה 60% מחברי הבורסה.

מכלוף מיקי זוהר: גברתי, את מתכנסת לסיום?

<נילי אבן חן: כן.

מכלוף מיקי זוהר: בוא נמשיך.

<נילי אבן חן: אז ההמשך הוא 50ב3(ד) וההצעה שלנו שאחרי המילים 'אחד מחבריו', יוסיפו 'שהינו דירקטור בלתי תלוי'.

מכלוף מיקי זוהר: זה בהקשר לאותו נושא שדיברת עכשיו?

<נילי אבן חן: לא, זה נושא אחר, זה הסעיף שיושב ראש הדירקטוריון בוועדת האיתור, אם אנחנו רוצים שבאמת הדירקטוריון יבחר אחד מחבריו לכהן כיושב ראש הדירקטוריון, ההצעה שלנו שיושב ראש הדירקטוריון יהיה דירקטור שעומד בכשירויות של דירקטור בלתי תלוי.

<נילי אבן חן: כי אם יש לנו מישהו שיעמוד בראש הדירקטוריון שהוא דירקטור תלוי, אני חושבת שאנחנו שוב פעם מגיעים לאותה בעיה של ניגודי העניינים.

<נילי אבן חן: וזו הצעה אחרת מההצעה שדיברתי עליה קודם.

<נילי אבן חן: לגבי סעיף 50ב3(ה), זה סעיף שמדבר על שהדירקטוריון יכול למנות באופן מיידי דירקטורים להשלמת הרכב הדירקטוריון ואני חושבת שהוא לא נתן את הדעת על מקרים שבהם יש פרישה או פיטורים של חבר דירקטוריון, שזה הרבה פעמים תמרור אזהרה להתנהלות של החברה, מצב כזה.

<נילי אבן חן: אנחנו חושבים שלא צריך לאפשר לדירקטוריון להשלים את עצמו באופן מיידי, בהינתן לזה שכמו שיושב הראש אמר, אם אנחנו הולכים לחוק החברות, אז אין סמכות דומה להשלמה עצמית בחוק החברות.

<נילי אבן חן: אנחנו לא רוצים להמציא את הגלגל ואנחנו חושבים שזה עלול להחליש את ה - - -

מכלוף מיקי זוהר: האם גברתי צודקת, שאין סמכות דומה?

<אייל דותן: בוודאי שיש.

<קריאה: יש סמכות דומה.

מכלוף מיקי זוהר: אז גברתי טועה?

<קריאה: באופן מוחלט.

<נילי אבן חן: באיזה סעיף יש?

<נילי אבן חן: זה לא המנגנון הזה, זה לא נכון.

מכלוף מיקי זוהר: גברתי, האם חיסרת את השיעור בתואר?

<נילי אבן חן: על סמך איזה סעיף עומד כבוד היושב ראש או מישהו אחר?

<נילי אבן חן: שיפנה אותי לחוק החברות - - -

מכלוף מיקי זוהר: איך נקרא השיעור?

מכלוף מיקי זוהר: שכחתי כבר.

<נילי אבן חן: אז אולי מי שלא היה בשיעור זה לא אני.

<קריאה: דיני תאגידים.

מכלוף מיקי זוהר: דיני תאגידים, כן.

מכלוף מיקי זוהר: אז משרד המשפטים יכול להשיב לנו, האם טענת הגברת נכונה?

מכלוף מיקי זוהר: הנה, נפתח הספר.

<רוני טלמור: אם תפתח את חוק החברות.

<רוני טלמור: אני אבדוק את עצמי ואחזור אליך, אבל למיטב זיכרוני אין הוראה מפורשת כזאת, אבל גם אין הוראה שאוסרת את זה וזה נוהג שקיים בהרבה מאוד חברות.

<אייל דותן: סעיף 59.

<קריאה: אפילו אין בחוק החברות חובה שבעלי המניות יבחרו את הדירקטורים.

<רוני טלמור: מה שאומר החוק בדיוק, הוא לא אומר את ההסדר שכתוב בחוק, הוא אומר שהאספה הכללית תמנה דירקטורים, אלא אם כן נקבע אחרת.

<רוני טלמור: אפשר לקבוע אחרת בתקנון, אפשר לקבוע הוראה כזאת וכאמור הוראה כזאת - - -

מכלוף מיקי זוהר: טוב, זו ההוראה שהתקבלה.

מכלוף מיקי זוהר: אנחנו כן רוצים לאפשר למנות.

<נילי אבן חן: אני רק אומרת שכרגע זה הסדר חדש שנקבע בחוק הזה והוא לא קיים.

מכלוף מיקי זוהר: טוב.

<נילי אבן חן: סעיף 50ב4(א).

<שרה קנדלר: עוד לא קראתי.

מכלוף מיקי זוהר: למה?

מכלוף מיקי זוהר: אולי ניתן לה ואז נקרא?

מכלוף מיקי זוהר: רוצה לקרוא את נוסח החוק לדעתך וזהו?

מכלוף מיקי זוהר: הערותייך לא התקבלו, גברת.

מכלוף מיקי זוהר: בואו נמשיך.

<שרה קנדלר: כשירות למינוי דירקטור בבורסה.

<שרה קנדלר: 50ב4.

<שרה קנדלר: עובד של הבורסה או מי שמועסק על ידי הבורסה או על ידי חברה קשורה לבורסה, למעט העסקה כדירקטור בחברה כאמור, לא ימונה ולא יכהן כדירקטור בבורסה.

<שרה קנדלר: הוראות סעיפים 224א, 224ב, 226 ו-226א לחוק החברות, החלות לעניין מינוי דירקטור בחברה ציבורית, יחולו, בשינויים המחויבים, לעניין מינוי דירקטור בבורסה.

<שרה קנדלר: כשירות למינוי דירקטור בלתי תלוי בבורסה.

<שרה קנדלר: 50ב5.

<שרה קנדלר: כשיר להתמנות לדירקטור בלתי תלוי בבורסה יחיד שהוא בעל כשירות מקצועית בהתאם לתנאים ולמבחנים שנקבעו לפי סעיף 240(א1)(2) לחוק החברות ובלבד שדירקטור בלתי תלוי אחד לפחות יהיה בעל מומחיות חשבונאית ופיננסית, בהתאם לאותם תנאים ומבחנים.

<שרה קנדלר: לא ימונה לדירקטור בלתי תלוי בבורסה ולא יכהן כדירקטור כאמור מי שבמועד המינוי או בשנתיים שקדמו למועד המינוי מתקיים לגביו אחד או יותר מאלה – הוא חבר בורסה או בעל שליטה בחבר בורסה; הוא בעל עניין מכוח החזקת מניות בתאגיד שניירות הערך שלו רשומים למסחר בבורסה; הוא בעל עניין בבורסה או בחבר בורסה; הוא בן משפחה של חבר בורסה, של נושא משרה בבורסה או בחבר בורסה, של בעל שליטה בבורסה או בחבר בורסה או של מי שנותן שירותים בשכר דרך קבע לאחד מאלה; יש לו זיקה לחבר בורסה, לנושא משרה בחבר בורסה, לתאגיד בשליטת חבר בורסה או לבעל שליטה בחבר בורסה או מי שנותן שירותים בשכר דרך קבע לאחד מאלה או לבורסה; ואולם לא יראו דירקטור במסלקה כבעל זיקה לעניין מינוי כדירקטור בלתי תלוי בבורסה וכן לא יראו דירקטור בבורסה כבעל זיקה לעניין מינוי כדירקטור בלתי תלוי במסלקה, רק בשל כהונתם כאמור; בסעיף קטן זה "זיקה" – כהגדרתה לפי סעיף 240(ב) לחוק החברות.

<שרה קנדלר: שר האוצר, בהתייעצות עם שר המשפטים ועם הרשות, רשאי לקבוע בתקנות דרישות נוספות לכשירות דירקטור בלתי תלוי בבורסה.

<שרה קנדלר: תקופת כהונה של דירקטור בלתי תלוי ושל יושב ראש דירקטוריון.

<שרה קנדלר: 50ב6.

<שרה קנדלר: תקופת כהונתו של דירקטור בלתי תלוי שמונה לפי המלצת ועדת האיתור תהיה שלוש שנים וניתן לשוב ולמנותו לשתי תקופות כהונה נוספות של שלוש שנים כל אחת.

<שרה קנדלר: תקופת כהונתו של יושב ראש הדירקטוריון תהיה חמש שנים וניתן לשוב ולמנותו לתקופת כהונה נוספת אחת של שלוש שנים; כיהן דירקטור בלתי תלוי, כאמור בסעיף קטן (א) כיושב ראש הדירקטוריון, יראו את תקופת כהונתו כיושב ראש הדירקטוריון כתקופת כהונה כדירקטור בלתי תלוי כאמור.

<שרה קנדלר: הפסקת כהונה של דירקטור בלתי תלוי שמונה לפי המלצת ועדת האיתור.

<שרה קנדלר: 50ב7.

<שרה קנדלר: דירקטור בלתי תלוי שמונה לפי המלצת ועדת האיתור לא יפוטר וכהונתו לא תופסק לפני תום תקופת כהונתו, אלא אם כן מתקיים אחד מאלה: הוא התפטר במסירת כתב התפטרות לדירקטוריון; הוא נעדר מארבע ישיבות רצופות של הדירקטוריון או משש ישיבות דירקטוריון בתוך שנה, אלא אם כן ועדת האיתור אישרה את המשך כהונתו לאחר שהשתכנעה כי הייתה הצדקה סבירה להיעדרו; לדעת ועדת האיתור נבצר ממנו למלא את תפקידו; ועדת האיתור מצאה כי חדל להתקיים לגביו תנאי הדרוש לפי חוק זה למינויו כדירקטור בלתי תלוי, הוא הפר את חובת האמונים לבורסה או שמתקיים לגביו תנאי מהתנאים הפוסלים אדם מלשמש דירקטור בלתי תלוי.

<שרה קנדלר: דירקטור בלתי תלוי שהתפטר מכהונתו בדירקטוריון לפני תום תקופת כהונתו ימסור לדירקטוריון הודעה בכתב על נימוקי פרישתו ויעביר העתק ממנה ליושב ראש הרשות.

<שרה קנדלר: הוראות סעיף 245א ו-246 לחוק החברות יחולו, בשינויים המחויבים, על דירקטור בלתי תלוי בבורסה.

<שרה קנדלר: השתתפות בוועדות.

<שרה קנדלר: 50ב8.

<שרה קנדלר: בכל ועדת דירקטוריון הרשאית להפעיל סמכות מסמכויות הדירקטוריון יכהן דירקטור אחד לפחות מהדירקטורים הבלתי תלויים שמונו לפי המלצת ועדת האיתור כאמור בסעיף 50ב13(ג).

<שרה קנדלר: כינוס ישיבות הדירקטוריון.

<שרה קנדלר: 50ב9.

<שרה קנדלר: הדירקטוריון יתכנסו לישיבות לפי צרכי הבורסה ויקיים שתים עשרה ישיבות בשנה, לפחות.

<שרה קנדלר: תפקידי הדירקטוריון.

<שרה קנדלר: 50ב10.

<שרה קנדלר: נוסף על תפקידיו, לפי סעיף 92 לחוק החברות, אחראי דירקטוריון בורסה לקביעת נהלים להסדרת פעילות הבורסה לפי סעיף 45טו והבטחת יישומם, וכן – ינקוט אמצעי בקרה ופיקוח מתאימים כדי להבטיח שמירה על יציבות הבורסה; ינקוט אמצעי בקרה ופיקוח מתאימים כדי להבטיח שהבורסה מתנהלת באופן תקין והוגן; יאשר את הכללים שנקבעו בתקנון הבורסה; ינקוט אמצעי בקרה ופיקוח מתאימים כדי להבטיח את ציות חברי הבורסה לכללים שנקבעו בתקנון הבורסה; ימנה מבקר פנימי לבורסה לפי הוראות סעיף 50ב15; ידון בכל נושא בעל חשיבות מהותית לפעילות הבורסה או לפיקוח ולבקרה על פעילותה.

<שרה קנדלר: סמכויות הדירקטוריון לפי סעיף זה אינן ניתנות לאצילה למנהל הכללי של הבורסה.

<שרה קנדלר: ועדת ביקורת.

<שרה קנדלר: 50ב11.

<שרה קנדלר: הדירקטוריון ימנה מבין חבריו ועדת ביקורת.

<שרה קנדלר: בוועדת הביקורת יהיו חברים שלושה מבין הדירקטורים הבלתי תלויים שמונו לפי המלצת ועדת האיתור כאמור בסעיף 50ב13(ג), לפחות, וכל חבריה יהיו דירקטורים בלתי תלויים; יושב ראש הדירקטוריון לא יהיה חבר בוועדת הביקורת.

<שרה קנדלר: ועדת הביקורת תבחר אחד מחבריה שהוא דירקטור בלתי תלוי שמונה לפי המלצת ועדת האיתור, כאמור בסעיף 50ב13(ג), לשמש יושב ראש הוועדה.

<שרה קנדלר: המניין החוקי לדיון ולקבלת החלטות בוועדת הביקורת יהיה רוב חברי הוועדה, ובלבד שאחד מהם לפחות הוא דירקטור בלתי תלוי שמונה לפי המלצת ועדת האיתור כאמור בסעיף 50ב13(ג).

<שרה קנדלר: נוסף על תפקידיה המנויים בסעיף 117 לחוק החברות ועדת הביקורת – תפעיל תהליכי בקרה ראויים לשם איתור מצבים של ניגוד עניינים בפעילות הבורסה וטיפול בהם, ובכלל זה תקבע דרכים לאישור פעולות שמתעורר לגביהן חשש לניגוד עניינים; תבחן ממצאי ביקורת ותוודא שהופקו מהם לקחים ושיושמו הלקחים שהופקו; תאשר לבורסה לספק שירותים נלווים מסוימים המעוררים חשש לניגוד עניינים; לעניין זה "שירותים נלווים" – כהגדרתם בסעיף 45יג(ה); תנקוט אמצעי בקרה מתאימים כדי להבטיח שהבורסה ממלאת את החובות והתפקידים המוטלים עליה לפי פרק זה, ובכלל זה החובה לקבוע נהלים לפי סעיף 45טו(א)(3) ו-(4), באופן יעיל והוגן ובכלל זה - תבחן ותאשר מדיניות ותכניות עבודה של הבורסה לעניין מילוי החובות והתפקידים כאמור ברישה וכן תבחן ותאשר הליכים שקבעה הבורסה לשם יישום המדיניות או תכניות העבודה כאמור; תבחן ותאשר את היקף המשאבים שמקצה הבורסה לגיבוש מדיניות ולהכנת תכניות עבודה כאמור בפסקת משנה (א) וכן לביצוע הליכי בקרה על יישום המדיניות או תכניות העבודה האמורות; תבטיח שהבורסה ממלאת את החובות והתפקידים כאמור ברישה בהתאם להוראות לפי פרק זה או בהתאם להוראות תקנון הבורסה; תציע לדירקטוריון מועמד לתפקיד המבקר הפנימי.

<שרה קנדלר: הוראות סעיפים 115(ה) ו-116 לחוק החברות יחולו, בשינויים המחויבים, לעניין ועדת הביקורת.

<נילי אבן חן: רגע, אולי - - -

מכלוף מיקי זוהר: למה?

מכלוף מיקי זוהר: כל כך יפה זה רץ.

מכלוף מיקי זוהר: סתם.

<נילי אבן חן: למה?

<נילי אבן חן: כי יש לי כל כך הרבה הערות, יש לי עד עכשיו עשר.

מכלוף מיקי זוהר: סתם, זה היה בבדיחותא.

מכלוף מיקי זוהר: זה רץ כל כך יפה ופתאום - - -

<קריאה: היה שקט מהקהל.

<נילי אבן חן: אין שקט, אני מחכה שתהיה נשימה בשביל שנוכל - - -

מכלוף מיקי זוהר: הגברת עשתה אימוני נשימה לפני שהגיעה, עבדה על זה בבריכה בבוקר.

מכלוף מיקי זוהר: כן, בבקשה, נילי.

<נילי אבן חן: אני צריכה לקבל אישור היושב ראש.

מכלוף מיקי זוהר: קיבלת.

<נילי אבן חן: תודה.

<נילי אבן חן: 50ב4(א).

<נילי אבן חן: עובד של הבורסה, או מי שמועסק על ידי הבורסה, או על ידי חברה קשורה לבורסה.

<נילי אבן חן: הצעה שלנו, להוציא את 'למעט העסקה כדירקטור בחברה כאמור', כיוון שאם אנחנו קוראים את דברי ההסבר לסעיף הזה, אז כתוב, אני מצטטת, 'הסעיף נועד לשמור על ממשל תאגידי תקין ולמזער את ניגודי העניינים בבורסה' ובהחרגה של דירקטורים בחברה שקשורה לבורסה הסעיף מאפשר לדירקטורים המכהנים בבורסה ושל חברה קשורה לכהן בדירקטוריון הבורסה.

<נילי אבן חן: וכיוון שבין שני התפקידים האלה מתקיים ניגוד עניינים מובנה וזה מופיע גם בסעיפים שנוגעים בצורך להפריד בין הבורסה לבין המסלקה לעמדתנו, כדי למנוע את ניגוד העניינים - - -

<שרה קנדלר: העמדה הזאת לא התקבלה.

<שרה קנדלר: דיברנו על זה, על ההפרדה מהמסלקה, זה לא התקבל בוועדה.

<שרה קנדלר: זאת ההערה.

<נילי אבן חן: כן, נכון, אבל לפחות אם ההחלטה להשאיר את המסלקה והבורסה, אז לפחות הנושא של הדירקטורים, כדי שבאמת יהיו שני דירקטוריונים נפרדים ולא דירקטוריון קשור, כי זה ניגוד עניינים מובנה בפנים.

<שרה קנדלר: אין ניגוד עניינים בין מסלקה לבורסה.

<נילי אבן חן: בוודאי שיש.

מכלוף מיקי זוהר: היא טוענת לניגוד עניינים.

<נילי אבן חן: זה אותו מונופול אנכי שאנחנו מדברים עליו.

<נילי אבן חן: זה הנושא של החלפת חברים - - -

מכלוף מיקי זוהר: אנחנו חוזרים על טענות.

<נילי אבן חן: לא, הנושא של דירקטוריון עוד לא עלה.

מכלוף מיקי זוהר: אתם מתעקשים שיש פה ניגוד עניינים, אנחנו מתעקשים שלא, אז מה נעשה?

מכלוף מיקי זוהר: נתקדם לנושא הבא?

<נילי אבן חן: 50ב5(ב).

<נילי אבן חן: אנחנו חושבים שצריך להעלות את התקופה משנתיים לשלוש שנים.

<שרה קנדלר: זה הכלל, גם בחוק החברות.

<שרה קנדלר: אנחנו לא רוצים לעשות פה כלל אחר, השנתיים.

מכלוף מיקי זוהר: תתקדמי.

<נילי אבן חן: 50ב6(א).

<נילי אבן חן: אחרי המילים 'שלוש שנים כל אחת', הצעה שלנו זה להוסיף מינוי לכהונה נוספת של דירקטור בלתי תלוי, שמונה לפי המלצת ועדת האיתור, יהיה דרוש אישור של ועדת האיתור בלבד ללא הצבעה באספה הכללית כדי למנוע - - -

מכלוף מיקי זוהר: שאלה לא לפרוטוקול, השכר שלכם גלובלי שם בתנועה לאיכות השלטון או שזה לפי שעה?

<נילי אבן חן: השכר שלנו הוא גלובלי, השכר שלי גלובלי והוא שכר שהוא מאוד - - - קשה אפילו לקרוא לו שכר, הוא מאוד צנוע.

מכלוף מיקי זוהר: לא, סתם ככה עניין אותי, כי לא רציתי שאת תהיי בניגוד עניינים חס וחלילה.

<נילי אבן חן: אז אל"ף, השכר שלנו מפורסם, אתה יכול לבדוק, והוא שכר צנוע מאוד מאוד.

מכלוף מיקי זוהר: אנחנו עוברים פה כמה שעות נחמדות, קצת להקליל את האווירה, לא משהו רשמי.

<נילי אבן חן: ההצעה שלנו פה, ושוב, זה במסגרת הניסיון לגרום לדירקטורים הבלתי תלויים באמת להיות בלתי תלויים.

<נילי אבן חן: כיוון שלדירקטורים יש אפשרות למינוי של כהונה נוספת, אז ההצעה שלנו שהכהונה הנוספת תהיה דרושה אישור של ועדת האיתור ולא אישור של האספה הכללית, כדי לאפשר - - -

מכלוף מיקי זוהר: כבר דיברנו על זה.

<נילי אבן חן: לא, על כהונה נוספת לא דיברנו.

מכלוף מיקי זוהר: לא, דיברנו על זה שאנחנו לא רוצים לפגוע בעיקרון של התנהלות בסיסית של החברה.

<נילי אבן חן: אבל הם כבר בחרו, גם לפי ההצעה הקיימת זה עלה לאישור באספה הכללית.

<נילי אבן חן: עכשיו, נניח הדירקטור הזה בדרך נס הוא באמת דירקטור בלתי תלוי ופועל לטובת הבורסה ועושה דברים שלא מוצאים חן בעיני חברי הבורסה, מתוך ראייה כללית שזה טוב לבורסה.

<נילי אבן חן: יש סכנה שהוא לא יבצע את הפעולות האלה כי לא יאשרו לו המשך כהונה.

<נילי אבן חן: אנחנו רוצים לאפשר את המנגנון הבלתי תלוי גם להארכת הכהונה ושזה לא יהיה תלוי באספה הכללית ולכן ההמלצה שהאישור יהיה על ידי ועדת האיתור ולא על ידי האספה הכללית.

מכלוף מיקי זוהר: אבל ועדת האיתור רק ממליצה.

<נילי אבן חן: אני מדברת על הארכה כהונה, לא על המינוי הראשון.

מכלוף מיקי זוהר: היא ממליצה גם על הארכת כהונה.

<נילי אבן חן: זה לא מה שכתוב.

מכלוף מיקי זוהר: ועדת האיתור רשאית להמליץ על הארכת - - -

<איציק שורקי: ממילא האספה הכללית בוחרת מבין אותם מועמדים שהוועדה המליצה עליהם.

<איציק שורקי: אז אין פה איזה נביא מועמד כזה ונביא מועמד אחר.

<נילי אבן חן: אבל זה המינוי הראשון, אני מדברת על הארכת כהונה.

<נילי אבן חן: נניח הדירקטור הזה הואיל לפעול כמו שצריך, אז אנחנו רוצים לגרום לזה שהארכת הכהונה שלו לא תהיה תלויה בבעלי המניות.

<נילי אבן חן: זה מנגנון שלפחות הארכת הכהונה תהיה על ידי ועדת האיתור והוא לא יהיה תלוי באותם בעלי המניות.

<נילי אבן חן: אני מציעה לכם לשקול את זה כי אני חושבת שזו הצעה שהיא - - -

<איציק שורקי: אין פה ניגוד עניינים בין בעלי המניות שרוצים את טובת החברה לבין דירקטור שרוצה את טובת החברה, אני לא חושב ש - - -

<נילי אבן חן: אבל לבעלי המניות יש ניגוד עניינים.

<איציק שורקי: את עוד פעם חוזרת למצב של החברים עם הבעלים.

<נילי אבן חן: נכון, ואני מנסה למצוא פתרונות.

<נילי אבן חן: אחד הפתרונות, פתרון של לפחות הארכת הכהונה.

מכלוף מיקי זוהר: אנחנו חוזרים ו - - -

<נילי אבן חן: אני עוברת ל-50ב5(ב)(5).

<נילי אבן חן: לעמדתנו צריך למחוק את המילים 'ואולם לא יראו דירקטור במסלקה כבעל זיקה לעניין מינוי כדירקטור בלתי תלוי בבורסה'.

מכלוף מיקי זוהר: עוד פעם.

<נילי אבן חן: נכון, אבל אני צריכה להעיר על זה בכל סעיף רלוונטי.

מכלוף מיקי זוהר: בסדר, אבל גם המורה לפעמים אומרת שאם טעית בשיעורי הבית אולי תעשי אותם מחדש.

מכלוף מיקי זוהר: אני לא מקבל את עמדתך לגבי הנושא של האיתור.

מכלוף מיקי זוהר: ועדות האיתור רק ממליצות, אין להן שום סמכות מעבר לזה, לכן כל התזה שלך נפלה.

מכלוף מיקי זוהר: אז בואי, או שנתקדם, או שתחפשי תזה חדשה.

<נילי אבן חן: לפחות שלדיראון עולם הדברים שלי יהיו בפרוטוקול כדי שכשנראה את התוצאות לפחות יהיה מישהו שעמד והתריע בשער.

מכלוף מיקי זוהר: אני בטוח שגם תדעו לבוא ולהראות לנו שטעינו, אם נטעה.

מכלוף מיקי זוהר: הכול בסדר, אבל עדיין הבהרתי לך שאנחנו לא הולכים לשנות את הקו הזה ואת חוזרת עליו שוב ושוב.

<נילי אבן חן: טוב, אז אני עוברת ל-50ב8.

<נילי אבן חן: ההמלצה שלנו שוועדת הדירקטוריון, שרשאית להפעיל סמכויות מסמכויות הדירקטוריון, תהיה מורכבת מרוב של דירקטורים בלתי תלויים.

<נילי אבן חן: זו לא אותה הערה, אז אני מבקשת שזה כן יישמע.

<נילי אבן חן: כתוב פה שיכהן דירקטור אחד לפחות מהדירקטורים הבלתי תלויים, ואנחנו מבקשים שבוועדות הדירקטוריון יהיה רוב לדירקטורים בלתי תלויים.

<נילי אבן חן: שוב, אם אנחנו - - -

מכלוף מיקי זוהר: מה הבעיה עם זה, חברים?

<איציק שורקי: קודם כל יש כל מיני ועדות לדירקטוריון.

<איציק שורקי: בוועדת הביקורת וועדת התגמול יש לנו הרכב מאוד מסוים.

מכלוף מיקי זוהר: איזה ועדות אחראיות על נושא עמלות?

<איציק שורקי: אין ועדה, זה הדירקטוריון.

מכלוף מיקי זוהר: כל הדירקטוריון קובע בכללותו את נושא העמלות?

<שרה קנדלר: כן.

מכלוף מיקי זוהר: אוקיי, איזה עוד נושאים - - - אני שואל אותך, גב' נילי, תני לי ועדות שיכולות לפגוע בציבור או שקובעות - - -

<נילי אבן חן: בורסה יכולה לקבוע ועדות נוספות שלא קבועות.

מכלוף מיקי זוהר: אני שואל שוב, איזה ועדות, בעינייך, יכולות להשפיע על כיס הציבור?

<נילי אבן חן: כמו שכבוד היושב ראש אמר - - -

מכלוף מיקי זוהר: אמרו לך עכשיו שאת העמלות כל הדירקטוריון מחליט.

<איציק שורקי: ובאישור הרשות.

מכלוף מיקי זוהר: אז את אומרת ועדת קישוט, נניח.

מכלוף מיקי זוהר: בוועדת קישוט את רוצה גם נציגים?

מכלוף מיקי זוהר: חבר'ה, בואו, נהיה ענייניים, אני רוצה לדעת - - -

<נילי אבן חן: ועדה על עמלות המסלקה הם יכולים להקים?

<איציק שורקי: אין ועדה כזאת.

<נילי אבן חן: אבל מותר לדירקטוריון להקים כל - - - מותר להם להחליט - - -

<שמואל האוזר: לא, דירקטוריון מאשר.

<קריאה: אין לך בעיה עם עמלות המסלקה, עמלות המסלקה מדווחות על ידי הרשות לניירות ערך - - -

מכלוף מיקי זוהר: גברתי הציבה לעצמה מטרה חשובה, להגן על הציבור, נכון?

מכלוף מיקי זוהר: אם יש ועדה שיש בסמכותה לפגוע בכיסו של הציבור, ברור שאנחנו רוצים שם אנשים לא תלויים.

מכלוף מיקי זוהר: אז אני שואל את גברתי, האם את חושבת שישנה ועדה שכן צריכים להיות בה אישי ציבור בלתי תלויים, ואני אשמח לתמוך בעמדתך, אבל אנא ממך אמרי איזו ועדה.

<נילי אבן חן: אז אל"ף, אני אשמח אם הבורסה תתאר את כל שמות הוועדות הקיימות היום ו - - -

מכלוף מיקי זוהר: אז אני שואל אתכם, יש ועדות שיכולות להשפיע על כיס הציבור?

<איציק שורקי: לא, הוועדות העיקריות שחשובות הן ועדת הביקורת - - -

<נילי אבן חן: לא חשובות, כל הוועדות.

<איציק שורקי: ועדת התגמול, שם יש רוב לבלתי תלויים.

מכלוף מיקי זוהר: ושאר הוועדות לא משפיעות על כיס הציבור?

<נילי אבן חן: מה זה לא משפיעות?

<נילי אבן חן: כל ועדה תשפיע על כיס הציבור.

<איציק שורקי: יכולה לקום מחר ועדה ספציפית - - -

<קריאה: יש ועדה אסטרטגית.

<קריאה: אי אפשר להקים ועדה שתיקח סמכויות מוועדת הביקורת.

<קריאה: אין דבר כזה, זה לא קיים.

מכלוף מיקי זוהר: גברתי, בואי נתקדם.

<קריאה: הרעיון של ועדת קישוט מוצא חן בעיניי.

מכלוף מיקי זוהר: תקשטו את הבניין שאנחנו לא נותנים לכם למכור.

<ענת פילצר סומך: אבל גברתי צודקת בהיבט אחד, שבאמת ניטלה זכות הטיעון וזכות השימוע שהייתה בעבר לציבור, הוא יכול היה לבוא לוועדת הכספים, אז היא רוצה איזה שהוא מיקח וממכר לעניין שינויים שעלולים לפגוע.

<ענת פילצר סומך: אז אני מבינה את הטענה, יש בה ממש.

מכלוף מיקי זוהר: אני גם מבין אותה, אני לא אמרתי שאנחנו פה יכולים להגן בצורה אבסולוטית על הכול, אבל אם יש 80%-90% הגנה זה מספק.

<ענת פילצר סומך: איך אתה מתכוון לפתור באמת את הסוגיה שהעלית בראשית הישיבה לעניין הפיקוח על העמלות?

מכלוף מיקי זוהר: איך אנחנו מתכוונים?

מכלוף מיקי זוהר: בסעיף אחד בחוק נוכל לעשות את זה, סעיף אחד בלבד, לא מעבר לזה.

מכלוף מיקי זוהר: הוא גם יהיה סעיף מאוד קצר.

<ענת פילצר סומך: אוקיי, אז אם אפשר על הסעיף הזה להכניס גם פיקוח על אגרות שמוטלות על תאגידים ציבוריים אני אשמח מאוד.

<שמואל האוזר: אבל יש את זה בחוק.

<ענת פילצר סומך: זה היום בפיקוח ועדת הכספים.

מכלוף מיקי זוהר: הגברת צריכה להצדיק את שכרה.

<ענת פילצר סומך: זה יהיה אצל הרשות, זה לא יהיה אצל הוועדה, זה שוני גדול מאוד.

<ענת פילצר סומך: היום אני יכולה לבוא לוועדה ולומר 'האגרה גבוהה' ומחר אני לא אוכל לבוא ולהגיד את זה.

מכלוף מיקי זוהר: נראה.

מכלוף מיקי זוהר: בואו נתקדם.

<נילי אבן חן: אם הסעיף הזה ישונה לפי הצעתנו זה לא יפגע בשום דבר, יהיה באמת רוב של דירקטורים בלתי תלויים בכל ועדה.

מכלוף מיקי זוהר: גברתי, הבנו.

<נילי אבן חן: 50ב10(2).

<נילי אבן חן: ההצעה שלנו זה להוסיף את המילים 'מתוך הבטחת עניינו של הציבור' ואם אתם רוצים ציבור המשקיעים, שיהיה ציבור המשקיעים, רק שתהיה פה התייחסות לציבור.

מכלוף מיקי זוהר: זאת אומרת את רוצה להפוך את הדירקטוריון כפוף לציבור ולא לחברה.

<נילי אבן חן: לא, זה לא מה שאמרתי.

<נילי אבן חן: כתוב שהוא ינקוט אמצעי בקרה ופיקוח מתאימים, כדי להבטיח שהבורסה מתנהלת באופן תקין והוגן והייתי מוסיפה 'מתוך הבטחת עניינו של הציבור'.

<קריאה: אבל תקין והוגן בהגדרה זה הבטחת עניינו של הציבור, גברתי.

<קריאה: הרי מה את רוצה לדעת?

<שמואל האוזר: התפקיד של רשות ניירות ערך הוא הגנה על הציבור.

<קריאה: זה הגנה על הציבור.

<נילי אבן חן: השאלה מה זה הוגן כלפי - - -

<שרה קנדלר: יש לך את זה גם בסעיף הכללי - - -

<נילי אבן חן: אני הערתי את זה גם שם.

מכלוף מיקי זוהר: גברתי, אין עניין בנושא, בואי נמשיך.

<נילי אבן חן: 50ב11(ה)(3).

<נילי אבן חן: האמת שזו אותה התייחסות שהייתה לנו לגבי המסלקה.

<נילי אבן חן: אני רק מציינת שזה גם פה.

<נילי אבן חן: בהתאם לתיקון שאנחנו הצענו לסעיף 45יג(ה), אז אנחנו חושבים שצריך למחוק את סמכות ועדת הביקורת לאשר לבורסה לספק שירותים נלווים שמעוררים חשש לניגוד עניינים.

<שרה קנדלר: אני הגעתי עד 12.

מכלוף מיקי זוהר: עכשיו מתחייבת נילי לאפשר לך לקרוא לפחות ארבעה עמודים ללא הפרעה.

מכלוף מיקי זוהר: נכון, נילי?

<נילי אבן חן: כבוד היושב ראש החליט.

מכלוף מיקי זוהר: אז תרשמי לך הערות, תני לנו לרוץ קצת.

מכלוף מיקי זוהר: תרשמי הערות וכמו ששמת לב, כל הערותייך נרשמו.

<נילי אבן חן: אני מודה מאוד לכבוד היושב ראש שהוא מרשה לי להתייחס לכל סעיף וסעיף.

<שרה קנדלר: ועדת תגמול.

<שרה קנדלר: 50ב12.

<שרה קנדלר: הדירקטוריון ימנה מבין חבריו ועדת תגמול שתמלא את התפקידים המנויים בסעיף 118ב לחוק החברות.

<שרה קנדלר: הוראות סעיף 50ב11(ב) עד (ד) ו-(ו) יחולו לעניין ועדת התגמול, בשינויים המחויבים.

<שרה קנדלר: הדירקטוריון רשאי לקבוע כי ועדת ביקורת תשמש גם ועדת תגמול.

<שרה קנדלר: ועדת האיתור.

<שרה קנדלר: 50ב13.

<שרה קנדלר: תוקם ועדה לאיתור מועמדים לכהונת דירקטור בלתי תלוי בבורסה (בסימן זה – ועדת האיתור); הוועדה תכלול שלושה חברים, והם: שופט שמינה שר המשפטים, בהסכמת נשיא בית המשפט העליון, והוא יהיה היושב ראש; יושב ראש הדירקטוריון, ואם לא מכהן יושב ראש דירקטוריון – דירקטור בלתי תלוי שמינה יושב ראש הרשות; איש סגל אקדמי בכיר במוסד להשכלה גבוהה או מי שהיה איש סגל כאמור, שמינה יושב ראש הרשות.

<שרה קנדלר: לא ימונה ולא יכהן כחבר ועדת האיתור לפי סעיף קטן (א)(1) או (3) מי אינו כשיר להתמנות לדירקטור בלתי תלוי בבורסה לפי סעיף 50ב5(ב) או (ג).

<שרה קנדלר: ועדת האיתור תמליץ לאספה הכללית של הבורסה על שני מועמדים לפחות לכל משרה פנויה לכהונת דירקטור בלתי תלוי, כנדרש לשם השלמת המספר המזערי של דירקטורים בלתי תלויים בהתאם להוראות סעיף 50ב3(ב).

<שרה קנדלר: ועדת האיתור תקבע את נהלי עבודתה ואת סדרי דיוניה.

<שרה קנדלר: חבר ועדת האיתור לא ייחשב למחזיק באמצעי שליטה בבורסה או לשולט בבורסה רק בשל חברותו בוועדה וועדת האיתור לא תיחשב למחזיקה באמצעי שליטה בבורסה או לבעלת שליטה בבורסה.

<שרה קנדלר: מינוי ופיטורין של המנהל הכללי ונושאי משרה.

<שרה קנדלר: 50ב14.

<שרה קנדלר: לבורסה יהיה מנהל כללי; המנהל הכללי ימונה ויפוטר בידי הדירקטוריון.

<שרה קנדלר: נושאי משרה בבורסה, למעט דירקטורים, ימונו ויפוטרו בידי המנהל הכללי.

<שרה קנדלר: מבקר פנימי.

<שרה קנדלר: 50ב15.

<שרה קנדלר: הוראות פרק רביעי לחלק הרביעי בחוק החברות יחולו, בשינויים המחויבים, על הבורסה כאילו הייתה חברה ציבורית.

<שרה קנדלר: אישור מינוי נושא משרה.

<שרה קנדלר: 50ב16.

<שרה קנדלר: לא יכהן אדם כנושא משרה בבורסה, אלא אם כן נמסרה ליושב ראש הרשות הודעה, שישים ימים לפחות לפני תחילת הכהונה, ויושב ראש הרשות לא הודיע בתוך התקופה האמורה על התנגדותו למינוי האמור, או שהודיע כי אינו מתנגד למינוי.

<שרה קנדלר: החלטת יושב ראש הרשות להתנגד למינוי תהיה מנומקת, בכתב, ותינתן לאחר שנתן למועמד הזדמנות להשמיע את טענותיו, והוא יביא בחשבון לעניין זה את התאמתו של המועמד לתפקיד המוצע, לרבות ניסיונו העסקי, יושרו, יושרתו וקשריו, מכל סוג שהוא, עם הבורסה או עם נושא משרה בה או עם חבר בורסה או נושא משרה בו, ואם המועמד כיהן בעבר כנושא משרה בבורסה או בחבר בורסה – גם את תפקודו בתקופת כהונתו כאמור; לעניין מועמד לכהונת דירקטור בלתי תלוי יביא יושב ראש הרשות בחשבון גם את עיסוקיו ועסקיו האחרים של המועמד ואת התאמתו של הרכב הדירקטוריון לתחומי פעולתה של הבורסה.

<שרה קנדלר: מונה נושא משרה בורסה, ולאחר מינויו התבררו פרטים נוספים או חדשים לעניין השיקולים האמורים בסעיף קטן (ב), רשאי יושב ראש הרשות, לאחר שנתן לו הזדמנות להשמיע את טענותיו, להורות על הפסקת כהונתו, בשל הפרטים הנוספים או החדשים כאמור.

<שרה קנדלר: בסעיף זה "נושא משרה" – דירקטור, מנהל כללי, מבקר פנימי ויועץ משפטי, וכן מי שיושב ראש הרשות קבע כי הוא נושא משרה לעניין סעיף זה, ובלבד שלא יקבע יושב ראש הרשות לפי הוראות סעיף קטן זה יותר משבעה נושאי משרה.

<שרה קנדלר: עסקאות עם בעלי עניין.

<שרה קנדלר: 50ב17.

<שרה קנדלר: הוראות פרק חמישי לחלק השישי בחוק החברות יחולו על בורסה שאינה חברה ציבורית כאילו הייתה חברה פרטית שהיא חברת אגרות חוב כהגדרתה בחוק האמור.

<שרה קנדלר: איסור עשיית עסקה בניירות ערך.

<שרה קנדלר: 50ב18.

<שרה קנדלר: הוראות סעיף 5(א) ו-(ב) יחולו, בשינויים המחויבים, על חבר הדירקטוריון ועל עובד בורסה, אלא שההודעה לפי סעיף 5(ב) תימסר לגביהם ליושב ראש הרשות וליושב ראש הדירקטוריון.

<נילי אבן חן: לפני הפרק הבא.

מכלוף מיקי זוהר: כן, הערות.

<נילי אבן חן: 50ב13(א).

<נילי אבן חן: אני יודעת שהערתי לא התקבלה, אבל עדיין אני רוצה לציין שלעמדתנו זו צריכה להיות ועדה למינוי ולא לאיתור.

<אייל דותן: ועדה למינוי משמעותה הלאמה.

<נילי אבן חן: להסביר עוד פעם את העמדה?

<נילי אבן חן: היושב ראש ביקש שאני לא אגיד עוד פעם את העמדה.

מכלוף מיקי זוהר: לא, אנחנו יודעים אותה מצוין.

<נילי אבן חן: ב-50ב13(א)(2) יש בעיה עם יושב ראש הדירקטוריון אם הוא לא יהיה בלתי תלוי.

<נילי אבן חן: זאת אומרת אם תתקבל ההסתייגות, מה שאמרנו על 50ב3(ד), שהוא יהיה בלתי תלוי, אז הכול מסתדר, אבל אם לא, אז אסור לאפשר לו לקחת חלק בהליך של מינוי הדירקטורים הבלתי תלויים כדי להבטיח את העצמאות שלהם.

<נילי אבן חן: זאת אומרת אם אנחנו רוצים ותולים את יהבנו בוועדת האיתור, שהיא קובעת דירקטורים בלתי תלויים, אבל שמים כיושב ראש הוועדה מישהו שהוא דירקטור שדהוא כן תלוי, אז כל ועדת האיתור הזאת כבר - - -

מכלוף מיקי זוהר: אבל שמו שם מצד שני גם אנשים שהם - - -

<נילי אבן חן: אבל כל המנגנון הוא, אם אתה שם את יושב ראש הדירקטוריון שמה, אז אני אומרת, אם מתקבלת ההערה שלנו, שיושב ראש הדירקטוריון הוא בלתי תלוי, אז אין בעיה, אז הוא באמת בלתי תלוי והוועדה היא בלתי תלויה.

<נילי אבן חן: בוועדות איתור, אני חושבת בכל ועדות האיתור שאני מכירה, אולי אני לא מכירה את כולן ואני אשמח אם תאירו את עיניי לוועדה אחרת, אבל הנציגים שיושבים ובוחרים, הם חייבים להיות חפים מניגודי עניינים.

<נילי אבן חן: אתה לא שם בשום ועדה שבוחרת מישהו שיש לו ניגוד עניינים.

<נילי אבן חן: זה קיים בכל ועדות האיתור היום במדינת ישראל ואין שום סיבה שלוועדה הזו יהיו כללים שונים בהתאם לגישה של - - -

מכלוף מיקי זוהר: מה יש לכם לומר בנושא הזה?

<איציק שורקי: קודם כל במצב הקיים בחוק ניירות ערך יש ועדת מינויים שמורכבת מהרכב דומה, ביחד עם יושב ראש רשות ניירות ערך והיא ועדה ממנה.

<איציק שורקי: אני חושב שאנחנו הולכים פה צעד אחורה כי מצד אחד יושב ראש הדירקטוריון, יכול להיות שהוא גורם שיש לו אולי איזה שהם רצונות להשפיע, אבל אני חושב שזה טבעי שכשאתה קובע הרכב של דירקטוריון ואתה רוצה מומחיות שהיא רלוונטית לבורסה ורלוונטית לתחום העיסוק שלה, שליושב ראש הדירקטוריון תהיה איזה שהיא השפעה.

<איציק שורקי: אני לא חושב שההשפעה שלו היא דרמטית - - -

<נילי אבן חן: אז תקבע אותו כבלתי תלוי, או שתראה לי ועדת איתור במדינת ישראל שנמצאים בה דירקטורים בלתי תלויים.

<איציק שורקי: ההשפעה שלו היא לא דרמטית, כי בכל זאת יושב ראש ועדת האיתור הוא שופט שמינה שר המשפטים ויש עוד נציג שיושב ראש הרשות ממנה, הוא אחד מתוך שלושה.

<איציק שורקי: אני לא יודע עד כמה הוא דומיננטי ובסופו של דבר זאת רק ועדה ממליצה והאספה הכללית היא זו שתבחר.

<אמנון נויבך: יש לנו ניסיון טוב מאוד בשנים האחרונות בתהליכי עבודה.

<אמנון נויבך: אני חושב שההצעה שמוצעת פה היא סבירה פלוס.

<נילי אבן חן: אי אפשר להגיד על כל אחד זה רק ממליצה, זה לא שום דבר, ומצד שני לתלות את יהבנו בזה שאלה דירקטורים בלתי תלויים בוועדה הזאת.

<נילי אבן חן: אם באמת זו הוועדה שאמורה להבטיח את ניגודי העניינים, את חוסר ניגודי העניינים, אז ש - - -

<קריאה: למה כולם בניגוד עניינים?

<נילי אבן חן: למה בניגודי עניינים?

<נילי אבן חן: כי זו המהות של הרפורמה, הפרדה בין בעלות לחברות.

<נירית איבי: אדוני היושב ראש, אני רוצה לשאול שאלה לשם הבהרה.

<נירית איבי: אם ועדת האיתור לא ממליצה על מישהו כזה או אחר כי הוא לא עבר את מיוניה, האם האנשים שלוקחים חלק באספה הכללית יכולים לבוא ולהציע אנשים אחרים שלא הומלצו על ידי ועדת האיתור?

מכלוף מיקי זוהר: למיטב ידיעתי לא.

<נירית איבי: אז זה פותר לך את הבעיה.

<נילי אבן חן: זה לא פותר, כיוון שהוא נמצא בוועדה ויש לו יכולת להשפיע על אנשים שחברי הבורסה רוצים והוא נמצא בתוך הוועדה, אין יצור כזה של ועדות כאלה במדינת ישראל.

מכלוף מיקי זוהר: אבל איך הוא ייצר רוב אם הוא אחד מתוך - - -

<נילי אבן חן: אתה מכניס אותו ללב הוועדה - - -

<קריאה: אין דבר כזה.

<קריאה: בטח שיש.

<נילי אבן חן: ועדות איתור מורכבות מאנשים נטולי ניגודי עניינים.

<נילי אבן חן: אלה הכללים שחלים על כל ועדות האיתור.

<נילי אבן חן: רוצים להמציא פה ועדת איתור חדשה, שיש בה כללים חדשים, שלא קיימים בשום ועדת איתור במדינה?

<נילי אבן חן: אני הולכת לפי אותו קו שכבוד היושב ראש אמר, אתה לא רוצה להמציא את הגלגל, למה שהוא יומצא פה?

<נילי אבן חן: הפתרון הוא שבאמת יושב ראש הדירקטוריון יהיה דירקטור בלתי תלוי, שזה פתרון מצוין.

<נילי אבן חן: אחת משתיים, או שהוא יהיה בלתי תלוי והוא יהיה חבר בוועדה, אבל אם הוא לא בלתי תלוי, יש לו יכולת השפעה, עדיין הוא אחד מתוך שלושה ואנחנו יודעים, לא מכניסים לוועדות האיתור אנשים שמנוגדי עניינים.

<נילי אבן חן: לא רק זה, אם הם מנוגדי עניינים, הם יוצאים החוצה כשיש דיון באותו נושא.

<איציק שורקי: יש גם סעיף נוסף בחוק, שכל מינוי נושא משרה, וזה כולל גם את אותו דירקטור שיומלץ או ייבחר, שעובר את אישור של יושב ראש הרשות.

<איציק שורקי: זאת אומרת יש פה מנגנונים של פיקוח, זה לא משהו שנתון בידיו של יושב ראש הדירקטוריון לעשות מה שעולה על דעתו, יש פה ועדה, היא ממליצה, יש אספה שבוחרת, יש את יושב ראש הרשות שיכול לסרב למינוי הזה בסופו של דבר, אם הוא חושב שיש פגם במינוי.

<נירית איבי: אני מזכירה לך שיש לו גם כפיפות לחוק החברות, שממילא יש לך כללי ניגוד עניינים וחובת אמון, זה חל ממילא.

<נילי אבן חן: לא, הוא היה אמור לצאת בכל החלטה כזאת.

<נילי אבן חן: נכון שזה מה ש - - -

מכלוף מיקי זוהר: בסדר, יש עוד מנגנוני בקרה חשובים ש - - -

<נילי אבן חן: לא, אבל גם במינוי הדירקטורים בבנק לאומי - - -

מכלוף מיקי זוהר: גברתי, את תיאלצי עד תום הדיון לייצר איזה שהוא אמון במדינה ובמנגנונים שלה.

<נילי אבן חן: זה לא קשור למדינה.

<נילי אבן חן: זה לא המדינה יושבת שם.

<נילי אבן חן: יושב שם מישהו בעל אינטרסים - - -

מכלוף מיקי זוהר: אבל יושב ראש הרשות הוא לא בעל אינטרס.

<נילי אבן חן: זה לא המדינה, תחליפו אותו במדינה אני אשמח מאוד.

מכלוף מיקי זוהר: חבר'ה, אי אפשר להיות כל הזמן כאלה חשדנים.

מכלוף מיקי זוהר: זה בסדר, אנחנו מטבענו גם אנשים חשדניים, אבל יש מצבים שאנחנו צריכים לתת אמון במערכת ובחוק.

מכלוף מיקי זוהר: מי שעובר על החוק או מי שפועל בניגוד לחוק, יש גם דרך לטפל בו, יש מנגנוני בקרה.

מכלוף מיקי זוהר: אם ראש הרשות יכול להטיל וטו או לקבוע אם מינוי הוא ראוי או לא ראוי, אם הוא יבחין במשהו שהוא לא בסדר הוא יצטרך לטפל בזה.

מכלוף מיקי זוהר: אגב, אם הוא לא יעשה את זה הוא חוטא לתפקידו והוא מסכן את תפקידו.

<נילי אבן חן: אבל הוא לא יהיה באותן שיחות ש - - -

מכלוף מיקי זוהר: ומעבר לזה גם ועדת האיתור צריכה להמליץ עליו כדי שהוא יוכל להיות - - -

<נילי אבן חן: אבל זו ועדת איתור שיש לך מישהו - - -

מכלוף מיקי זוהר: והוא רק אחד מתוך שלושה, הוא לא הרוב שם.

מכלוף מיקי זוהר: יש פתרונות.

<נילי אבן חן: מה שאני מעירה זה שמנגנון שלא קיים בוועדות האיתור היום, אנחנו הולכים למנגנון שהוכר היום כמנגנון בעייתי.

מכלוף מיקי זוהר: טוב, בסדר, גברתי.

מכלוף מיקי זוהר: בבקשה, אדוני.

<אלי בבלי: אנחנו ישיבה שלישית כבר יושבים פה בנושא הזה ושומעים את ההערות של הגברת, אני רק רוצה לומר שההערות הן לא ענייניות ולא פרקטיות.

<אלי בבלי: אי אפשר לקיים בורסה במכלאה כזאת כמו שמנסים ליצור.

מכלוף מיקי זוהר: אבל הם לא מצליחים, זה בסדר.

<אלי בבלי: לא, אני רק אסיים את המשפט.

<אלי בבלי: לא יבואו משקיעים לפה שיקנו את הבורסה, או שישקיעו בה, כמו נסדא"ק שדובר עליה, תחת כל המגבלות האלה שהן לא ריאליות לחלוטין.

<נילי אבן חן: אין צורך במגבלות האלה אם הבנקים כחברי הבורסה ייצאו החוצה.

מכלוף מיקי זוהר: גברתי, גברתי - - -

<אלי בבלי: את מנסה להנציח פה את שלטון הבנקים עדיין בבורסה כי אף אחד לא יקנה את המניות שלהם בשיטה הזאת.

<נילי אבן חן: אם ייתנו לי זכות דיבור אני אגיב.

מכלוף מיקי זוהר: אז אני תיכף לא אתן לך זכות דיבור להגיב, אני אתן לך זכות דיבור להמשיך בסעיפים, אבל אני אומר ככה, רוב ההערות לא התקבלו, אלא אם כן הן היו מאוד מאוד ענייניות בהקשר למטרות החשובות שלנו, שזה לשמור על האינטרס הציבורי.

מכלוף מיקי זוהר: אנחנו לא נאפשר, ואני גם לא אאפשר, שהגוף הזה שיקום יהיה משהו מוזר, או משהו שהוא לא קיים.

מכלוף מיקי זוהר: זה יהיה גוף כמו כל הגופים, עם שיפורים קלים, לא נכויות קלות אלא שיפורים קלים, כדי שהוא יהיה גוף הכי יעיל והכי טוב שניתן.

מכלוף מיקי זוהר: אז ההערה שלך במקומה, הגברת עושה את עבודתה על פי אמונתה, הרצון שלי זה באמת לאפשר לאנשים להתבטא ולומר כדי שיחשבו שבסופו של דבר אני גם דמוקרט רציני.

<קריאה: יחשבו, אתה אומר?

<יצחק לרנר: אני יושב ראש ועד העובדים של הבורסה.

<יצחק לרנר: אני רוצה להעיר בקשר לטענה שלה, שהיא בעצם טענה מוצדקת, ככה זה נראה לי, על פי הכתבות שיצאו בעיתון לפני כמה ימים בסך הכול, על ועדת האיתור של הבורסה, שעל פי רשימה שהוכנה מראש של מועמדים, כאשר ברשימה הזאת, על פי מה שכתוב, היה זכות וטו לכל אחד מחברי הוועדה, כן להכניס מועמד או לא להכניס מועמד.

<יצחק לרנר: בסופו של דבר התקבלה רשימה של שלושה אנשים ובסופו של דבר אחד מאלה שנבחרו, או זה שנבחר על ידי הוועדה, שהיושב ראש של הוועדה היה יושב ראש הבורסה, נקבע חבר דירקטוריון.

<קריאה: מה זה קשור?

מכלוף מיקי זוהר: אדוני רומז, לא אומר - - -

<יצחק לרנר: אני חושב שהבן אדם ראוי - - -

מכלוף מיקי זוהר: אדוני רומז, לא אומר, שוועדת האיתור לא הוגנת?

<יצחק לרנר: לא אמרתי שלא הוגנת, יכול להיות מקרה כזה כמו שהיא אומרת.

<קריאה: הוא לא מדבר על ועדת איתור, הוא מדבר על ועדת דירקטוריון.

מכלוף מיקי זוהר: מה המסר?

<יצחק לרנר: הטענה שלה, שאם אנשים הם בלתי תלויים אז הם בלתי תלויים, אז אין בעיה, אבל אם הם כן תלויים, אז יש מעין ניגוד אינטרסים.

<קריאה: אבל אתה אומר שהם קיבלו את ההחלטה הנכונה בסוף.

<יצחק לרנר: אני חושב שהבן אדם ראוי, אבל זה לא קשור.

<קריאה: למה זה לא קשור?

<יצחק לרנר: זה לא אומר שהוא לא תלוי, שאין לו אינטרס אחר.

<יצחק לרנר: אני אומר, מבחינת הכישורים של הבן אדם, אני חושב שיש לו את הכישורים, אבל אולי הוא לא היחיד?

<נילי אבן חן: אפשר להמשיך?

<שרה קנדלר: אני ממשיכה.

<שרה קנדלר: סימן משנה ג': מסלקה – ממשל תאגידי.

<נילי אבן חן: לא, עצרו אותי באמצע.

מכלוף מיקי זוהר: כן.

מכלוף מיקי זוהר: לאיפה הגענו?

<נילי אבן חן: אנחנו ב-50ב16(ד).

מכלוף מיקי זוהר: אני רוצה לבשר לוועדה בשורה, מיד בסיום הערותיה אנחנו נסיים את הדיון ואנחנו נמשיך אותו בעוד - - -

<נילי אבן חן: אז עכשיו הכול תלוי בכמה אני זריזה?

מכלוף מיקי זוהר: בעצם ההחלטה עוד לא התקבלה.

<נילי אבן חן: אז הורדת את זה מהאחריות שלי.

מכלוף מיקי זוהר: תמשיכי.

<נילי אבן חן: אנחנו ב-50ב16(ד).

<נילי אבן חן: אני רק אגיד משפט כללי, שכל ההערות שמתייחסות לכל הנושא של דירקטורים בלתי תלויים זה בגלל אותה בעייתיות שהזכרנו בתחילת הישיבה, של הבעלות של חברי הבורסה.

<נילי אבן חן: אם הם לא היו אז גם כל ההערות שלנו לגבי הניסיון של המנגנון של הדירקטורים, שלפחות הם ייתנו את האיזון לבעיית ניגוד העניינים שאנחנו רואים בבעלות הייתה מתייתרת.

<נילי אבן חן: אז צריך להבין מאיזה מקום זה מגיע.

<נילי אבן חן: כמעט כל ההערות האלה היו מתייתרות אם באמת הייתה הפרדה בין החברות לבעלות, כמו שהרפורמה הזאת מדברת עליה.

<נילי אבן חן: אני עוברת ל-50ב16(ד), לסייג שלא יקבע יושב ראש הרשות, לפי הוראות סעיף קטן זה, יותר משבעה נושאי משרה והשאלה שלי מה הסיבה להגביל את הסמכות של רשות ניירות ערך בהקשר לזה.

<נילי אבן חן: לא מצאנו לזה גם דברי הסבר בהצעת החוק ואנחנו חושבים שהסמכות של רשות ניירות ערך צריכה להיות לא מוגבלת לשבעה נושאי משרה, היא לא צריכה להיות מוגבלת בכלל ונשמח לשמוע אם יש איזה שהוא רציונל.

<נילי אבן חן: בכל אופן בדברי ההסבר - - -

<שרה קנדלר: קודם כל זו אותה מגבלה שקיימת גם בחוקי הבנקאות וגם בביטוח, שזה ההסבר הראשון.

<שרה קנדלר: ההסבר השני, יש פה כל הזמן בפרק הזה, של הממשל התאגידי, יש איזון בין פיקוח לבין לתת לגוף עסקי להתנהל.

<שרה קנדלר: פה נקודת האיזון שלקחנו אותה מהחוקים המקבילים לנו.

מכלוף מיקי זוהר: הנוהל טיפה משתנה, תתבצע הקראה עד תום החוק, עשרה עמודים אחרונים, בתום ההקראה נשמע הערות והדיון הבא יהיה לפתרון הסוגיות שהועלו בתחילת הישיבה ולהצבעה על החוק.

<נילי אבן חן: על כל הנושאים ביחד?

<נילי אבן חן: עכשיו אנחנו הולכים להקריא הכול ואז נחזור חזרה?

מכלוף מיקי זוהר: עשרה עמודים אחרונים.

<שרה קנדלר: סימן משנה ג': מסלקה – ממשל תאגידי.

מכלוף מיקי זוהר: גברתי הכינה הערות מבעוד מועד.

<נילי אבן חן: הכול מוכן.

מכלוף מיקי זוהר: אני יודע, זה לא שאנחנו מגלים דברים חדשים עכשיו.

<שרה קנדלר: תחולת הוראות סימן משנה ב' על מסלקה.

<שרה קנדלר: 50ב19.

מכלוף מיקי זוהר: אני מגדיר עוד פעם סדרי דיון.

מכלוף מיקי זוהר: ייקרא כל החוק, לאחר מכן יוערו ההערות, יישמעו, יידונו, בתום ההקראה נבוא לדיון נוסף בוועדה, בו ייפתרו ויועלו כל הסוגיות שהעליתי בתחילת הישיבה ובתום הישיבה תהיה גם הצבעה על החוק.

מכלוף מיקי זוהר: זה אומר שבישיבה הבאה יהיה בעזרת ה' חוק.

<עמיר שפטל: הערה, ברשותך, היושב ראש, בישיבה הקודמת העיר יושב ראש הישיבה, מר גפני, בהמשך להערה שלנו, הוא העיר ליושב ראש רשות ניירות ערך, הוא הציע להתקדם עם המשא ומתן עם העובדים על השלכות החקיקה הזאת על עובדי הבנקים.

מכלוף מיקי זוהר: אז אני מציע לעובדים לתאם פגישה איתי דחוף, כדי לנסות לדון בנושא לפני שהחוק יבוא להצבעה.

<עמיר שפטל: אנחנו ישבנו אתמול אצל יושב ראש ההסתדרות, ביחד עם ההנהלה, ישיבה ארוכה, אבל עדיין - - -

מכלוף מיקי זוהר: יושב ראש ההסתדרות מכיר אותי היטב, מכיר גם את הטלפון שלי, הוא צלצל אליי לא מעט פעמים, אין בעיה, אני זמין.

<שרה קנדלר: הוראות סימן משנה ב' בסימן ד' למעט סעיפים 50ב7(א), 50ב11(ה), 50ב13 ו-50ב16 יחולו לעניין מסלקה, בשינויים המחויבים ובשינויים אלה: על אף האמור בסעיף 50ב3(א), לא תחול הדרישה שרוב חברי הדירקטוריון יהיו דירקטורים בלתי תלויים.

<שרה קנדלר: על אף האמור בסעיף 50ב3(ב), יכלול דירקטוריון המסלקה שלושה דירקטורים בלתי תלויים לפחות ולא תחול הדרישה לעניין מינויים לפי המלצת ועדת האיתור; על אף האמור בסעיף 50ב8, יכהן, בכל ועדת דירקטוריון מסלקה הרשאית להפעיל סמכות מסמכויות הדירקטוריון, דירקטור בלתי תלוי אחד לפחות ולא תחול הדרישה לעניין מינויו לפי המלצת ועדת האיתור; על אף האמור בסעיף 50ב9, יתכנס דירקטוריון מסלקה לישיבות לפי צרכי המסלקה ויקיים ארבע ישיבות בשנה לפחות; על אף האמור בסעיף 50ב11(ב), (ג) ו-(ד) – לא תחול הדרישה שבסעיף 50ב11(ב) שלפיה יהיו חברים בוועדת הביקורת שלושה לפחות מבין הדירקטורים הבלתי תלויים שמונו לפי המלצת ועדת האיתור כאמור בסעיף 50ב13(ב); יושב ראש ועדת הביקורת ייבחר בידי הוועדה מבין הדירקטורים הבלתי תלויים ולא תחול הדרישה שבסעיף 50ב11(ג) לעניין מינויים לפי המלצת ועדת האיתור; לא תחול הדרישה שבסעיף 50ב11(ד) לעניין המניין החוקי בוועדת הביקורת, שלפיה אחד לפחות מבין הדירקטורים הבלתי תלויים הנוכחים בישיבת ועדת הביקורת מונה לפי המלצת ועדת האיתור; יקראו את סעיף 50ב12(א) כך שבסופו יבוא "בהתאם למדיניות ניהול הסיכונים של המסלקה".

<שרה קנדלר: דירקטוריון מסלקה רשאי להחליט על חלוקה כאמור בסעיפים 307 ו-308 לחוק החברות רק אם אין בכך כדי לפגוע ביציבותה של המסלקה או בניהולה התקין וההוגן.

<שרה קנדלר: סימן ה': פיקוח הרשות להגדרת ניירות ערך.

<שרה קנדלר: תיקון סעיף 50ג.

<שרה קנדלר: 21.

<שרה קנדלר: בסעיף 50ג לחוק העיקרי – בסעיף קטן (א) המילים "כהגדרתה בסעיף 50א" – יימחקו ואחרי "יציבותה ויעילותה" יבוא "של מערכת הסליקה"; בסעיף קטן (ב), המילים "כמשמעותם בסעיף 50ב(1)" – יימחקו ובמקום "להפעיל את המסלקה" יבוא "להפעיל את מערכת הסליקה"; בסעיף קטן (ג), המילים "כמשמעותם בסעיף 50ב(1)" – יימחקו; בסעיף קטן (ד), המילים "כמשמעותם בסעיף 50ב(1)" – יימחקו; אחרי סעיף קטן (ד) יבוא: "(ד1) הוראות סעיף 51 יחולו לעניין מסלקה, בשינויים המחויבים ובשינוי זה; בסעיף קטן (ב) של הסעיף האמור לא יקראו את המילים "או הנחיותיה"; בסעיף קטן (ה) בהגדרה "כללי מסלקה", במקום "מופעלת מסלקה" יבוא "פועלת מסלקה, ובכלל זה הכללים שגובשו לפי סעיף 50ב, ושעל פיהם מפעילה המסלקה את מערכת הסליקה".

<שרה קנדלר: תיקון סעיף 51.

<שרה קנדלר: 22.

<שרה קנדלר: בסעיף 51 לחוק העיקרי – בסעיף קטן (ב), אחרי "בניגוד" יבוא "לנהלים שקבעה או בניגוד"; בסעיף קטן (ג), במקום המילים "ולפי הפרטים" יבוא "לפי הפרטים ובדרך" ובסופו יבוא "הרשות רשאית לקבוע הוראות לעניין פרסומם לציבור של הדוחות"; סעיף קטן (ד) – בטל.

<אייל לב ארי: סעיף קטן (ד) זה הסעיף של המשקיף.

מכלוף מיקי זוהר: אז להזכיר שהוא נשאר פתוח.

<שרה קנדלר: תיקון סעיף 52.

<שרה קנדלר: 23.

<שרה קנדלר: בסעיף 52 לחוק העיקרי, בהגדרה "ניירות ערך" במקום הסיפה החל במילים "ולרבות יחידות של קרן סגורה" יבוא "והם מכשיר פיננסי כהגדרתו בסעיף 44יב".

<אייל דותן: אנחנו מבקשים להעיר לסעיף.

<שרה קנדלר: בסוף, הוא אמר.

<אייל דותן: אי אפשר, כל המטרה של ההקראה זה כדי שנוכל להעיר.

<שרה קנדלר: הוא אמר בסוף ההקראה.

<אייל דותן: אי אפשר להקריא עכשיו את כל החוק.

<אייל דותן: כל המטרה של ההקראה זה שנוכל להעיר בסעיפים.

מכלוף מיקי זוהר: לא נלך מפה עד שלא תסיים להעיר את כל הערותיך וכולן יישמעו ויכול להיות, תתפלא, אולי חלקן גם יתקבלו.

<שרה קנדלר: תיקון סעיף 52נו.

<שרה קנדלר: 24.

<שרה קנדלר: בסעיף 52נו לחוק העיקרי בסעיף קטן (א) יבוא: "(7) בורסה ומסלקה".

<שרה קנדלר: תיקון סעיף 53.

<שרה קנדלר: 25.

<שרה קנדלר: בסעיף 53(ב) לחוק העיקרי – בפסקה (1) במקום "או 45ג" יבוא "או 50ב18"; אחרי פסקה (7) יבוא: "(7א) פנה בהצעה למתן שירותי מסחר בניירות ערך באמצעות מערכת למסחר בניירות ערך שאינה מנוהלת בידי בורסה, בניגוד להוראות סעיף 49א(א), ובלא שניתן לו היתר לפי הוראות סעיף 49א(ב);" תיקון סעיף 56ו.

<שרה קנדלר: 26.

<שרה קנדלר: בסעיף 56ו לחוק העיקרי המילים "על בורסה" – יימחקו.

<שרה קנדלר: אייל, זה ביקשתי להוסיף, תיקון לתוספת השנייה, תיקון טכני, זה שם של בורסה שהשתנתה.

<שרה קנדלר: זה תיקון טכני.

<שרה קנדלר: תיקון לתוספת השנייה.

<שרה קנדלר: בתוספת השנייה לחוק העיקרי במקום "פרט 2" יבוא "2NYSE ,MKT".

<שרה קנדלר: תיקון תוספת שביעית.

<שרה קנדלר: 27.

<שרה קנדלר: בתוספת השביעית, בחלק ג', בפרט (8), במקום "בורסה לניירות ערך" יבוא "מערכת למסחר בניירות ערך כהגדרתה בסעיף 44לא".

<שרה קנדלר: תיקון חוק המשכון.

<שרה קנדלר: 28.

<שרה קנדלר: בחוק המשכון, התשכ"ז-1968, בסעיף 17 – בהגדרה "גוף מוסדי", בפסקה (5), במקום "בהתאם לתקנון הבורסה כמשמעותו בסעיף 46 לחוק ניירות ערך" יבוא "כהגדרתו בחוק ניירות ערך"; בהגדרת "משכון ניירות ערך", בפסקה (2), במקום "בסעיף 50א לחוק ניירות ערך" יבוא "בחוק ניירות ערך".

<שרה קנדלר: תיקון חוק הבנקאות (שירות ללקוח).

<שרה קנדלר: 29.

<שרה קנדלר: בחוק הבנקאות (שירות ללקוח) התשמ"א-1981, אחרי סעיף 5א1 יבוא: "הודעה ללקוח המבקש לפתוח חשבון ניירות ערך.

<שרה קנדלר: 5א2.

<שרה קנדלר: תאגיד בנקאי יציין בפני לקוח המבקש לפתוח ולנהל באמצעותו חשבון ניירות ערך כי ניתן לקבל שירות כאמור גם באמצעות חבר בורסה כהגדרתו בחוק ניירות ערך וכי העמלות שחברי הבורסה גובים בעד השירות מתפרסמות באתר האינטרנט של הבורסה, לפי סעיף 45יז לחוק האמור".

<אייל לב ארי: תסבירי את הסעיף הזה.

<שרה קנדלר: אוקיי.

<שרה קנדלר: הסעיף הזה נועד - - -

מכלוף מיקי זוהר: לבנקים יש עוד הערות על שאר הסעיפים שהוקראו או שאתם רוצים להעיר על הסעיף הזה?

<אייל דותן: יש לנו גם סעיף קודם וגם הסעיף הזה.

מכלוף מיקי זוהר: אז אני אעשה שינוי קל בסדרי הדיון.

מכלוף מיקי זוהר: תעירו על הסעיף הקודם ועל הסעיף הזה.

<אייל דותן: בסעיף הקודם, זה סעיף 23 שמתקן את סעיף 52 לחוק, לעניין הגדרת ניירות ערך.

<אייל דותן: בסעיף 23 מתקנים את הגדרת ניירות ערך לצורך הפרק של הבורסה והמסלקה ומוסיפים מכשירים פיננסיים כהגדרתם בסעיף 44יב, שאלו מכשירים שאינם נסחרים.

<אייל דותן: למרות שפנינו לרשות וביקשנו להבין למה מרחיבים את ההגדרה של ניירות ערך לגבי ניירות ערך שלא רלוונטיים לפעילות הבורסה, לא קיבלנו תשובה.

<אייל דותן: בנוסף, מאחר שפרקים נוספים בחוק ניירות ערך, לרבות לעניין שימוש במידע פנים, מפנים להגדרה של ניירות ערך בסעיף 52 בפרק הבורסה, גם לא ברור מה המשמעות של מכשירים נגזרים שהם לא נסחרים, שהם לא מידע פנים, שהם לא מוגדרים כמידע פנים, מה להם ולעניין פרק של איסור שימוש במידע פנים.

<שרה קנדלר: אני חושבת שכן נתנו תשובה, אבל אני אתן אותה עוד פעם.

<שרה קנדלר: קודם כל היום ההגדרה בסעיף 52 היא לא ברורה, כי היא פותחת במילים 'לרבות', זאת אומרת היא לא מגדירה בדיוק מה היא כוללת ואנחנו כן רוצים שהיא תהיה ברורה, ואנחנו רוצים שהיא תחול, למשל, גם אם תקום בורסה של נגזרים ושיש נכסים אחרים שלא כלולים היום בסעיף.

<שרה קנדלר: חשוב לנו שהם כן ייכללו בהגדרה.

<שרה קנדלר: נכון, למידע פנים זה לא רלוונטי כי ההגדרה לא רלוונטית, אז מה?

<שרה קנדלר: אבל ההגדרה היא קודם לפרק של הבורסה, ואם היא לא חלה על מידע פנים אז היא לא תחול, זאת אומרת אין לזה רלוונטיות.

<שרה קנדלר: זה לא מרחיב את ההגדרה.

<אייל דותן: אז כל מה שצריך לעשות, אין לנו התנגדות לבהירות ושההגדרה תהיה ברורה, אז אפשר להגדיר בצורה ברורה, לזה אין לנו התנגדות, ולבוא ולהגיד שההרחבה לעניין המכשירים האלה זה לעניין בורסה - - -

<שרה קנדלר: זה לא רק, יש עוד דברים.

<אייל דותן: אז בואו תגידו מה.

<אייל דותן: גם בפרק איסור שימוש במידע פנים, כשאתם מפנים להגדרה הזו, תבואו ותגידו שאתם מפנים לסעיפים, תגדירו מה שצריך - - -

<שרה קנדלר: אבל זה לא משנה, כי אם זה לא רלוונטי לעבירת שימוש במידע פנים אז זה לא משנה שיש שם עוד הגדרה.

<שרה קנדלר: זה לא רלוונטי - - -

<אייל דותן: זה שאתם אומרים היום שזה לא רלוונטי זה לא מונע - - -

<שרה קנדלר: רק לעניין הזה זה לא רלוונטי, של מידע פנים, 52 מפנה לכל מיני מקומות שהם כן רלוונטיים, למסלקה, לבורסה.

<אייל דותן: או שאנחנו רוצים שההגדרות יהיו ברורות ורלוונטיות - - -

<שרה קנדלר: זה בדיוק מה - - -

<אייל דותן: לא - - -

<שרה קנדלר: אבל ההגדרה כן רלוונטית למידע פנים על כל חלקיה, למעט מה שלא נסחר בבורסה.

<שרה קנדלר: אם זה לא נסחר אז לא תהיה עבירת שימוש במידע פנים.

<שרה קנדלר: מה זה משנה שזה נמצא שם, כי זה לא חלק מיסודות העבירה של מידע פנים.

<אייל דותן: סליחה שאני אומר את זה וסליחה שהנציגים של החברות הציבוריות לא נמצאים כאן, כי זה רלוונטי גם להם, אבל למה שההגדרה לא תהיה ברורה?

<שרה קנדלר: ההגדרה היא ברורה, זה בדיוק מה שאנחנו עושים.

<שרה קנדלר: אנחנו מבהירים את ההגדרה.

<אייל דותן: לא, תכתבו הגדרה מסודרת, עם תתי סעיפים - - -

<שרה קנדלר: כתבנו, לרבות, אנחנו מפנים למכשיר פיננסי כהגדרתו ב-44יב, זו הגדרה מאוד ברורה.

<שרה קנדלר: אין לך בעיה שהיא לא ברורה.

<שרה קנדלר: אתה לא רוצה להרחיב את ההגדרה, אבל היא מאוד ברורה.

<שרה קנדלר: היום היא לא ברורה.

<אייל דותן: יש לי שתי בעיות.

<אייל דותן: הבעיה הראשונה זה בפרק של הבורסה, שתבואו ותגידו בדיוק למה אתם מרחיבים את ההגדרה של ניירות ערך.

<שרה קנדלר: הנה, 'לרבות מכשיר פיננסי כהגדרתו בסעיף 44יב'.

<שרה קנדלר: זה מאוד ברור.

<אייל דותן: לעניין פעילות של בורסה, שעוסקת בנגזרים.

<שרה קנדלר: לא, אני לא רוצה.

<אייל דותן: בי"ת, לגבי הפרק של איסור שימוש במידע פנים, יש הפניה לסעיף הזה, אז תכתבו 'כאמור בסעיף 52 למעט - - -

<שרה קנדלר: אבל אני לא צריכה להגיד את זה, כי ממילא אני לא אוכל להרשיע מישהו על שימוש במידע פנים, כשזה מכשיר פיננסי שהוא לא נסחר בבורסה.

<אייל דותן: כן, אבל אנחנו בעוד כמה שנים נצטרך, יבואו ומישהו ימצא איזה שהוא משהו שקשור למידע פנים ואף אחד לא מבין מה אתם רוצים, אף אחד לא מבין מה המשמעות.

<אייל דותן: כשאתם תחליטו בעוד כמה שנים אף אחד לא יבוא ויגיד 'מה אמרו בפרוטוקול של הוועדה לפני שלוש שנים?

<אייל דותן: '

<שרה קנדלר: אבל זה לא נכון משפטית.

<שרה קנדלר: זה לא יעלה.

<אייל דותן: למה שההגדרות לא יהיו ברורות?

<אייל דותן: אני לא מבין.

<אייל דותן: אני מוכן להציע ניסוחים.

<שרה קנדלר: לא, זה הניסוח שאנחנו רוצים.

<שרה קנדלר: לא צריך להציע ניסוח אחר.

<שרה קנדלר: אנחנו כן מבקשים להרחיב את ההגדרה של נייר ערך כדי שתהיה הגדרה רחבה בסעיף 52.

<אייל דותן: הגדרה רחבה לסעיף 52 לפרק בורסה ש - - -

<שרה קנדלר: אבל היא חלה גם במקומות אחרים, לא רק - - -

<אייל דותן: כשזה לא רלוונטי לפעילות של בורסה ולפרק איסור שימוש במידע פנים שאנחנו יודעים שהוא פרק מאוד רגיש - - -

<שרה קנדלר: זה חל גם בעוד מקומות, אבל על מידע פנים זה לא יחול.

<שרה קנדלר: כי יש מיסודות העבירה, שהחברה תהיה נסחרת וזה לא, אז זה לא יחול.

<אייל דותן: אני חושב שאתם צריכים לתקן את ההגדרות.

<אייל דותן: אני מוכן להציע ניסוח.

<אייל דותן: ההגדרות שלכם בהחלט לא ברורות.

<אייל דותן: עובדה שכל הבנקים העירו את ההערה הזו, לצערי - - -

<שרה קנדלר: כל הבנקים.

<שרה קנדלר: כל הבנקים העירו עוד הרבה הערות.

<אייל דותן: זו לא הערה שהגיעה מבנק אחד.

<אייל דותן: יש פה אי בהירות.

מכלוף מיקי זוהר: אני רוצה לשאול שאלה.

מכלוף מיקי זוהר: במידה שבקשתו תתקבל ונצטרך להבהיר הבהרות ולתת קצת יותר ביאורים לעניין הזה, האם זה גורם לנו או מקשה עלינו להגן על האינטרס שאנחנו רוצים להגן פה?

<שרה קנדלר: לא הבנתי את השאלה.

מכלוף מיקי זוהר: אנחנו שמנו את הסעיף הזה מאינטרס מסוים, אם נבהיר אותו, את אותו סעיף - - -

<שרה קנדלר: אני לא יודעת מה זה להבהיר, כי הוא ברור.

<שרה קנדלר: אנחנו רצינו להרחיב אותו, הבנקים לא מעוניינים להרחיב אותו - - -

מכלוף מיקי זוהר: מה הסיבה?

<שרה קנדלר: הם גם כתבו בהערות שלהם בכתב, הוא לא מעלה את זה פה, שהוא יפגע בחוק ההתרמה, אבל חוק ההתרמה לא בא לעולם.

<שרה קנדלר: כשנגיע לחוק ההתרמה אנחנו נבהיר את זה שם אם צריך.

<אייל דותן: לכן לא העליתי אותו.

<שרה קנדלר: אז אני אומרת, לעניין הזה זה רלוונטי, לעניין מידע פנים זה לא רלוונטי, נקודה.

<שרה קנדלר: אז זה לא משנה.

<אייל דותן: אם זה לא רלוונטי למידע פנים אז למה ההגדרה בפרק מידע פנים צריכה לכלול גם את זה?

<שרה קנדלר: היום יש הגדרה שמדברת על 'לרבות'.

<אייל דותן: כדי שכשיישבו עורכי הדין על תכניות האכיפה וישברו את הראש מה רלוונטי - - -

<שרה קנדלר: אבל היום יש להם בעיה כי כתוב 'לרבות' ולא ברור מה זה בא לרבות.

<שרה קנדלר: אני דווקא בדיוק ההיפך עושה, אני אומרת שזו בדיוק ההגדרה ב-44יא, אני אומרת באופן מאוד בהיר.

<שרה קנדלר: אתם רק לא רוצים הגדרה רחבה - - -

מכלוף מיקי זוהר: אז אם הגברת הפנתה אתכם לסעיף 44?

<אייל דותן: אבל ההפניה לסעיף 44 היא שיוצרת את הבעיה.

<אייל דותן: אני מסכים שלא צריך לכתוב 'לרבות'.

מכלוף מיקי זוהר: מה, סעיף 44 לא ברור?

<אייל דותן: לא, הוא מאוד ברור, הוא רק כולל מכשירים שלא רלוונטיים לאיסור שימוש במידע פנים - - -

<שרה קנדלר: הוא מאוד ברור, הוא רק רחב והם לא רוצים שהוא יהיה רחב.

<שרה קנדלר: זה מה שהם רוצים, זה לא שהוא לא ברור.

<אייל דותן: וכשיישבו ויכתבו את הנהלים, כל החברות הציבוריות יושבות וכותבות נהלים לאיסור שימוש במידע פנים וכולם ישברו את הראש, מה המכשירים האלה רלוונטיים לאיסור שימוש במידע פנים.

<אייל דותן: למה אי אפשר לכתוב למעט?

מכלוף מיקי זוהר: אדוני מבקש לצמצם את היריעה.

<אייל דותן: נכון, אני מוכן להציע ניסוח.

<שרה קנדלר: זו לא בעיה ניסוחית.

מכלוף מיקי זוהר: מה ההערה השנייה?

<אייל דותן: בסעיף 29, שמתקן את 5א2 לחוק הבנקאות (שירות ללקוח), שתאגיד בנקאי צריך לציין בפני הלקוח - - -

מכלוף מיקי זוהר: חובת היידוע.

<אייל דותן: שניתן לקבל את השירות גם באמצעות חבר בורסה ולמסור את המידע, אנחנו חושבים - - -

<נירית איבי: אני יכולה להסביר?

מכלוף מיקי זוהר: כן, למה הסעיף הזה?

<נירית איבי: הסעיף הזה בדיוק כמו שהסברתי קודם, כשהלקוח נכנס לבנק ואומר שהוא רוצה להתחיל לסחור בניירות ערך בבורסה הוא לקוח שבוי, אנחנו רוצים באמת לשמור על האינטרסים של הלקוחות השבויים של הבנק ולהגיד שיהיה פה גילוי נאות ושהבנק יגיד 'אתה יכול לבוא ולנהל את כספך דרכי, אבל אני לא לבד פה בשוק, אני לא לבד, יש פה עוד אנשים שיכולים לבצע את השירות.

<קריאה: סליחה, הלקוח הוא לא לקוח שבוי, גם היום ניתן לעשות פעולות מניעה - - -

מכלוף מיקי זוהר: אדוני, אם תבואי לחנות בגדים ויגידו לך 'תקשיבי, יש ג'ינס, אותו ג'ינס ממש פה בחנות ליד, את לא חייבת לקנות רק ממני', מה היית אומרת?

מכלוף מיקי זוהר: לא היית מסתכלת על המוכר בפליאה ואומרת לו 'תגיד לי - - -

<נירית איבי: אני אענה לאדוני.

<נירית איבי: קודם כל זה לא אותו דבר, אילו הייתה לנו מערכת שהיינו יכולים להשוות בין העמלות של הבנקים והייתי יכולה להיכנס באופן נגיש כמו שאני נכנסת לעלי באבא או לטופ שופ או לכל חנות ג'ינסים אחרת שמראה בפלטפורמה אינטרנטית נגישה את העמלות או את המחירים אז לא הייתי מצפה שהוא יבוא ויגיד לי משהו.

<נירית איבי: פה מדובר על מערכת מאוד מאוד מאוד מסורבלת, שאף אחד לא בדיוק, בטח לא הצרכנים יודעים לקרוא את העמלות שעליהם הם משלמים, הם משלמים עמלות מופרזות שלא ברורות - - -

מכלוף מיקי זוהר: אנחנו מדברים על הפיקוח של העמלות, דיברנו על פיקוח.

<שמואל האוזר: זה נוגע ממש לעניין הזה של עמלות, שאנחנו רוצים מתוך השוק שיהיה איזה שהוא פיקוח וצריך לזכור שבנקים, לעומת בתי השקעות, יש להם סינוף מאוד רחב והם לקוחות שבויים מבחינה זאת שהם נותנים שירותים מאוד רחבים ועל רקע - - -

מכלוף מיקי זוהר: אני חושב שהפתרון הוא שבמקום שיהיה לקוח שבוי, שיהיה ספק שבוי.

מכלוף מיקי זוהר: אם נגביל ונקבע תקרת מקסימום לקביעת עמלה אז בסוף העניין הזה מתייתר.

<שמואל האוזר: אז אולי נשאיר - - -

מכלוף מיקי זוהר: אני משאיר אותו פתוח.

<נירית איבי: תשאיר אותו פתוח כי היינו רוצים לראות את הניסוח.

מכלוף מיקי זוהר: כי אם אנחנו נביא פתרון באמצעות תקרת מקסימום בגביית עמלה, אז זה כבר משהו שהוא יהיה יותר מדי.

<נירית איבי: אין בעיה, אדוני מציע - - -

מכלוף מיקי זוהר: מה אדוני רוצה לומר?

<אייל דותן: שכך או כך הסעיף הזה הופך את הבנקים לחברת פרסום.

<אייל דותן: הבנקים לא צריכים - - -

מכלוף מיקי זוהר: לא, לא יבקשו ממנו לפרט את מי.

<נירית איבי: לא, הוא לא מבקש ממנו לפרט, הוא מבקש ממנו ל - - -

<אייל דותן: אני צריך לפרסם את הפעילות של הברוקרים?

מכלוף מיקי זוהר: אדוני, בעניין הזה אני מאוד חושב כמוך.

<אייל דותן: שהברוקרים ייצאו במסע פרסום.

מכלוף מיקי זוהר: יצא מקרה ואמרתי לך שיכול להיות שגם נסכים על משהו היום.

<אייל דותן: זו מדינה חופשית, הם יכולים לצאת במסע פרסום, שיידעו ליידע את הלקוחות.

<טיבי רבינוביץ: אם כבר, אתה יודע למה אי אפשר להשוות?

<טיבי רבינוביץ: אני אסביר לך למה, כי התעריפון של הבנקים מאוד גלוי, אלא מה?

<טיבי רבינוביץ: לך תמצא תעריפונים אחרים של גופים אחרים, אתה לא תמצא אותם, לכן אתה לא יכול להשוות.

<קריאה: סליחה, אדוני, אני מציעה לך להביא תעריפון כזה ליו"ר הוועדה, אם הוא יצליח לקרוא את זה.

<טיבי רבינוביץ: אל תפריעי לי, בבקשה.

<קריאה: אולי בורותי לא - - -

<טיבי רבינוביץ: קודם כל.

<טיבי רבינוביץ: אחת, הלקוח הוא לא שבוי, הוא יכול להשוות עם גופים אחרים.

<טיבי רבינוביץ: אם גופים אחרים יפרסמו תעריפונים באופן שקוף, כפי שקיים בבנקים, אז יהיה הרבה יותר קל להשוות.

<טיבי רבינוביץ: אני עסק ואני לא אמור לקחת את הלקוח ולהפנות אותו לכל עסק אחר.

<טיבי רבינוביץ: באמת, אתה אמרת את זה ואני חושב שיש הרבה טעם במה שאמרת.

מכלוף מיקי זוהר: זה נשאר פתוח.

<נילי אבן חן: אני שואלת את המדיניות השתנתה באופן שבו אולי מה שהוקרא עד עכשיו להעיר עכשיו?

מכלוף מיקי זוהר: לא, פשוט היו כמה נושאים שהבנקים, הכיסא קצת רעד, נתתי להם להוציא קיטור, אנחנו ממשיכים.

מכלוף מיקי זוהר: עכשיו אנחנו נמשיך עד הסוף.

מכלוף מיקי זוהר: היה פה דבר מהותי מבחינת הבנק, לכן מצאתי לנכון כן לעצור ולתת לבנק לומר את הדברים, עכשיו אנחנו ממשיכים עד הסוף.

<שרה קנדלר: תיקון חוק הבנקאות (רישוי).

<שרה קנדלר: 30.

<שרה קנדלר: בחוק הבנקאות (רישוי), התשמ"א-1981 – בסעיף 24(ב), במקום הסיפה החל במילים "בבורסה לניירות ערך" יבוא "בבורסה כהגדרתה בחוק ניירות ערך"; בסעיף 27א, במקום "כמשמעותה בחוק ניירות ערך" יבוא "כהגדרתה בחוק ניירות ערך".

<שרה קנדלר: תיקון פקודת מס הכנסה.

<שרה קנדלר: 31.

<שרה קנדלר: בפקודת מס הכנסה – בסעיף 1, בהגדרה "בורסה", במקום הרישה עד המילים "לפי סעיף 45 לחוק ניירות ערך" יבוא "בורסה כהגדרתה בחוק ניירות ערך" ובסופה יבוא "שר האוצר רשאי, בצו, לקבוע תנאים או הגבלות לעניין הגדרה זו"; בסעיף 63(ד), במקום "בבורסה לניירות ערך בתל אביב" יבוא "בבורסה כהגדרתה בחוק ניירות ערך".

<אייל לב ארי: כאן אנחנו נבקש רק אישור טכני מהוועדה, אני כבר מנצל את הפלטפורמה הזאת, לתקן תיקון טכני בפקודת מס הכנסה שפשוט נשאר שם סימון לא נכון של סעיף קטן (א), כשהסעיף הוא סעיף שלם, ללא סעיפים קטנים, בסעיף 135ו רבתי.

<אייל לב ארי: אם זה ייעשה פה או במהלך חוק ההסדרים.

<אייל לב ארי: רק ליידע ושהתיקון הזה ייכנס במסגרת ההצעה הזו.

<שרה קנדלר: תיקון חוק בתי המשפט (נוסח משולב).

<שרה קנדלר: 32.

<שרה קנדלר: בחוק בתי המשפט (נוסח משולב), התשמ"ד-1984, בסעיף 42ג(א)(3), במקום הרישה עד המילים "הנחיות זמניות" יבוא "החלטה לפי סעיף 46 לחוק ניירות ערך שעניינה קביעת תקנון הבורסה או הנחיות".

<שרה קנדלר: תיקון חוק הסדרת העיסוק בייעוץ השקעות, בשיווק השקעות ובניהול תיקי השקעות.

<שרה קנדלר: 33.

<שרה קנדלר: בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, בסעיף 1 – בהגדרה "בורסה מחוץ לישראל", במקום "בורסה שקיבלה אישור" יבוא "חברה שקיבלה אישור לנהל מערכת למסחר בניירות ערך"; ההגדרה "התחייבות חיתומית" – תימחק; אחרי ההגדרה "מנהל קרן" יבוא: "מערכת למסחר בניירות ערך" – כהגדרתה בסעיף 44לא לחוק ניירות ערך;"; בהגדרה "בן משפחה", "בעל עניין", "הון עצמי", "פרט מטעה", "שליטה", "בורסה", "החזקה" ו"רכישה", אחרי "הון עצמי" יבוא "התחייבות חיתומית".

<שרה קנדלר: תיקון חוק השקעות משותפות בנאמנות.

<שרה קנדלר: 34.

<שרה קנדלר: בחוק השקעות משותפות בנאמנות, התשנ"ד-1994, בסעיף 1, במקום ההגדרה "בורסה בישראל" יבוא: "בורסה בישראל" – בורסה כהגדרתה בחוק ניירות ערך;" תיקון חוק החברות.

<שרה קנדלר: 35.

<שרה קנדלר: בחוק החברות, התשנ"ט-1999, בסעיף 1, במקום ההגדרה "בורסה בישראל" יבוא "בורסה בישראל – בורסה כהגדרתה בחוק ניירות ערך;" תיקון חוק הסכמים בנכסים פיננסיים.

<שרה קנדלר: 36.

<שרה קנדלר: בחוק הסכמים בנכסים פיננסיים, התשס"ו-2006, בסעיף 1 – אחרי ההגדרה "העברה לתיחום חשיפה" יבוא: "חבר מסלקה" – כהגדרתו בסעיף 50א לחוק ניירות ערך;"; בהגדרה "מוסד פיננסי", בפסקה (4), במקום הסיפה החל במילים "בהתאם לתקנון הבורסה" יבוא "כהגדרתו בחוק ניירות ערך"; במקום ההגדרה "מסלקה" ו"חבר בורסה" יבוא: "מסלקה" – כהגדרתה בחוק ניירות ערך;".

<שרה קנדלר: תיקון חוק מערכת תשלומים.

<שרה קנדלר: 37.

<שרה קנדלר: בחוק מערכת תשלומים, התשס"ח-2008 – בסעיף 1, במקום ההגדרה "מסלקת הבורסה" יבוא: "מסלקת בורסה" – מסלקה כהגדרתה בחוק ניירות ערך;"; בסעיף 2, ברישה, במקום "מסלקת הבורסה" יבוא "מסלקת בורסה"; בסעיף 4(4), במקום "למסלקת הבורסה" יבוא "למסלקת בורסה"; בסעיף 12, במקום "ממסלקת הבורסה" יבוא "ממסלקת בורסה"; בסעיף 20(א), במקום "מסלקת הבורסה" יבוא "מסלקת בורסה".

<שרה קנדלר: תיקון חוק בנק ישראל.

<שרה קנדלר: 38.

<שרה קנדלר: בחוק בנק ישראל התש"ע-2010, בסעיף 1, בהגדרה "גוף פיננסי" – בפסקה (6), במקום הסיפה החל במילים "בהתאם לתקנון הבורסה" יבוא "כהגדרתו בחוק ניירות ערך"; בפסקה (7), במקום "בסעיף 50א לחוק ניירות ערך" יבוא "בחוק ניירות ערך".

<שרה קנדלר: תיקון חוק לקידום התחרות ולצמצום הריכוזיות.

<שרה קנדלר: 39.

<שרה קנדלר: בחוק לקידום התחרות ולצמצום הריכוזיות, תשע"ד-2013, בתוספת, אחרי פרט 22, יבוא: "טור א' טור ב' טור ג' "23.

<שרה קנדלר: מערכת למסחר 23.1 תחום הפעילות שלגביו בניירות ערך נדרש רישיון לפתיחה וניהול של מערכת למסחר בניירות ערך לפי סעיף 45 לחוק ניירות ערך.

<שרה קנדלר: 24.

<שרה קנדלר: מערכת לסליקת 24.1 תחום הפעילות שלגביו עסקאות בניירות ערך נדרש רישיון לפתיחה ולניהול של מערכת סליקה לפי סעיף 50א לחוק ניירות ערך תחילה.

<שרה קנדלר: 40.

<שרה קנדלר: תחילתו של חוק זה שלושה חודשים מיום פרסומו (להלן – יום התחילה).

<שרה קנדלר: על אף האמור בסעיף קטן (א) – תחילתו של סימן משנה ב' בסימן ד' לפרק ח' לחוק העיקרי, כנוסחו בסעיף 20 לחוק זה, בתום שנה מיום התחילה; תחילתו של סעיף 22(3) לחוק זה בתום שלוש שנים מיום אישור הסדר כאמור בסעיף 41(יב)(2) לחוק זה.

מכלוף מיקי זוהר: זהו.

מכלוף מיקי זוהר: עכשיו הערות למה שהוקרא עד עכשיו.

מכלוף מיקי זוהר: את הוראות המעבר נעשה באופן נפרד, כי להוראות מעבר יש משמעות קצת יותר מרחיקת לכת.

<נילי אבן חן: 50ב19(א).

<נילי אבן חן: ההערות שלנו פה מדברות על כל - - - אני יכולה להקריא את זה, אבל לעמדתנו צריך למחוק את המילים 'למעט סעיפים 50ב3(ב), 50ב7(א), 50ב11(ה) ו-50ב13 ו-50ב16.

<שרה קנדלר: את 50ב3(ב) כבר מחקתי.

<נילי אבן חן: וגם את סעיפים 50ב19(א)(1) עד (3) ו-(5).

<נילי אבן חן: ההסבר שלנו זה שהמסלקה מהווה שירות חיוני לציבור הישראלי לא פחות הבורסה ולכן אין הצדקה להחיל עליה כללי ממשל תאגידי רכים יותר.

<נילי אבן חן: אנחנו סבורים שגם דירקטוריון המסלקה צריך להיות מורכב מרוב של דירקטורים בלתי תלויים ואני חוזרת, שצריך לוודא שוועדת האיתור היא שתמנה את הדירקטורים הבלתי תלויים - - -

מכלוף מיקי זוהר: לא תמנה, תמליץ.

<נילי אבן חן: לא, אנחנו מדברים על המסלקה, על זה לא דיברתי.

מכלוף מיקי זוהר: בכל מקרה אנחנו עומדים על העיקרון של להמליץ ולא למנות.

מכלוף מיקי זוהר: רק העניין הוא שהעירו הערה לגבי הדירקטורים הבלתי תלויים בדירקטוריון של המסלקה.

<שרה קנדלר: אז אני אסביר קצת על ההבדל בין הממשל התאגידי והמסלקה והבורסה.

<שרה קנדלר: זה נכון שיש פה הערות קצת שונות אבל באמת התפקיד שלהם הוא קצת שונה.

מכלוף מיקי זוהר: אני הייתי רוצה להקביל את אופי הדירקטוריון של המסלקה לאופי הדירקטוריון של - - -

<שרה קנדלר: אז אני רוצה להסביר לך למה אנחנו חושבים שלא צריך, כי הפיקוח החשוב מבחינת המסלקה זה בנושא היציבותי, בגלל הכספים שעוברים שם.

<שרה קנדלר: המסלקה, בניגוד לבורסה, היא לא מסדירה את עצמה, אין בה פיקוח על החברים, אין בה את כל נושא ניגוד העניינים כמו שיש בבורסה, לכן זה לא אותם - - -

מכלוף מיקי זוהר: למסלקה יש השפעה מאוד מאוד משמעותית על הציבור, גם באופי של ההתנהלות שלה, לכן אני חושב שכן צריך להקביל בין הדירקטוריון של החברה וזה מבחינת המאזן שלו, ממי הוא מורכב.

<איציק שורקי: עשו פה קודם הרבה פעמים שימוש במונח מה קורה בעולם וכשרוצים משתמשים בזה וכשלא רוצים לא משתמשים בזה, אז במקרה הזה אנחנו בדקנו מה קורה בעולם - - -

מכלוף מיקי זוהר: אבל אל תשכח שאנחנו גם המצאנו כמה דברים שאף אחד בעולם לא יודע להמציא, גם את זה אל תשכח.

מכלוף מיקי זוהר: את הפייסבוק יהודי המציא, אתה יודע?

<איציק שורקי: בסופו של דבר כשאתה מסתכל, והייתה חקיקה לא מלפני מאה שנה, אלא חקיקה מאוד חדשה וחדשנית באירופה בשנים האחרונות ואנחנו הסתכלנו על החקיקה הזאת ולמדנו לא מעט ממנה ואנחנו מסתכלים מה קורה בארצות הברית ואנחנו לא רואים דברים דומים לסוג כזה של מבנה של דירקטוריון.

<איציק שורקי: בסך הכול מדובר פה בגוף, גוף משמעותי, נכון, גוף שמפוקח בצורה הדוקה, גוף שמפוקח גם יציבותית, גם על ההתנהלות שלו, גוף שהאחריות של רשות ניירות ערך כלפיו היא גדולה ולכן גם הפיקוח הוא קפדני ואין פה צורך של איזה דירקטוריון ציבורי בדומה לבורסה, בטח בורסה יחידה, שאפקט השוויוניות וההוגנות במסחר הוא הרבה יותר חשוב.

<איציק שורקי: כאן מדובר במסלקה שבסוף, בסופו של יום, נותנת שירות למספר מאוד מאוד מצומצם של גופים, שכולם גופים מתוחכמים.

<איציק שורקי: בסופו של דבר לא הציבור הוא הלקוח הישיר של המסלקה, אלא מי שהוא הלקוח הישיר של המסלקה זה או גופים מוסדיים, או תאגידים בנקאיים וגם בתי השקעות.

<איציק שורקי: זאת אומרת אין פה גוף שיש בו אלמנטים שהם דומים לאלמנט הציבוריות שיש בבורסה.

<איציק שורקי: צריך לזכור שכל החמרה שכזו, יש לזה גם עלויות.

<איציק שורקי: יכול לספר פה יושב ראש הדירקטוריון במה זה כרוך.

<איציק שורקי: אנחנו לא מחפשים במקום שאין לו הצדקה, וגם אין לו דוגמה בעולם, להכביד ברגולציה.

<איציק שורקי: מצאנו פה לנכון כן להקל ועשינו את זה.

<שמואל האוזר: ההבדל העיקרי הוא העובדה שפה מדובר על מספר של לקוחות.

<שמואל האוזר: מספר הלקוחות הוא קטן, הם מתוחכמים, להבדיל מכלל הציבור.

מכלוף מיקי זוהר: כן, אני מבין את זה, רק שפשוט מסלקה היא גם גורם ש - - -

<אמנון נויבך: אבל בוא ניתן סדרי גודל במה מדובר.

<אמנון נויבך: סך הכול הפעילות של הבורסה זה סדר גודל של בין 250 ל-260 מיליון שקל, בכל קנה מידה זה יחסית גוף קטן.

<אמנון נויבך: לבורסה אנחנו שמים את כל הנטל של הממשל התאגידי הנדרש, כמו שצריך, וזה בסדר גמור, בגלל הבעיה של הוגנות ושקיפות וכל מה ש - - -

מכלוף מיקי זוהר: אבל מה הבעיה להקביל את זה גם עם המסלקה?

<אמנון נויבך: כי זה נטל נוסף ואנחנו לא יכולים - - -

מכלוף מיקי זוהר: מה המשמעות של הנטל?

<אמנון נויבך: אתה מחזיק עוד דירקטוריון ועוד אנשים נפרדים, זה תשלומים.

<אמנון נויבך: זה עלות שיכולה להגיע לעוד 2 מיליון - - -

<נילי אבן חן: אבל זה אנשים אחרים, רק הדירקטורים הם בלתי תלויים.

<נילי אבן חן: זה אותו איש שאתה צריך לשלם לו.

<אמנון נויבך: גברתי, ברשותך, באמת, מה שאת לא מבינה - - - אנחנו מדברים על עלויות נוספות שמכבידות בסוף היום על הבורסה.

<אמנון נויבך: גם ככה הנטל הרגולטורי הוא גבוה, וזה בסדר, אנחנו לוקחים על עצמנו את כל הדברים, אבל לא צריך להכביד איפה שזה לא נדרש מבחינת הפעילות ומבחינת הדרישות מאיתנו כדי לעמוד בכל הדרישות של הרשות.

<אמנון נויבך: בעניין הזה אנחנו עומדים מעל ומעבר ואנחנו עושים את כל הפעילויות כמו שצריך, אבל לא נדרשת תוספת החמרה בעניין.

<נילי אבן חן: בבורסה התשובה הייתה שהם משאירים את הבעלות והחברות דרך המנגנון של דירקטורים בלתי תלויים.

<נילי אבן חן: זו הייתה הערה שלי, אני רוצה להגיב לזה.

<נילי אבן חן: במסלקה משאירים, אבל אפילו את כבשת הרש, את המנגנון הזה של דירקטורים בלתי תלויים, גם את זה לוקחים.

<נילי אבן חן: אני חושבת שזה המקום למצוא לזה פתרון ולעשות - - -

<אמנון נויבך: זה אותם דירקטורים, אני לא יודע מה את אומרת.

<נילי אבן חן: מה שאני אומרת זה שאותם כללי ממשל תאגידי שחלים על הבורסה, אין שום הצדקה ואפילו יותר מזה, או שבאמת תהיה הפרדה בין המסלקה לבורסה ואז תבוא גאולה לעולם.

<אמנון נויבך: ואז נשית את העלויות על הציבור.

<נילי אבן חן: אבל כיוון שכרגע אני לא רואה שזה מה שהולך לקרות, לצערנו, אז לפחות לתקן את זה עם ממשל תאגידי.

מכלוף מיקי זוהר: גם על המסלקה?

<נילי אבן חן: כן, שתהיה הפרדה.

<נילי אבן חן: לעמדתנו צריכה להיות הפרדה, אבל, שוב, אי אפשר ללכת על הכול.

<נילי אבן חן: אם אין הפרדה בין הבעלות לחברות ואם אנחנו יודעים פה שזה אותם אנשים וניגודי העניינים נשארים, אז לפחות שהמנגנון התאגידי ייתן סוג של פתרון.

<נילי אבן חן: אבל לא, פה אנחנו משאירים אותם עם הבעלות וגם נותנים דירקטורים תלויים, איך אנחנו נראה באמת התחברות?

<נילי אבן חן: הרי כל המטרה היא שיגיעו עוד חברי בורסה חדשים.

מכלוף מיקי זוהר: מה המשמעויות הכלכליות להקים - - -

<נילי אבן חן: שהמדינה תקים - - -

<אמנון נויבך: זה יכול להגיע לעוד 2 מיליון שקל בשנה.

<שמואל האוזר: אני רוצה להעיר פה.

<שמואל האוזר: בהיקף ההכנסות של הבורסה 2-3 מיליון שקל זה הרבה מאוד כסף.

<שמואל האוזר: זה המון כסף.

<שמואל האוזר: המשמעות היא לגלגל את זה בסוף ללקוחות.

מכלוף מיקי זוהר: האם הגברת חושבת שסביר שניקח 2 מיליון שקל מכספי - - -

<נילי אבן חן: מה שאני אומרת זה שבחדר אחר, בימים שני ושלישי, מתקיים פה דיון מקביל בכל הנושא של ועדת שטרום ונושא של שבא, שהיא מאוד מקבילה מבחינת - - - זה מתג, זה בדיוק המתג שנותן את השירותים וגם שם יש כבר הבנה שצריך - - -

מכלוף מיקי זוהר: אבל הגברת לא רוצה להכביד בעוד 2 מיליון שקל.

<נילי אבן חן: אבל למה?

<נילי אבן חן: לדירקטורים האלה לא משלמים.

מכלוף מיקי זוהר: הגברת לא רוצה להכביד בעוד 2 מיליון שקל.

<נילי אבן חן: השאלה מה המחיר.

מכלוף מיקי זוהר: המחיר, הובהר פה, 2 מיליון שקל בשנה להקים גוף כזה.

<נילי אבן חן: לא, אבל המחיר הוא גישה לחברי בורסה חדשים והמחיר הוא זה שהמסלקה הזו תיתן שירותים ל - - -

<שמואל האוזר: לא, מה פתאום?

<נילי אבן חן: זה שהוא אמר 2 מיליון שקלים זה אומר שזה - - - שיבואו עם ניירות עבודה, שיסבירו למה זה 2 מיליון שקלים ואז אולי אחרי זה הוועדה תוכל לקבל - - - לשלוף מספרים, גם לדירקטורים האלה יצטרכו לשלם - - -

מכלוף מיקי זוהר: הגברת טוענת שאתה שולף מספרים.

<נילי אבן חן: לא, אני אמרתי שצריך לבוא עם נייר ולהסביר למה זה תוספת של 2 מיליון שקלים.

<אמנון נויבך: תראה, הגברת, אם כבר נתת את האתגר הזה, היא כל כך הרבה דברים אומרת שכל כך לא מבוססים שאני לא רוצה אפילו להגיב על זה, מפאת כבודה.

<נילי אבן חן: לא, המשפט הזה הוא לא ראוי.

<נילי אבן חן: או שתתייחס לדברים שאמרתי שהם לא מבוססים, או שתיקח את המשפט הזה אחורה.

<נילי אבן חן: להפריח משפט כזה לחלל החדר, אני חושבת שזה לא מכובד ולא ברור לי שהיית עושה את זה לכל אחד.

<אייל דותן: ולקרוא לאנשים דמגוגים זה ראוי?

<נילי אבן חן: אם אמרתי משהו שהוא לא מדויק או לא נכון אני אשמח לשמוע את ההערות ספציפית.

<אמנון נויבך: מקודם אמרתם מה יש בעולם במסלקות, איפה בעולם יש דרישה לרוב בלתי תלוי במסלקות?

<אמנון נויבך: אני רוצה לשמוע.

<נילי אבן חן: אני אומרת, במרבית העולם יש הפרדה, לא נוצרת בעיה - - -

<שמואל האוזר: זה לא נכון.

<נילי אבן חן: אני חוזרת למה שאמרתי מלכתחילה, שבמרבית העולם יש תחרות, במרבית העולם המסלקות והבורסות נמצאות במקום תחרותי.

<נילי אבן חן: אנחנו נמצאים פה במצב של מונופול אנכי - - -

<אמנון נויבך: מי אמר לך את זה?

<אמנון נויבך: בארצות הברית יש מסלקה אחת, באירופה יש שתי מסלקות ב - - -

<נילי אבן חן: אבל נותנת שירותים - - - אנחנו העברנו לכם ניירות בעניין הזה.

<אמנון נויבך: אין דבר כזה תחרות - - - יש מדיניות של גופים, גופי הסליקה הגדולים, אין מה לעשות, גם באירופה וגם בארצות הברית יש מאות שחקנים.

<נילי אבן חן: כבוד היושב ראש, אז אולי תקיים דיון ונביא נתונים ונדון בנתונים.

מכלוף מיקי זוהר: לא, את הדיון אנחנו מסיימים היום.

מכלוף מיקי זוהר: הדברים שאמרת הם באמת העירו את תשומת לבי, אבל העלות שלהם היא מאוד מאוד משמעותית וכשיש עלות של 2 מיליון שקל, עם כל ה - - -

<נילי אבן חן: העלות של דירקטורים בבורסה הרבה יותר גדולה מזה, אפשר לבטל בכלל את כל נושא הדירקטוריון, אפשר לתת לכל מי שמוכן לעבוד בחינם שם, מבטיחה שיהיו כאלה שבחינם יהיו מוכנים להיות דירקטורים בשביל לקבל את ההחלטות שנוגעות להם, האם בגלל זה נבטל את המנגנון?

<נילי אבן חן: לא, יש דברים שעומדים בצד השני - - -

מכלוף מיקי זוהר: לא, המנגנון שאת מציעה הוא מנגנון מרחיק לכת, לא קיים בכל העולם.

מכלוף מיקי זוהר: אמרתי לעצמי שכן, במסלקה יש דברים חשובים שכן צריך - - - אגב, איזה סוג של פיקוח יש לנו על המסלקה מבחינת רשות ניירות ערך?

<שרה קנדלר: במקביל לפיקוח על הבורסה, כל הסמכויות - - -

מכלוף מיקי זוהר: אין הבדל?

<אמנון נויבך: לא, יותר חמור.

<אמנון נויבך: בגלל בעיית היציבות והכספים - - -

מכלוף מיקי זוהר: בסדר, זה מניח את דעתי.

מכלוף מיקי זוהר: אולי מילה אחת לגבי מסלקה, שכבוד היושב ראש יבין.

מכלוף מיקי זוהר: מסלקה זה מעין בנק ולכן הדרישות היציבותיות שנופלות עלינו הן חמורות ביותר.

מכלוף מיקי זוהר: הבנתי, מאה אחוז.

מכלוף מיקי זוהר: קדימה.

<נילי אבן חן: 51ג, שמדבר על כל הנושא של הדוחות.

<נילי אבן חן: זה אחד הנושאים, בעיניי, הכי מהותיים פה בהצעת החוק כיוון שאנחנו עוברים למסלול של חברה פרטית שבניגוד לחברה ציבורית, לא נמצאת פה מי שמייצגת את החברות הציבוריות, אבל בניגוד לחברות ציבוריות שאנחנו חשופים לדוחות הכספיים בזמן אמת, כל אירוע שקורה מדווח, כל מה שקורה בבורסה, נושא הדיווחיות הוא מאוד מאוד חסר ואני חושבת שצריכות להיקבע הנחיות הרבה יותר מפורטות שדורשות חשיפה וגילוי כיוון שכספי כל אזרח ואזרח מושקעים דרך הבורסה והתיקונים, לעמדתנו מה שמופיע כרגע בחוק, הוא לא מספק, כי מופיע שהרשות רשאית לקבוע הוראות לעניין פרסומם לציבור של הדוחות, היא גם רשאית שלא.

<נילי אבן חן: זאת אומרת שכל מה שקורה, זה הולך להיות חברה פרטית עם הון מניות בבעלות הבנקים וחברים אחרים כשאין חשיפה לדוחות.

<נילי אבן חן: החשיפה שמדוברת פה, הרשות רשאית לקבוע הוראות.

<נילי אבן חן: ההמלצה שלנו היא קודם כל שתהיה חובה כזאת ושהדוחות הכספיים, כמו בחברות ציבוריות, יימסרו תוך שלושה חודשים מתום כל שנת כספים ואנחנו חושבים שגם מידע על בקשות להתקבל כחבר בורסה, שהוגשו, התקבלו ונדחו, יימסר לרשות ויהיה פרסום על זה.

<נילי אבן חן: כי אם אנחנו רוצים תחרות אנחנו רוצים לדעת את אותם דברים - - - גם היום, חברי בורסה ביקשו להתקבל ושמו להם מגבלות כאלה שהם פשוט לקחו את הרגליים ותפסו את עצמם מהר מאוד מחוץ למדינה עם הדרישות הבלתי אפשריות של הבורסה.

<שרה קנדלר: מה זה קשור לדוחות האלה?

<נילי אבן חן: אנחנו רוצים שקיפות לכאלה שמבקשים - - -

מכלוף מיקי זוהר: הבנתי, את חוזרת על דברייך כמעט בלי להרגיש, אמרת עשר פעמים ברצף.

<איציק שורקי: מנסים פה לתקן משהו שלא מקולקל.

<איציק שורקי: הבורסה היום היא חברה פרטית, היום אין שום חובה עליה לפרסם את הדוחות שלה, בכל זאת היא מפרסמת את הדוחות שלה, יש לה פרסום ופירוט של דוחות ועדויות יותר מהגוף ש - - -

<נילי אבן חן: אז אם כך אין בעיה, שיפרסמו.

מכלוף מיקי זוהר: אז תעשו את זה בלי התנדבות.

<שרה קנדלר: הסמכות שלנו עכשיו הרבה יותר רחבה.

<איציק שורקי: הסמכות שלנו כרגע היא רחבה ובטח אין בכוונתנו ללכת אחורה כשאנחנו בסך הכול רוצים ללכת קדימה.

<איציק שורקי: אם אנחנו מצמצמים אותה בחובה על דוחות כספיים אנחנו נשארים בעולם הזה.

מכלוף מיקי זוהר: מה זה משנה?

מכלוף מיקי זוהר: שיהיה בסעיף - - -

<שרה קנדלר: לא, אבל אנחנו רצינו שתהיה לנו אפשרות לקבוע עוד דוחות.

<שרה קנדלר: השארנו פה סעיף מאוד רחב, שהרשות תוכל לדרוש עוד דיווחים ועוד פרסומים.

<שרה קנדלר: דווקא זה מצמצם את הסמכות שלנו.

<נילי אבן חן: אבל זה לרשות, זה לא לציבור.

<נילי אבן חן: לציבור כתוב שהיא רשאית לקבוע הוראות לעניין פרסומם ואנחנו מבקשים שזה לא יהיה רשאית אלא שהדוחות האלה יהיו שקופים לציבור ויפורסמו.

<שמואל האוזר: הסמכות לא תיפגע, היא רק תשתפר.

מכלוף מיקי זוהר: אוקיי.

<נילי אבן חן: אם חברה ציבורית מחויבת בזה, אז מונופול שהוא הבורסה, שלא יהיה מחויב בזה?

<אמנון נויבך: אבל אין בעיה היום.

<אמנון נויבך: אני לא מבין, את מצביעה על בעיה שלא קיימת.

<אמנון נויבך: יש גישה מלאה לדוחות הכספיים של הרשות לשנים אחורה, אם את רוצה.

<נילי אבן חן: אני קוראת כרגע את סעיף החוק.

<אמנון נויבך: אנחנו מדווחים לציבור את הדוחות הכספיים.

<נילי אבן חן: אז אם אין בעיה אז זה לא צריך להיות רשאית.

<שרה קנדלר: אבל רצינו שיקול דעת לדרוש עוד, את מצמצמת את הסעיף לדוח מאוד מסוים ולפרסום מסוים.

<שרה קנדלר: אנחנו רצינו שיקול דעת שאפשר לדרוש יותר מזה.

<נילי אבן חן: שרה, אני מסתכלת על הסעיף, הרשות רשאית לקבוע הוראות לעניין פרסומם לציבור של הדוחות.

<נילי אבן חן: אני אומרת לא רשאית, אלא שהיא תקבע הוראות לעניין פרסומם והדוחות האלה יפורסמו.

<שמואל האוזר: אני מוכן להגיד לפרוטוקול שאנחנו נדאג לזה שרמת הדיווח - - - אנחנו אומרים את זה לפרוטוקול, אני מציע לא לשנות את זה בחוק, רמת הדיווח תהיה לא פחותה מהנוכחית.

<שמואל האוזר: בפיקוח שלנו.

<שמואל האוזר: זה נותן לנו את החופש לבקש יותר דברים, זה נותן את החופש לשפר את הדברים, אבל לא פחות מעכשיו.

<שמואל האוזר: זה תפקידנו, אנחנו יודעים לעשות את זה, אנחנו נושמים את היכולת לאכוף דיווח, אנחנו יודעים לעשות את זה ונעשה את זה.

<אייל לב ארי: מה שאני מציע, לאור ההערות, אם ההצעה תתקבל, שהרשות רשאית לקבוע הוראות לעניין פרסום לציבור של דוחות נוספים, ולא של 'הדוחות'.

<אייל לב ארי: אני חושב שאז זה יפתור אולי את אי הבהירות שנוצרה כאן.

<שמואל האוזר: בסדר גמור.

<נילי אבן חן: רק הערה שאמרתי אותה קודם ועכשיו היא נשמטה, כל הנושא של חברים חדשים.

<נילי אבן חן: שתהיה פומביות לנושא של בקשות לחברים חדשים שנדחו על ידי הבורסה.

<נילי אבן חן: הרי כל תכליתה של הרפורמה זה לעשות תחרות, אז אם יש חברים חדשים שהם נדחו, שנדע למה.

מכלוף מיקי זוהר: לא, לא מתאים.

<אמנון נויבך: לא מתאים, זה עלול לפגוע בגורמים מסוימים.

<נילי אבן חן: אם אלה שנדחו רוצים בפרסום אפשר לפרסם?

<אמנון נויבך: שיפרסמו.

<נילי אבן חן: שיהיה פרסום של הבורסה, כי אנחנו יודעים שהיום הם חסמו כל כך הרבה.

מכלוף מיקי זוהר: מי שנדחה יהיה מספיק עצבני כדי לפרסם את זה.

<אמנון נויבך: מתי דחו בפעם האחרונה מישהו מלהתקבל לבורסה?

<נילי אבן חן: יש את זה בדוח ועדת בן חורין, אני יכולה להגיד לך את העמוד הספציפי.

<נילי אבן חן: סעיף 51ד.

<שרה קנדלר: זה אמרנו שנשאר פתוח.

<שרה קנדלר: היושב ראש אמר שנשאר פתוח.

<נילי אבן חן: 52נו.

<שרה קנדלר: קיבלנו את ההערה שלך פה, זה כבר הוסף.

<נילי אבן חן: המסלקה שמה?

<שרה קנדלר: כן.

<שרה קנדלר: זה נוסח שפורסם.

<נילי אבן חן: מצוין, תודה.

<נילי אבן חן: אז לא ראיתי את זה, סליחה ותודה.

<שרה קנדלר: תרשמו שקיבלנו הערה.

<שרה קנדלר: שזה יירשם בפרוטוקול שקיבלנו הערה.

<שמואל האוזר: שאנחנו קשובים להערות.

<נילי אבן חן: אל"ף, לזכותכם ייאמר, ושיירשם בפרוטוקול, שאתם בהחלט קשובים ובכל פעם שביקשנו להיפגש ולהישמע זכינו ובהרחבה ולא כלאחר יד.

<נילי אבן חן: זה דבר חשוב וכדאי שהוא יירשם בפרוטוקול.

<שמואל האוזר: אני ממליץ שיהיה רשום בפרוטוקול בבולד.

מכלוף מיקי זוהר: אצלנו בכנסת, ככל שאתה עושה את העבודה יותר טוב ככה לא נותנים לך להתקדם.

מכלוף מיקי זוהר: כי מפחדים שלך תדע מה יקרה אחרי זה, אז פה צריך להצניע לכת.

מכלוף מיקי זוהר: בוא נגיד שאין לכם עכשיו מצב שתלכו בג"צ.

מכלוף מיקי זוהר: בג"צ ירד מהפרק, את אומרת, אחרי הדיונים.

<נילי אבן חן: סעיף 40א.

<נילי אבן חן: שאר ההוראות זה הוראות המעבר.

<שרה קנדלר: אז אני אקריא את הוראת המעבר?

<שרה קנדלר: אוקיי.

<שרה קנדלר: הבורסה בתל אביב – תחילה, תחולה והוראת מעבר.

<שרה קנדלר: 41.

<שרה קנדלר: על אף האמור בסעיף 40(א) תחילתם של סעיפים 45טו, 45טז ו-45יז לחוק העיקרי כנוסחו בסעיף 10 לחוק זה, לעניין הבורסה בתל אביב, בתום 12 חודשים מיום התחילה.

<שרה קנדלר: רישיון שניתן לבורסה בתל אביב ערב יום התחילה יראו אותו כרישיון שניתן לפי הוראות סימן ב' לפרק ח' לחוק העיקרי כנוסחו בסעיף 10 לחוק זה.

<שרה קנדלר: הבורסה בתל אביב תגבש הצעה בנוגע לאופן הקצאת זכויות הון המניות בבורסה בין חבריה (להלן – אופן הקצאת הזכויות) ותגיש בקשה לבית משפט להורות על כינוס אספות לאישור ההצעה לפי סעיף 350 לחוק החברות תוך ארבעה חודשים מיום פרסום חוק זה.

<שרה קנדלר: לא הוגשה בקשה לבית משפט בתוך התקופה האמורה – יושב ראש הרשות ימנה מומחה שיגבש הצעה לאופן הקצאת הזכויות, על זהות המומחה יחולו הוראות סעיף 350יח(ד) ו-(ה) לחוק החברות, לפי העניין; שכר המומחה ישולם בידי הבורסה בתל אביב; הבורסה בתל אביב תמסור למומחה לפי דרישתו כל מידע הנחוץ לו לשם מילוי תפקידו ויחולו לעניין זה הוראות סעיף 350כא לחוק החברות בשינויים המחויבים.

<שרה קנדלר: המומחה יגיש את הצעתו לאופן הקצאת הזכויות בתוך שישים ימים לרשות ולבורסה בתל אביב.

<שרה קנדלר: לא הגישה הבורסה בתל אביב בקשה לבית משפט להורות על כינוס אספות לאישור ההחלטה לפי סעיף 350 לחוק החברות בתוך שלושים ימים ממועד קבלת הצעת המומחה, תגיש הרשות לבית המשפט בקשה להורות על כינוס אספה לאישור ההחלטה על אופן הקצאת זכויות לפי סעיף 350 לחוק החברות (להלן – הצעת הרשות).

<שרה קנדלר: הרשות תשקול בעת גיבוש הצעתה את המלצת המומחה וכן את ההחלטה בדבר הקצאת הזכויות שנקעה באספה הכללית של הבורסה בתל אביב ביום 30 ביולי 2015.

<שרה קנדלר: יראו את הצעת הרשות לפי סעיף קטן (ז) לעניין פרק ג' לחלק התשיעי לחוק החברות כאילו הייתה הצעת פשרה או הסדר שהוגשה בידי החברה ובית המשפט יורה על כינוס אספה להצבעה על הצעת הרשות בתוך שלושים יום בהתאם להוראות סעיף 350 לחוק החברות.

<שרה קנדלר: על אף הוראות סעיף 350(ט), בית המשפט יאשר את הצעת הרשות גם אם לא התקבלה הסכמה כאמור באותו סעיף אלא אם מצא בית המשפט כי הצעת הרשות אינה הוגנת וצודקת בנסיבות העניין.

<שרה קנדלר: אישר בית המשפט את הצעת הרשות לפי סעיף קטן (ז) תחייב הצעת הרשות את הבורסה ואת כל הנושים ובעלי המניות שלה.

<שרה קנדלר: על אף הוראות סעיף 45ז לחוק העיקרי כנוסחו בסעיף 10 לחוק זה יחולו לעניין שליטה והחזקת אמצעי שליטה בבורסה בתל אביב הוראות אלה:

<שרה קנדלר: החל ביום פרסומו של חוק זה וכל עוד הבורסה בתל אביב היא חברה שרואים את חבריה, לפי הוראות סעיף 370 לחוק החברות, כבעלי מניות בחברה שיש לה הון מניות ללא ערך נקוב – יראו את מי שהחזיק כדין ערב יום התחילה אמצעי שליטה בבורסה בשיעור של יותר מ-5% כמי שבידו היתר לפי סעיף 45ז לחוק העיקרי כנוסחו בסעיף 10 לחוק זה; לא יחזיק אדם אמצעי שליטה בבורסה מעבר לאמצעי השליטה שהחזיק בהם ערב יום התחילה, אלא בהיתר מאת הרשות, בהסכמת השר; הוראות סעיפים 45ז(ג) עד (ו) ו-(ח) ו-45ח עד 45יא לחוק העיקרי כנוסחם בסעיף 10 לחוק זה יחולו לעניין היתר לפי סעיף קטן זה; אישר בית המשפט הסדר בדבר הקצאת הון המניות של הבורסה בתל אביב לפי הוראות סעיף 350 לחוק החברות (בסעיף זה – הסדר), והחזיק אדם, לאחר אישור ההסדר אמצעי שליטה בשיעור גבוה מ-5% מכלל אמצעי השליטה בה, יחולו לעניין מחזיק כאמור, ממועד אישור ההסדר ועד תום חמש שנים מהמועד האמור או עד מועד הנפקת מניות הבורסה בתל אביב לציבור ורישומן למסחר, לפי המוקדם (בסעיף זה – תקופת המעבר), הוראות אלה: הוראות סעיף 45זׁ(א) לחוק העיקרי כנוסחו בסעיף 10 לחוק זה לא יחולו; אמצעי השליטה שבהחזקתו לא יקנו לו זכויות מעבר לזכויות שמקנה החזקה בשיעור של 5% מכלל אמצעי השליטה בבורסה; הסתיימה תקופת המעבר, יחולו לעניין מחזיק כאמור בפסקה (2) הוראות סעיף 45ז לחוק העיקרי כנוסחו בסעיף 10 לחוק זה.

<שרה קנדלר: מי שכיהן ערב יום התחילה כדירקטור בבורסה בתל אביב, יראו אותו, עד תום תקופת כהונתו או עד תום שנה מיום התחילה, לפי המוקדם, כדירקטור בבורסה שמונה לפי הוראות סימן משנה ב' בסימן ד' לפרק ח' לחוק העיקרי כנוסחו בסעיף 20 לחוק זה, אלא אם כן הופסקה כהונתו קודם לכן לפי הוראות חוק החברות.

<שרה קנדלר: על אף האמור בסעיף קטן (יג), דירקטור שמינה שר האוצר או הנגיד מכוח סמכותו לפי סעיף 45א לחוק העיקרי כנוסחו ערב יום התחילה, ימשיך לכהן עד תום תקופת כהונתו, ואם תקופת הכהונה מסתיימת לפני תום שלוש שנים מיום אישור הסדר כאמור בסעיף קטן (יב)(2), רשאי שר האוצר או הנגיד, לפי העניין, בהתאם לסמכותו לפי הסעיף האמור, לשוב ולמנותו או למנות אחר במקומו, ובלבד שתקופת כהונתו לא תימשך מעבר לשלוש השנים האמורות.

<שרה קנדלר: מי שכיהן ערב יום התחילה כדירקטור חיצון בבורסה בתל אביב, יראו אותו עד תום תקופת כהונתו כדירקטור בלתי תלוי שמונה לפי המלצת ועדת האיתור בהתאם להוראות סימן משנה ב' בסימן ד' לפרק ח' לחוק העיקרי כנוסחו בסעיף 20 לחוק זה, אלא אם כן הופסקה כהונתו קודם לכן לפי הוראות סעיף 50ב7(א) לחוק העיקרי כנוסחו בסעיף 20 לחוק זה.

<שרה קנדלר: מי שכיהן ערב יום התחילה כיושב ראש דירקטוריון בבורסה בתל אביב, יראו אותו עד תום תקופת כהונתו כאילו נבחר ליושב ראש הדירקטוריון לפי הוראות סעיף 50ב3(ד) לחוק העיקרי כנוסחו בסעיף 20 לחוק זה, אלא אם כן הופסקה כהונתו קודם לכן לפי הוראות חוק החברות.

<שרה קנדלר: על אף ביטולו של סעיף 46א לחוק העיקרי, בסעיף 11 לחוק זה, הנחיות זמניות שקבעה הבורסה בתל אביב, לפי סעיף 46א האמור ושהיו בתוקף ערב יום התחילה, ימשיכו לחול עד תום תקופת תוקפן אלא אם כן בוטלו קודם לכן.

<שרה קנדלר: על אף האמור בכל דין – רווח הון שצמח לחבר הבורסה בתל אביב כתוצאה מהקצאת מניות במסגרת ההסדר לא יחויב במס; לעניין חישוב רווח ההון בידי חבר הבורסה ולאחר אישור ההסדר יראו את יום הרכישה והמחיר המקורי כפי שהיו בידי חבר הבורסה בשל הזכויות שהחזיק בהן לפני מועד אישור ההסדר כיום הרכישה והמחיר המקורי של המניות שהחזיק בהן חבר הבורסה לאחר הקצאת המניות במסגרת ההסדר; לעניין זה "יום הרכישה" ו"המחיר המקורי" – כהגדרתם בסעיף 88 לפקודת מס הכנסה; מכר אדם אמצעי שליטה בבורסה בתל אביב שהחזיק בהם לפני מועד אישור ההסדר ועלתה תמורת המכירה על שווי אמצעי השליטה הנמכרים, יעביר המוכר לבורסה סכום בגובה ההפרש בין תמורת המכירה ובין שווי אמצעי השליטה הנמכרים; לעניין זה "שווי אמצעי השליטה הנמכרים" – שיעור אמצעי השליטה הנמכרים מתוך כלל אמצעי השליטה בבורסה במועד אישור ההסדר, כשהוא מוכפל בהון העצמי של הבורסה בהתאם לדוחותיה הכספיים לשנת 2015; הבורסה רשאית לעשות שימוש בסכומים שהועברו אליה לפי פסקה זו לשם הפחתת עמלות שגובה הבורסה והשקעה בתשתיות טכנולוגיות, ולשם כך בלבד.

<שרה קנדלר: על אף ביטולו בסעיף 9 לחוק זה, ימשיכו הוראות סעיף 45(ב)(2) לחוק העיקרי כנוסחן ערב יום התחילה לחול לעניין הבורסה בתל אביב עד המועד שבו מתקיימים שני אלה: אושר לגביה הסדר; מתקיימות לגביה הוראות סימן משנה ב' בסימן ד' לפרק ח' לחוק העיקרי, כנוסחן בסעיף 20 לחוק זה.

<שרה קנדלר: בסעיף זה ובסעיף 42, "הבורסה בתל אביב" – בורסה שקיבלה רישיון לפי סעיף 45 לחוק העיקרי, ערב יום התחילה.

<שרה קנדלר: מסלקות קיימות – תחולה והוראת מעבר.

<שרה קנדלר: 42.

<שרה קנדלר: מסלקה קיימת, יראו אותה כאילו ניתן לה רישיון לפי הוראות סעיף קטן (א2) של סעיף 50א לחוק העיקרי, כנוסחו בסעיף 17 לחוק זה; לעניין זה "מסלקה קיימת" – מסלקה המנויה בפסקאות (1) עד (2) להגדרה "מסלקה" שבסעיף 50א(א) לחוק העיקרי כנוסחו ערב יום התחילה.

<שרה קנדלר: הבורסה בתל אביב, יראו אותה כאילו ניתן לה היתר שליטה במסלקות שבשליטתה ערב יום התחילה, לפי הוראות סימן ג' לפרק ח' לחוק העיקרי כנוסחו בסעיף 10 לחוק זה, כפי שהוחלו בסעיף 50א(א7) לחוק העיקרי כנוסחו בסעיף 17 לחוק זה.

<אייל לב ארי: שרה, את יכולה רק להסביר את סעיף 41?

מכלוף מיקי זוהר: ההקראה הסתיימה.

מכלוף מיקי זוהר: עכשיו נגמור את ההערות של כולם, אבל קודם היא תסביר את הסעיף.

<שרה קנדלר: בעצם תיקון החוק נועד לתת את התשתית החוקית להקמה של בורסה מודרנית, שמאוגדת כחברה למטרת רווח.

<שרה קנדלר: יחד עם זה יש לנו פה בורסה אחת שהיא קיימת ואנחנו חייבים לעשות תקופת מעבר שתאפשר את המעבר הזה מאופן ההתאגדות והפעילות שלה היום.

<שרה קנדלר: הטלנו עליה הרבה חובות חדשים פה, הרבה דברים שלא היו קודם וצריך לתת לה זמן להתארגנות ולאפשר את רצף הפעילות שלה ולקבוע גם הוראות למצבי הביניים שנוצרים.

<שרה קנדלר: אז קודם כל אנחנו מדברים על שני מצבי ביניים, יש שלב ראשון, שזה בין תחילת החוק לבין השינוי המבני, שבו הם צריכים ללכת לבית משפט לעשות את שינוי מבנה ההתאגדות וחלוקת ההון, ואז אנחנו צריכים בתקופה הזאת, יצרנו הוראות מסוימות.

<שרה קנדלר: שלב הביניים שלאחר מכן זה מתהליך השינוי המבני ועד חמש שנים או עד הנפקת הבורסה, שאז יש הוראות אחרות, ואז יש את השלב השלישי, שבעצם כבר צריכים חברי הבורסה הקיימים להיפטר מההחזקות שלהם שמעל 5% וכו'.

<שרה קנדלר: אז יש פה גם היערכויות שונות, למשל הדירקטוריון, לבנות את הדירקטוריון החדש, צריך לתת להם זמן היערכות, יש את הנושא של דירקטורים, של משרד האוצר ובנק ישראל, ואת המשקיף, שאנחנו רוצים לתת שלוש שנים להיערכות ויש את ההוראה של דחיית המיסוי של מס רווח הון, שהוא לא יהיה בעת השינוי המבני אלא לדחות את זה לעת המימוש.

מכלוף מיקי זוהר: טוב, לפי הסדר הזה, העובדים.

<עמיר שפטל: יש בסעיף 41(ג), כתוב שהבורסה תגבש הצעה בנוגע לאופן הקצאת זכויות הון מניות בין חבריה.

<עמיר שפטל: יש הסכמה, כמו שנהוג בחברות ממשלתיות ובבנקים, כשהפריטו אותם וכיוצא בזה, שתהיה הקצאה מסוימת של מניות לעובדים, מניות/אופציות.

<עמיר שפטל: עכשיו יש דיון, יש את כמות המינימום שמקובלת, מה יוקצה.

<עמיר שפטל: הסעיף הזה, למיטב הבנתי, מדבר רק על הקצאה לחברים, זאת אומרת הוא סוגר את האופציה לעובדים כאופציה מקובלת ולא שנויה במחלוקת.

<עמיר שפטל: האחוז המדויק אולי שנוי במחלקות.

<אמנון נויבך: אל"ף, בפירוש היא לא סוגרת, כי הרעיון הוא שנגיע לבית משפט - - - קודם כל אנחנו רוצים להגיע להבנה עם העובדים, התחלנו לדבר אתמול, אני מקווה שנמשיך ונגיע להבנות.

מכלוף מיקי זוהר: אני מבקש שתנסו להגיע להבנה עם העובדים לפני ההצבעה על החוק.

<עמיר שפטל: וגם הניסוח.

<אמנון נויבך: כבוד היושב ראש, אני מציע ש - - -

<שמואל האוזר: אני לא בטוח שאתה רוצה.

מכלוף מיקי זוהר: סוגיית העובדים צריכה להיפתר.

מכלוף מיקי זוהר: אני לא רוצה להיות עכשיו הבורר, זה לא תפקידי, אבל אני כן רוצה לסגור את זה לפני ההצבעה.

מכלוף מיקי זוהר: וגם אם אבי ניסנקורן ידבר איתי ויבקש ממני לסגור את זה לפני ההצבעה אני אסכים לבקשתו.

מכלוף מיקי זוהר: לכן אני אומר, שבו איתם, תסגרו איתם.

מכלוף מיקי זוהר: אבל מנגד אני גם אומר לעובדים, אם אני אצא מנקודת הנחה או חלילה יישמע לי שיש כאן ניצול לרעה אני אצביע.

מכלוף מיקי זוהר: לכן אני מבקש הוגנות וצניעות ולא השתוללות וחזירות ואם וכאשר הדברים ייפתרו מהר זה מצוין, אבל אני כן רוצה שסוגיית העובדים תיפתר לפני ההצבעה.

מכלוף מיקי זוהר: אבל עוד פעם אני חוזר ואומר, אל תגרמו לי להצביע - - -

<אמנון נויבך: בואו נעשה הפרדה, כבוד היושב ראש - - -

מכלוף מיקי זוהר: זה כל אחד והאידיאולוגיה שלו.

<שמואל האוזר: אני רק מציע שזו נקודה שצריך לחשוב ולא לחרוץ את - - -

מכלוף מיקי זוהר: אני אמרתי בצורה ברורה, שאני לא רוצה להצביע על החוק לפני שסוגיית העובדים נפתרת, אבל אמרתי שאם אני אבחין באיזה שהוא חוסר הוגנות מצד העובדים, אני כן אצביע.

<עמיר שפטל: אמרת את זה מאוזן ביותר.

מכלוף מיקי זוהר: אמרתי בצורה ברורה.

מכלוף מיקי זוהר: ולכן אני מציע שתשבו ותסכמו.

<אמנון נויבך: ברשותך, קודם כל בין החברים כל הנקודות סגורות.

<אמנון נויבך: ישבנו, בנינו מודל מסוים, הגענו, היו ויכוחים, ניהלנו משא ומתן, גמרנו את זה כבר לפני יותר מ - - - עם העובדים זה מתנהל תקופה מאוד ארוכה.

מכלוף מיקי זוהר: תגמור עם זה.

<אמנון נויבך: כן, אבל יחסי עבודה בין עובדים אף פעם לא גומרים, לא בחקיקה ולא באילוצי חקיקה, אלא יושבים ומנסים להגיע להבנות.

<אמנון נויבך: אגב, גם אם החקיקה עוברת, עד שזה מגיע לבית משפט והחלטה לוקח עוד זמן.

<אמנון נויבך: הצעתי, אני מקבל את ההצעה שלך לנסות להגיע להבנות, אני גם מבין את האיזון שבזה, אני רק חושב שאנחנו צריכים למצות את הדיון עם העובדים ולא לחיות תחת מסגרת מגבילה, כי היא בעייתית.

מכלוף מיקי זוהר: החוק לא אמור לבוא להצבעה ולהכרעה בתוך יומיים.

מכלוף מיקי זוהר: יש לפחות שבוע-שבועיים, אולי אפילו שבועיים להערכתי עד שנוכל להביא אותו להכרעה.

מכלוף מיקי זוהר: זה המון זמן.

מכלוף מיקי זוהר: אגב, סוגיית העובדים היא, הבנתי, רחבה לא רק בנושא הזה, יש עוד נושאים שהעובדים טוענים לגביהם, גם לגבי תנאי השכר שלהם וכו'.

מכלוף מיקי זוהר: אני מבקש לסגור הכול.

מכלוף מיקי זוהר: אבל אני אומר לכם, אני חד עין בעניינים האלה, אם תהיה פה הגזמה תצאו ללא כלום.

<יצחק לרנר: גם אם בצד ההנהלה תהיה הגזמה?

<יצחק לרנר: אני שואל אם גם מצד תהיה הגזמה אתה מבטל את החוק?

מכלוף מיקי זוהר: ברור שלא, כי החוק - - -

<יצחק לרנר: אבל זה צריך להיות מקביל.

מכלוף מיקי זוהר: אני אענה לך.

מכלוף מיקי זוהר: אנחנו אנשים שהאידיאולוגיה שלנו מאוד מאוד ברורה, אנחנו יודעים מה זה ארגונים עסקיים ואיך צריכים להתנהל ואנחנו גם מאוד מאוד דבקים בזכויות העובדים.

מכלוף מיקי זוהר: זה דבר שהוא נר לרגליי, יעיד עליי חברכם אבי ניסנקורן.

מכלוף מיקי זוהר: אבל אנחנו גם מבינים איך דברים צריכים לעבוד ואנחנו מבינים מתי חוצים את הגבול.

מכלוף מיקי זוהר: אתם רוצים לגמור את הסיפור?

מכלוף מיקי זוהר: תגמרו אותו עכשיו.

<יוסי בן סימון: אנחנו מאוד רוצים לגמור את הסיפור, אבל מדבריו של היושב ראש נשמע כרגע, שהיושב ראש מבקש יותר משבועיים, היושב ראש לא רוצה לגמור את זה - - -

<שמואל האוזר: לא, זה לא נכון.

מכלוף מיקי זוהר: לא הייתי קופץ למסקנות, אבל אני אמרתי היום דברים ברורים, אני לא חושב שהייתי לא ברור.

מכלוף מיקי זוהר: יש שבועיים שלמים שאני רוצה שתשבו לגמור עם זה, מה הסיפור?

<יוסי בן סימון: אנחנו בעד.

מכלוף מיקי זוהר: אני מבקש גם בסוף הדיון, אם אתה מוצא, אדוני, מצב בו אתה רואה שאתם על שוקת שבורה ואתה מרגיש שמנוצל לרעה התהליך שהצעתי עכשיו, תעביר לי את הממצאים, מה הצעת, למה הם סירבו, מה הם דורשים ואני אבחן את זה לעומק.

מכלוף מיקי זוהר: נהיה מאוד עניינים.

מכלוף מיקי זוהר: מאוד ענייני.

<שמואל האוזר: ההצעה מקובלת.

מכלוף מיקי זוהר: קודם כל ככה, אני לא חושד שעובדי הבורסה מרוויחים מעט, גם אני שמח בשבילם, שייתנו שירות טוב לציבור.

מכלוף מיקי זוהר: אבל אני אומר עוד פעם - - -

<יצחק לרנר: אבל לגבי הצד השני, אם תקשיב רגע, אתה שמעת שהם גמרו לפני שנה עם החברים, וכמו שהיו"ר אמר, הכניס סעיף שנאמר שהם יקבלו, ידללו לעובדים.

<יצחק לרנר: כשבאו עם הצעה כלשהי מה לתת לעובדים, הדירקטוריון אומר, חברי הדירקטוריון, ובצדק, אומרים 'על זה לא דיברת איתנו, אתה אמרת דילול'.

<יצחק לרנר: אתה מבין?

מכלוף מיקי זוהר: אני אומר כך, אני לא נכנס עכשיו לעומקם של פרטים, אני רק רוצה לומר לאדוני, אדוני, אני אשמע לרחשי הלב שלי, בסדר?

מכלוף מיקי זוהר: לא לאף אחד אחר.

<יצחק לרנר: בסדר.

מכלוף מיקי זוהר: הוא יביא את הנתונים, אם הם ימצאו חן בעיניי ואני אחשוב שאתם הוגנים אז הכול בסדר, אני אאפשר לכם להמשיך להיאבק.

מכלוף מיקי זוהר: אבל אם אני ארגיש שיש כאן סחטנות, אני אעצור את זה ואני אצביע על החוק.

<יצחק לרנר: אתה מכיר את אבי ניסנקורן?

מכלוף מיקי זוהר: מצוין.

<עמיר שפטל: אדוני, מה שאני מבקש, בנוסף לדיון הענייני מאוד שכרגע היה כאן, לבחון שהניסוח המשפטי של מה שכתוב כאן לא סוגר את האופציה שמקובלת על כולנו.

מכלוף מיקי זוהר: אמרנו, השארנו את זה פתוח.

מכלוף מיקי זוהר: עד שתגמרו את זה.

מכלוף מיקי זוהר: תגמרו ואז הכול בסדר, לא תגמרו לא בסדר.

<עמיר שפטל: שלא תהיה מגבלה ניסוחית.

מכלוף מיקי זוהר: אז מיצינו, סיימנו, סיכמנו?

מכלוף מיקי זוהר: הדברים של העובדים ברורים?

מכלוף מיקי זוהר: יופי.

<נילי אבן חן: תורי?

מכלוף מיקי זוהר: לא, הבנקים, אותך אנחנו משאירים לסוף.

<אייל דותן: סעיף 41י, שהוסף, אנחנו סבורים שצריך לחזור לסעיף 350ט לחוק החברות, אנחנו לא רואים כל סיבה לסטות מהסדר שנקבע וקוים על פי חוק החברות.

<אייל דותן: יש שתי בעיות עם הסעיף הזה, אחת זה שאין טעם לכנס אספות, מביאים את ההסדר לבית המשפט, אין טעם לכנס אספות ולקבל אישור של אספות אם לא מתחשבים בהחלטת האספה.

<אייל דותן: זה אחת.

<אייל דותן: וסעיף 350ט לחוק החברות דורש אישור של אספות של בעלי המניות.

<אייל דותן: דבר שני, מעולם לא נתקלתי בהוראת חוק שמצמצמת ומגבילה את שיקול הדעת של בית המשפט.

<אייל דותן: בניגוד לסעיף 350ט ולכל סעיף אחר בחקיקה הישראלית פעם ראשונה אני רואה סעיף שמגביל ומצמצם וכובל את שיקול דעתו של בית המשפט.

<אייל דותן: לכן אני חושב שסעיף קטן (י) צריך להימחק וצריך לחזור לסעיף 350ט לחוק החברות.

<אייל דותן: הערה ראשונה.

מכלוף מיקי זוהר: מה אתם אומרים על זה?

<שרה קנדלר: יש פה הסדר, רצינו להגביל בזמן את הנושא של השינוי המבני, כי אם לא אז יכולנו להעביר פה חוק יפה ולעשות את כל התשתית וזה לא היה קורה.

<שרה קנדלר: אנחנו רוצים לוודא שהתהליך הזה יקרה.

מכלוף מיקי זוהר: אז בעצם סעיף 350ט מונע מכם לאכוף את הביצוע?

<שרה קנדלר: אנחנו רוצים לוודא בחוק שזה יתבצע.

מכלוף מיקי זוהר: זאת אומרת אם אנחנו נשאיר 350ט אפשר למרוח את התהליך - - -

<שרה קנדלר: החוק יהיה יפה, אבל אז זה לא יקרה.

מכלוף מיקי זוהר: צר לי, הלאה.

מכלוף מיקי זוהר: העמדה שלך לא יכולה להתקבל כי זה יכול לתקוע לנו את החוק.

<נילי אבן חן: ולשם שינוי אנחנו מסכימים.

<אייל דותן: לא, אני לא מסכים.

<אייל דותן: צריך איזון בין הזריזות שבה רוצים - - - מקודם נאמר כאן שנקבע הסדר בהסכמת חברי הבורסה, אם יילכו עם ההסדר שהוסכם גם על חברי הבורסה, אני לא רואה שום מניעה ולא תהיה התנגדות - - -

מכלוף מיקי זוהר: אנחנו לא רוצים להשאיר את זה לגחמות ליבכם.

<אייל דותן: אני מבקש התייחסות משפטית לסוגיות שאני מעלה כאן בהוראות המעבר, כי אני חושב שהסעיף הזה הוא סעיף לא חוקתי.

מכלוף מיקי זוהר: קיבלת התייחסות משפטית פר אקסלנס.

<אייל דותן: משפטית אני לא קיבלתי.

מכלוף מיקי זוהר: אז אני אענה לך, אמרו לך שהסעיף הזה נועד לגרום לכך שתהיה שליטה מוחלטת לנו מתי התהליך הזה מסתיים ואיך הוא מתקדם.

<אייל דותן: השאלה מה התהליך.

מכלוף מיקי זוהר: התהליך מתקיים במסגרת החוק, כפי שהוצג פה היום, והיעילות של התהליך היא הדבר החשוב ביותר.

<אייל דותן: רק שההסדר לא קבוע בחוק.

מכלוף מיקי זוהר: אבל אני אומר שהסעיף הזה כולו נועד רק לדבר אחד, להבטיח את מהירות הפעולה, כי כל יום שחולף הציבור משלם מחיר, והבנקים מרוויחים.

<אייל דותן: אני חוזר ואני אומר, החוזר לא קבוע בחוק - - -

מכלוף מיקי זוהר: אגב, יואיל אדוני מבחינה משפטית לומר גם שהוא בניגוד עניינים בעניין הזה.

<אייל דותן: אני לא בניגוד עניינים בעניין הזה, אני שומר על זכויות של בעלי מניות קיימים.

מכלוף מיקי זוהר: אבל האם אדוני צפוי להרוויח פחות אם החוק יעבור?

<אייל דותן: מה זה קשור?

מכלוף מיקי זוהר: מה, זה קשור, אם אדוני ירוויח פחות אז לאדוני יש אינטרס שהחוק לא יעבור, אז שיגיד שיש לו אינטרס שהחוק לא יעבור.

<אייל דותן: ההערה שלנו היא לא לגבי החוק, ההערה שלנו היא לגבי אישור - - -

מכלוף מיקי זוהר: ההערה שלך היא לגבי סעיף שאומר שבעצם תימנע ממך האפשרות לעכב את ההתקדמות של החוק.

<אייל דותן: לא, תימנע ממני האפשרות להגן על זכויות קנייניות מוגנות של בעלי מניות קיימים בבורסה - - -

מכלוף מיקי זוהר: חלילה, אני לא ראיתי בשום פרט בחוק הזה או בשום דבר שהוזכר פה שפוגע בזכויות הקניין של הבנקים.

<אייל דותן: נכון, כי ההערה לא מתייחסת לחוק, ההערה מתייחסת להסדר שאושר לפני שנה באספת בעלי המניות של הבורסה.

מכלוף מיקי זוהר: אדוני, אתה יודע בדיוק מה אני אומר ואתה יודע בדיוק - - -

<אייל דותן: לא, אני לא יודע.

<אייל דותן: אני אומר שאני לא יודע - - -

מכלוף מיקי זוהר: מה המטרה ואתה לא נוהג בתום לב.

<אייל דותן: אני חושב שאני נוהג בתום לב.

<אייל דותן: אני חושב שכדאי שתתייעצו גם עם משרד המשפטים, לצערי הם לא כאן.

<שרה קנדלר: הם היו שותפים מלאים לכתיבת הסעיף הזה.

<שמואל האוזר: לגמרי.

<אייל דותן: הערה לסעיף 41יב(2), חובת המכירה של 5%.

<אייל דותן: כמו שהערנו כבר, אנחנו מבקשים שלפחות לגבי בעלי מניות קיימים היום בבורסה, יותר להם להמשיך ולהחזיק מעל 5%.

<אייל דותן: שוב, מדובר פה בפגיעה בזכויות הקניין.

<אייל דותן: נאמר כאן שלקחו את ה-5% מהסדר שקבוע בחוק הבנקאות (רישוי), אני רוצה להזכיר שכשתיקנו את חוק הבנקאות (רישוי) והורידו את הרף מ-10% ל-5% נתנו לבעלי מניות קיימים להמשיך ולהחזיק את ההחזקות שלהם, רק לא נתנו להם את הזכות להשתמש בהחזקות לצורך הצבעה באספה הכללית ולמנות דירקטורים.

<אייל דותן: וגם לזה אנחנו מסכימים.

<אייל דותן: אנחנו באים ואומרים שיש פה פגיעה בקניין, צריך לאפשר להמשיך ולהחזיק את ההחזקות האלה תוך הטלת מגבלות יותר מידתיות, שבעלי המניות לא יוכלו לעשות שימוש בהחזקות האלה, לא לעניין ההצבעה באספה הכללית ולא לעניין מינוי דירקטורים ובכך לא תהיה בעיה ולא יהיה חשש לאיזה שהוא ניגוד עניינים.

<שמואל האוזר: אנחנו לא חושבים שיש פה פגיעה בזכויות קניין, אל"ף, כי גם היום הם לא יכולים לממש את ההון שלהם, אין להם.

<שמואל האוזר: אנחנו נותנים להם את האפשרות, רק אומרים שמעל 5% לא ניתן לכם.

<שמואל האוזר: זאת אומרת זה כמו המצב הנוכחי.

<שמואל האוזר: בי"ת, אני מזכיר לכם שיש פה בעצם דיון בין שתי דעות שנאמרו פה, אחת, שבכלל לא, צריך להיות גם אפס אחוז מיום ראשון, והשנייה שאומרת, שהביעו גם איגוד הבנקים את דעתם, שצריך להיות יותר מ-5%.

<שמואל האוזר: אנחנו חושבים שאנחנו מציגים פה הצגה מאוד מאוד מאוזנת, שהיא מתיישבת גם עם חוק ניירות ערך.

מכלוף מיקי זוהר: שבעצם 5% לא מאפשרים - - -

<שמואל האוזר: ש-5% זה לא בעלים ולכן - - -

מכלוף מיקי זוהר: כן.

מכלוף מיקי זוהר: אדוני, כמו שאתה יודע, אנחנו רוצים להתאים את עצמנו לחוק החברות ולרעיון הזה באופן - - -

<אייל דותן: לחוק החברות?

מכלוף מיקי זוהר: כשאתה תחזיק יותר מ-5% זה ישנה קצת את כללי המשחק.

<אייל דותן: לכן אני אמרתי שאני מוכן, כמו שנעשה בחוק הבנקאות (רישוי), זה לא פתרון ראשון, ככה נוהגים בתיקונים דומים שנעשו בחקיקה מקבילה, ואמרתי שבמקרה כזה לא נצביע באספה הכללית ולא נמנה דירקטורים.

<אייל דותן: לכן אני לא רואה למה למנוע מאיתנו, מבעלי מניות קיימים, מדובר בבורסה קיימת - - -

<איציק שורקי: אני חושב שהרציונל שהיה בזמנו לא רלוונטי פה, אנחנו מדברים על הפרדת הבעלות הנוכחית מהבעלות על הבורסה.

<איציק שורקי: אנחנו לא רוצים לייצר מצב שיש בו שני סוגי מניות, כאלה שיש לך זכות להצביע וכאלה שלא, ויתחילו להיות פה שני סוגי מניות והבורסה תתנהל יותר גרוע ממה שהיא מתנהלת - - -

<אייל דותן: הרציונל היה איסור פגיעה בקניין של בעלי מניות קיימים.

<אייל דותן: אני רוצה להמשיך, לגבי תקופת המעבר, יש כאן תקופה של חמש שנים או מועד ההנפקה.

<אייל דותן: ההנפקה יכולה להיות גם תוך שנה, לכן לא מצפים מחברי הבורסה, באים ואומרים לחברי הבורסה 'תמכרו את ההחזקות שלכם'.

<אייל דותן: כשבחוקים אחרים אנחנו יודעים שנותנים תקופות של בין ארבע לשש שנים, באו ונתנו כאן חמש שנים, אבל אמרו שאם תהיה מחר הנפקה 'אתם חייבים עד מועד ההנפקה'.

<אייל דותן: אני חושב שאתם רוצים לתמרץ שההנפקה תהיה כמה שיותר מהר, לכן אני לא מבין - - -

<שמואל האוזר: אני מוכרח להגיד לך שאני לא בטוח שאתה עושה שירות טוב למי שאתה מייצג, כי זו אחת הבקשות שלהם, משום שאחת הבעיות היותר גדולות זה למי אתה מוכר את זה ולכן האפשרות להנפיק היא אפשרות שנותנת להם מוצא, למי למכור את זה טוב יותר.

<אייל דותן: אנחנו לא מתנגדים, זה על דעת הבנקים כולם, אם הבנקים יבקשו להשתתף בהנפקה כמובן שהם ישתתפו, אבל אנחנו לא רוצים שתהיה חובה למכור את כל ההחזקות עד מועד ההנפקה.

<אייל דותן: אני בכלל לא מבין את ההסבר הזה, כמו שאמרתי בתחילת הדברים, כל המנגנון, כל ההסדר הוא על דעת הבנקים, הבנקים לא מתנגדים, המנגנון הזה כבר נעשה בעולם, אני לא מבין למה לא לתת תקופה הוגנת, סבירה, לבנקים למכו.

<אייל דותן: אם בינתיים תהיה הנפקה ימכרו בהנפקה, או ימכרו לאחר מכן בשוק המשני.

<אייל דותן: לכן מה שאנחנו מציעים זה, ותיכף אני אתייחס גם לסעיפים הבאים, בדומה למקובל שהיה בכל העולם ולא ליצור כאן מנגנון חדש שפוגע בזכויות של חברי הבורסה.

<אייל דותן: באף הפרטה דומה שנעשתה בעולם, ונעשו, כמו שאמרנו בתחילת הדברים, בכל הבורסות בעולם, אנחנו מוכנים להביא גם את האסמכתאות לעניין, למה לא לאפשר לבנקים למכור, תיתנו תקופה, ארבע, חמש שנים, אני מבטיח שבשנים האלה הבנקים יירדו בהחזקות וימכרו ויקיימו את החוק.

<אייל דותן: אני לא מבין למה להגביל אותם, למה לחייב אותם למכור דווקא בהנפקה ולמה להגביל אותם לעניין התמורה.

<אייל דותן: אני אומר, תאפשרו, אם בעוד ארבע שנים תראו שהבנקים לא קיימו, אז או שתפעילו עליהם סנקציות או ש - - -

מכלוף מיקי זוהר: טוב, מה אתם רוצים - - -

<אייל דותן: מה שאני מציע, אני מציע מנגנון פשוט שמקובל ודומה לכל מה שנעשה בעולם.

<אייל דותן: תנו תקופה, ארבע שנים, חמש שנים, אני מבטיח, בתקופה הזו הבנקים ימכרו.

<אייל דותן: לא חייבים להכריח אותם למכור דווקא בהנפקה.

מכלוף מיקי זוהר: לא, לא יקרה.

<אייל דותן: למה לא? אני לא שומע פה התייחסות רצינית.

<אייל דותן: אני לא רואה למה דווקא בישראל צריך להלאים את זכויות הבנקים ולחייב אותם - - -

מכלוף מיקי זוהר: אני אתן לך התייחסות רצינית.

מכלוף מיקי זוהר: כל יום שחולף הציבור משלם יותר והבנקים מרוויחים יותר.

מכלוף מיקי זוהר: אנחנו רוצים שכל יום שיחלוף, שהבנקים ירוויחו פחות והציבור ישלם פחות.

<אייל דותן: אני חושב שצריך להגיע כאן לאיזון.

<איציק שורקי: אנחנו גם רוצים שביום שתהיה הנפקה הציבור יהיה הבעלים של הבורסה, שאז באמת הציבור יהיה הבעלים של הבורסה ושלא עדיין יהיו החזקות בידי הבנקים.

<אייל דותן: לכן אני הצעתי שההחזקה - - -

מכלוף מיקי זוהר: אנחנו רוצים לשמור על האינטרס הציבורי, לא על אינטרס הבנק.

מכלוף מיקי זוהר: אם אינטרס הבנק למכור בעוד ארבע שנים והוא מתנגש עם האינטרס הציבורי אז האינטרס הציבורי יגבר.

מכלוף מיקי זוהר: כמובן שזכויות הבנקים, על פי כל חוקי היסוד במדינת ישראל, ביניהם זכויות הקניין שלהם, לא ייפגעו, אבל הם ייעשו במסגרת החוק כפי שאנחנו מוצאים לנכון.

<אייל דותן: אין כאן סתירה לאינטרס של הציבור, מאחר שאני הצעתי שגם מיום ראשון, החזקה מעל 5% לא תאפשר לבנקים לעשות שימוש בהחזקה הזאת לצורך הצבעה באספה הכללית ומינוי דירקטורים, ולכן לא נפגעה כאן הזכות של הציבור, כמו שלא נפגעה זכות הציבור כשהנפיקו את הבורסה בשטוקהולם או בטורונטו.

מכלוף מיקי זוהר: אני מניח שזה מאוד קשה להיפרד - - -

<אייל דותן: לכן אני לא מבין למה נצמדים כאן דווקא למנגנון שבא ופוגע ב - - -

מכלוף מיקי זוהר: אני יודע שזה קשה להיפרד ממונופול, אבל עדיין - - -

<נילי אבן חן: הם לא נפרדים, שלהם לנצח.

מכלוף מיקי זוהר: הם נפרדים, גברתי.

<אייל דותן: אנחנו אכן נפרדים, המנגנון הזה הוא מנגנון שעבד בכל העולם, אני לא רואה למה אנחנו צריכים להמציא כאן את הגלגל ולמה אנחנו צריכים לקבוע הוראות שפוגעות באופן ישיר בקניין ובזכויות יסוד של הבנקים.

מכלוף מיקי זוהר: טוב, הערה אחרונה.

<אייל דותן: לא, לא אחרונה.

<אייל דותן: אתה אמרת שאני אוכל להעיר את כל ההערות לגבי - - -

מכלוף מיקי זוהר: כמה הערות יש?

<אייל דותן: עוד שלוש הערות.

<אייל דותן: לגבי סעיף קטן(א), הוראות סעיף 45ז(א) לחוק העיקרי לא יחולו, צריך לקבוע שכל הוראות סעיף 45ז רבתי לא יחולו, לא רק (א).

<אייל דותן: מחריגים בתקופת המעבר רק את סעיף 45ז(א) שמדבר על קבלת היתר החזקה מעל 5%.

<אייל דותן: אבל יש עוד סעיפים ב-45ז, לרבות אלה שאוסרים על הבנקים באופן קטגורי, על הבנקים ועל חברי הבורסה, להחזיק מעל 5% וגם אותם צריך להחריג.

<אייל דותן: לכן צריך להחריג את כל ההסדר שקבוע ב-45ז.

<אייל דותן: בקשה נוספת שאנחנו מבקשים זה לתקן תיקון עקיף את חוק הבנקאות (רישוי) ולאפשר לבנקים בתקופת הביניים להחזיק בבורסה מאחר שהבורסה היא תאגיד ריאלי.

<אייל דותן: מאחר שחוק הבנקאות (רישוי) מגביל את הבנקים בהחזקותיהם בתאגיד ריאלי צריך לגבי תקופת המעבר לתקן גם את חוק הבנקאות (רישוי) ולאפשר לבנקים להחזיק.

<אייל דותן: אני ב-(יח) החדש, לגבי המנגנון לגבי מכירת אמצעי השליטה בבורסה.

<אייל דותן: כאן מדובר בהוראה שאנחנו חושבים שהיא הוראה קיצונית ביותר, שבאה ולמעשה מלאימה את זכויות הבנקים בבורסה ולוקחת מהם את הזכות הקניינית שלהם.

<אייל דותן: אנחנו לא מכירים אף הוראה בדין הישראלי שבאה ומטילה מעין מגבלה של 100% מס על כל הרווח שהבנקים ימכרו את ההחזקות שמכריחים אותם למכור.

<אייל דותן: באים ומכריחים אותם למכור את ההחזקות בבורסה ואומרים שמעל ההון העצמי של הבורסה כל רווח שתפיקו אתם צריכים להעביר אותו לבורסה.

<אייל דותן: בתזכיר החוק היה כתוב שיוטל על זה 100% מס.

<אייל דותן: לאחר שאנחנו הערנו לרשות, אז במקום לבוא ולתקן ולמחוק את הסעיף, שפוגע פגיעה ישירה, ברורה, בזכות הקניין של הבנקים ושל יתר חברי הבורסה וההחזקות שלהם בבורסה, שאני מזכיר שהיא חברה פרטית גם לדעתו של משרד המשפטים וגם לדעת רשות ניירות ערך, באים ואומרים, מכריחים את הבנקים מצד אחד למכור את ההחזקות ומצד שני אומרים 'כל רווח שאתם תפיקו, אתם צריכים להחזיר אותו למדינה'.

<נילי אבן חן: אם זו זכות קניינית איך בדוחות זה רשום כאפס?

<אייל דותן: אין לי שיח איתך, יש לי שיח עם הוועדה.

מכלוף מיקי זוהר: נילי, לא להפריע לו.

<אייל דותן: לכן אני מבקש שהסעיף הזה יימחק.

<אייל דותן: אתם רוצים שהבנקים ימכרו, אתם מחייבים את הבנקים למכור, הבנקים מוכנים למכור, הבנקים מסכימים להסדר, שוב אני חוזר ואומר, באף הסדר בעולם כולו לא הוטלו מגבלות כאלה.

מכלוף מיקי זוהר: הובהר, בוא נשמע את הרשות לניירות ערך.

<שמואל האוזר: אני אסביר את זה.

<שמואל האוזר: אני אתן גם הערה פרקטית לעניין הזה.

<שמואל האוזר: קודם כל צריך לזכור, היום אין זכויות בהון במובן הזה שאתה יכול לקבל דיבידנדים.

<שמואל האוזר: אתה לא יכול לקבל דיבידנדים, גם לא הוגדר מה אתה יכול.

<שמואל האוזר: אם המצב יישאר כפי שהוא היום לא תקבל, לא אגורה, לא שחוקה, לא פחות, גם לא פחות מההון העצמי אתה לא יכול לקבל.

<שמואל האוזר: זה המצב הנוכחי, נכון?

<שמואל האוזר: המצב החדש אומר שאנחנו פותחים עכשיו את השוק, אנחנו הופכים אותה לחברה פרטית, אנחנו מקווים מאוד שהבורסה תתייעל והיא תהפוך להיות יותר יעילה.

<שמואל האוזר: זאת אומרת שאנחנו באמצעות החוק, בא שר האוצר ואומר, באמצעות החוק אני נותן לכם את האפשרות להתייעל ולהיות טובים יותר, אבל כל מה ששלכם, ההון העצמי, זה שלכם, אנחנו לא רוצים שכשאנחנו עושים את התהליך הזה, לטובת הציבור ולטובת המשק הישראלי, אנחנו לא רואים טעם לתת לכם איזה שהיא הטבה מאוד משמעותית שהיא רק נובעת מעצם העובדה שאנחנו מתירים לעשות את השינוי המבני.

<שמואל האוזר: לכן האוצר אומר שאנחנו לא מוכנים ואני חושב שיש לזה הצדקה.

<שמואל האוזר: אני רוצה להגיד גם סיבה פרקטית.

<שמואל האוזר: מי שלא יסתכל על זה, איך שלא יסתכל על זה, השווי של הבורסה הוא כרגע נמוך מההון העצמי.

<שמואל האוזר: זאת הערכה לא שלי, זאת הערכה שאני מקבל, כשמסתכלים על מה הרווחיות, כשמסתכלים על אפשרויות הנפקה, זה שווי ש - - - לכן גם מלכתחילה כבר במצב היום זה מתחת להון העצמי ולכן הטענה הזאת היא טענה שגם פרקטית אין לה ממש, אבל גם ממשית, מה שאנחנו עושים, אם זה יקרה, אנחנו נורא ישמח ומי שייהנה מזה זה הבורסה והציבור, זה לטובת הציבור.

<אייל דותן: לעניין הטענות, המגבלה לגבי חלוקת הדיבידנד היא לא מגבלה סופית, היא מגבלה זמנית.

<אייל דותן: חוק ניירות ערך קובע אמנם שאסור לחלק דיבידנד אבל זו מגבלה זמנית עד שתוקם בורסה נוספת.

<אייל דותן: לכן צריך לזכור שאם וככל שיהיה ערך נוסף לבורסה זה בזכות ההשקעה וההחזקה של חברי הבורסה בבורסה לאורך שנים.

<אייל דותן: לאור ההשקעה שחברי הבורסה עשו בבורסה, כמו שנתתי דוגמאות בתחילת הישיבה, חברי הבורסה הם אלה שהקימו את הבורסה, זו לא בורסה שהוקמה או חברה ממשלתית ש - - -

מכלוף מיקי זוהר: באמת, הקמת הבורסה לא שירתה את הבנקים בכלל.

<אייל דותן: אני לא יודע אם היא שירתה או לא שירתה - - -

מכלוף מיקי זוהר: אתה לא יודע?

מכלוף מיקי זוהר: אתה רוצה שאני אגיד לך שהיא כן שירתה כדי שתאמין?

<אייל דותן: כל מה שאני אומר זה שהחברה היא חברה פרטית.

<אייל דותן: היום באים ומפריטים אותה.

<אייל דותן: הזכויות הן זכויות גם לשיטת הרשות וגם לשיטת משרד המשפטים, הזכויות הן זכויות כדין - - -

מכלוף מיקי זוהר: אדוני יתכנס לסיום.

מכלוף מיקי זוהר: יש עוד סעיף?

<אייל דותן: לא.

מכלוף מיקי זוהר: הבט, בעניין הזה שאתה דיברת עליו וכפי שהצגת את הדברים אנשים עלולים להתרשם שאתם ממש הפסדתם כל כך הרבה כסף מהתהליך הזה עד כדי כך שאתם שוכחים את המטרה שאנחנו הצבנו פה לפנינו.

מכלוף מיקי זוהר: אני לא חושב שזה המצב.

מכלוף מיקי זוהר: אני חושב שהחוק הזה נועד בסופו של דבר, באופן מובהק, אף אחד גם לא הסתיר את המטרות שלו, להיטיב עם הציבור, לקחת מהבנקים את השליטה בבורסה, כפי שזה נהוג בכל רחבי העולם, ולהעביר את זה לידיים שונות.

<אייל דותן: עד כאן אין מחלוקת.

מכלוף מיקי זוהר: אין מחלוקת, נכון.

מכלוף מיקי זוהר: אני גם באמת חושב שבסופו של תהליך, ואני חושב שגם האנשים המבינים ביותר אצלכם בבנקים חושבים כמוני, זה ייטיב עם הבנקים, זה ייטיב עם המסחר וזה ייטיב עם שוק ההון במדינת ישראל.

מכלוף מיקי זוהר: נכון, היום אתם רוצים להציב לעצמכם איזה שהן מטרות מאוד מאוד מאוד מאוד ברורות כדי לשמור על האינטרסים הכלכליים שלכם, אבל אני חייב להסביר לכם שעם כל ההערכה לאינטרסים הללו, במסגרת החוק, מבלי לפגוע בזכויות הקניין שלכם, אנחנו צריכים לדאוג לאינטרסים של אזרחי ישראל.

מכלוף מיקי זוהר: האינטרסים של אזרחי ישראל בהכרח לא עולים בקנה אחד עם האינטרסים של הבנקים.

מכלוף מיקי זוהר: אני רוצה לומר שההערות שהוערו, גם לגבי הוראות סעיף 350ט, שביקשת להחיל, וגם לגבי האפשרות להחזיק מספר שנים במניות בטרם תמכרו אותם וגם לגבי הסעיף האחרון שעליו דיברת, הם לא עולים בקנה אחד עם מהות החוק ומטרות החוק.

מכלוף מיקי זוהר: הן פוגעות באופן יסודי - - -

<אייל דותן: מה הפגיעה?

מכלוף מיקי זוהר: במימוש שלו.

מכלוף מיקי זוהר: אנחנו עשינו את כל מה שאנחנו עשינו כדי לממש מטרה מסוימת.

<אייל דותן: החוק בא ומחייב - - -

מכלוף מיקי זוהר: בעצם אתה בא ולוקח את המטרה הזו, שם אותה בצד ורוצה לומר לנו 'תמתינו עם הרעיון עד שלנו, הבנקים, יהיה נוח שתממשו אותו'.

<אייל דותן: זה לא מה שאני אומר.

<אייל דותן: זה בהחלט לא - - -

מכלוף מיקי זוהר: זה לא מה שאתה אומר, אבל אני מבין את זה, ככה מבין השורות.

<אייל דותן: לא, אני מדבר בצורה מאוד ברורה - - -

מכלוף מיקי זוהר: אתה דיברת בצורה מאוד ברורה, מאוד מאוד ברורה, ולא היה קשה להבין.

<אייל דותן: הבנקים נדרשים על פי החוק למכור את החזקותיהם בבורסה - - -

מכלוף מיקי זוהר: כן, אבל אתה רוצה לדחות זה בארבע שנים.

<אייל דותן: אני לא אמרתי.

<אייל דותן: כרגע אני בהערה אחרת - - -

מכלוף מיקי זוהר: אתה רוצה להשאיר לך זמן למכור את זה.

<אייל דותן: גם לא.

<אייל דותן: כרגע אני בהערה אחרת לגמרי, לא קשור לזמן, לא מעכב את ההפרטה, אני עומד בכל הדרישות של הוראות הדין, כל מה שאני אומר זה, מחייבים את הבנקים מצד אחד למכור את החזקותיהם, שיאפשרו לבנקים לקבל את מלוא התמורה שהבורסה וההחזקות שלהם שוות בבורסה.

<אייל דותן: הבנקים ימכרו, כמו - - -

מכלוף מיקי זוהר: אתה אומר, לבנקים אין היום כלום, אתה רוצה שיהיה להם משהו.

<אייל דותן: לבנקים יש היום החזקה כדין בבורסה.

<אייל דותן: אם ההחזקה הזאת שווה משהו זו זכותם הקניינית והחוקתית של הבנקים לקבל את התמורה בעד השווי של ההחזקות שלהם בבורסה.

מכלוף מיקי זוהר: אדוני יענה לי לשאלה ובזה נסיים את הסיפור.

מכלוף מיקי זוהר: נניח לא היינו עושים את החוק והבנק היה רוצה לממש את זכויותיו הוא יכול?

<אייל דותן: הבנקים מחזיקים שנים רבות בבורסה - - -

מכלוף מיקי זוהר: הוא יכול?

<אייל דותן: הבנקים יכולים - - -

מכלוף מיקי זוהר: אני לא קיבלתי תשובה לשאלתי, הוא יכול?

<אייל דותן: הבנקים יוכלו לממש את החזקותיהם בבורסה כשהמגבלה שקבועה בחוק ניירות ערך תוסר וזה בהחלט אפשרות קיימת.

מכלוף מיקי זוהר: זו תשובה מתחכמת.

מכלוף מיקי זוהר: אני שאלתי אותך, במצב הנוכחי היום הוא יכול?

<נילי אבן חן: התשובה היא לא.

מכלוף מיקי זוהר: למה אתה לא אומר את התשובה?

<אייל דותן: אבל היום המצב המשפטי - - -

מכלוף מיקי זוהר: אדוני יענה לשאלתי, בקונסטלציה המשפטית כיום, מבלי שום שינוי, האם הבנקים יכולים?

מכלוף מיקי זוהר: כן או לא?

<אייל דותן: כרגע, לאור המגבלה בחוק ניירות ערך הבנקים יכולים במגבלה - - -

מכלוף מיקי זוהר: לא יכולים.

<אייל דותן: אני מסכים שזה מאוד מוגבל, אבל עדיין הזכויות הקנייניות שייכות לבנקים ולכן בהחלט כן.

<אייל דותן: הבורסה שייכת - - -

מכלוף מיקי זוהר: אז הבנקים יכולים או לא יכולים?

<קריאה: הם לא יכולים.

מכלוף מיקי זוהר: אני יודע, אבל הוא לא עונה.

מכלוף מיקי זוהר: תענה לשאלתי.

<אייל דותן: אני אומר, יש כאן שני נושאים שונים, האחד זה הזכות של הבנקים בבורסה - - -

מכלוף מיקי זוהר: שים לב מה אדוני אומר, ואני מסיים בזה את הדיון, אדוני אומר, 'מצב הבנק לא משהו, אני רוצה לשפר את מצבו על חשבון הציבור' ואתה מצפה ממני להסכים להצעה שלך.

<אייל דותן: אני מצפה שהבנקים, כשנדרשים למכור את ההחזקות שלהם בבורסה, ייתנו להם ליהנות מהשווי האמיתי של ההחזקות שלהם בבורסה.

מכלוף מיקי זוהר: לא נסכים.

<אייל דותן: וזו זכות יסוד של כל גוף במדינת ישראל.

מכלוף מיקי זוהר: לא נסכים, ואם אתם חושבים שזכות היסוד קנויה לכם יש את בית המשפט, שיבחן האם אתם צודקים או לא.

מכלוף מיקי זוהר: להערכתי הוא יזרוק אתכם מכל המדרגות.

<נילי אבן חן: אני רוצה להגיב - - -

מכלוף מיקי זוהר: גברתי, יש לך בדיוק דקה.

<נילי אבן חן: לא, זה לא פייר.

מכלוף מיקי זוהר: היינו יותר מדי פיירים בדיון הזה.

<נילי אבן חן: מראש אמרת שההסתייגויות יהיו לפי - - - שקודם כל תסתיים ההקראה - - -

מכלוף מיקי זוהר: אז יש לך שתי דקות.

מכלוף מיקי זוהר: קדימה.

<נילי אבן חן: אני מוכנה לדבר כמה שיותר מהר, אבל הנושאים צריכים להישמע.

<נילי אבן חן: אני רוצה להגיב ראשית - - -

מכלוף מיקי זוהר: אני לא נותן לך אפשרות להגיב.

<נילי אבן חן: לא, זה אחד מהסעיפים.

מכלוף מיקי זוהר: לא נותן לך אפשרות להגיב, שתי דקות לפי סדר הסעיפים, להבהיר ולגמור.

<נילי אבן חן: ראשית אני רוצה לדבר על זה, לגבי התחולה, יש חלק מתקופות הזמן שמדברות על שלושה חודשים וחלק שנה וצריך להבין שיש פער בין השלב שבו הממשל התאגידי חל לבין הזמן שבו נותנים לבורסה את האפשרות, שהרגע דובר עליה, לקבל את הרווחים.

<נילי אבן חן: הפער הזה, לתפיסתנו, הוא גדול מדי, כיוון שמצד אחד נותנים להם כבר לחלק רווחים, אבל לא מחילים עליהם את כללי הממשל התאגידי.

<שרה קנדלר: אבל זה לא נכון, ההוראה אומרת שרק אחרי - - -

<נילי אבן חן: אני יודעת, אבל הם יכולים להיערך בתקופה הזאת כבר - - -

<שרה קנדלר: זה במפורש.

<נילי אבן חן: בתקופה הזאת הם יכולים לצבור את הרווחים עד אותו רווח ולכן ההצעה שלנו להקטין את המועדים.

<נילי אבן חן: כיוון שהרישיון נשאר ממילא של הבורסה אז שלושה חודשים צריך לרדת ובמקום זה, לגבי סעיף 40א ו40ב(1), אנחנו חושבים שזה צריך להיות לא שנה שזה לא יחול, אלא שלושה חודשים.

<נילי אבן חן: סעיף 41(ב), אנחנו חושבים שצריכה להתווסף הוראת מעבר.

מכלוף מיקי זוהר: שלושה חודשים?

מכלוף מיקי זוהר: הוא ביקש ארבע שנים.

מכלוף מיקי זוהר: אז מה?

<אייל דותן: אני לא ביקשתי ארבע שנים, החוק קובע חמש שנים.

מכלוף מיקי זוהר: היא רוצה שלושה חודשים, מה אדוני רוצה להגיד?

<נילי אבן חן: אני מדברת על החלת כללי הממשל התאגידי, יש - - -

מכלוף מיקי זוהר: גברתי, הבנתי.

מכלוף מיקי זוהר: לא התקבלה.

<נילי אבן חן: רישיון שניתן לבורסה בתל אביב ערב יום התחילה יעמוד בתוקפו עד ולא יאוחר משישה חודשים מיום כניסת התיקון לחוק לתוקף.

<נילי אבן חן: צריך לבדוק אם הם עומדים בתנאים שנדרשים לצורך החזקה ברישיון כי כרגע החקיקה נותנת להם את הרישיון בלי לבדוק את התנאים.

<נילי אבן חן: התנאים אמורים לחול על בורסות שיבואו בהמשך, אנחנו חושבים שצריך גם ספציפית לבורסה הזאת, לבדוק אם הם עומדים ברישיון.

<שרה קנדלר: הכול חל עליהם, הם רק לא צריכים להוציא רישיון פעם נוספת.

<שרה קנדלר: הרי אנחנו ניקח להם את הרישיון אם הם לא עומדים בתנאים, יש לנו סמכות.

מכלוף מיקי זוהר: אנחנו, גברתי, בשונה ממך, סומכים על רשות לניירות ערך.

<קריאה: תסמכי עליהם שהם בודקים אותנו כחוק.

<נילי אבן חן: 41ג(2), כאמור אנחנו חושבים שחמש שנים זה יותר מדי.

<נילי אבן חן: אנחנו חושבים שבמקום חמש שנים צריך להיות שלוש שנים.

<נילי אבן חן: זה לגבי המכירה שהוא דיבר עליה.

<נילי אבן חן: 41(ט), זה הנושא הגדול, הסעיף האחרון שדובר עליו מטעם איגוד הבנקים.

<שרה קנדלר: שעכשיו הפך להיות (יח).

<נילי אבן חן: לגבי הסעיף הזה, בגרסה הקודמת של הצעת החוק - - -

מכלוף מיקי זוהר: עברו שתי דקות, שתדעי.

<נילי אבן חן: אבל לא הגבלת אף אחד חוץ ממני.

<נילי אבן חן: ואני מדברת דברים ענייניים, זה לא - - -

מכלוף מיקי זוהר: אני חושב שמי שדיבר הכי הרבה בדיון הזה זו אחת.

<נילי אבן חן: מי שעבד הכי הרבה, אני חושבת שזה גם אני.

מכלוף מיקי זוהר: עזבי, זה לא העניין, וגם אמרנו שאת מקבלת את השכר הכי נמוך, אבל בסדר, אבל עדיין נתנו לך המון זמן, אז אם אפשר, לסיים.

<נילי אבן חן: הסעיף הזה הוא כמעט אחד הסעיפים הכי מהותיים מבחינת ההון שנותנים לחברי הבורסה.

<נילי אבן חן: הגרסה הקודמת דיברה על זה שכל הערך המוסף יהיה עליו 100% מיסוי ולטעמנו צריך לחזור לגרסה הקודמת של הצעת החוק, כי כיום בדוחות הכספיים של הבנקים שווי הבורסה מופיע כאפס וכל הצעת החוק הזאת הולכת לתת להם יש מאין.

<נילי אבן חן: היש מאין הזה - - -

מכלוף מיקי זוהר: לא נתנו להם כלום, לא שמעת קודם את נציג הבנקים מדבר ואומר שהוא רוצה את האפשרות ואנחנו לא נתנו?

<נילי אבן חן: על הערך המוסף, לא - - - לגבי המכירה נתתם וגם יגידו רשות ניירות ערך, כל מה שמופיע בדוחות הכספיים ל-2015 זה כן ניתן להם.

<נילי אבן חן: זה כן ניתן, זו הצעת החוק.

<נילי אבן חן: רק הדלתא הזאת - - -

מכלוף מיקי זוהר: שמוליק יענה, בקצרה.

<שמואל האוזר: אני אסביר.

<שמואל האוזר: קודם כל הם חייבים במס רווחי הון על החלק הראשון ממילא, זה לא שייך.

<שמואל האוזר: ההבדל בין ה-100% ועכשיו, שקודם זה היה הולך לאוצר ועכשיו זה הולך לבורסה, לטובת בניית תשתיות ולטובת הציבור.

<נילי אבן חן: והשאלה מי יפקח אם באמת זה יהיה לטובת תשתיות או שהם יוציאו את זה בתור רווחים ודיבידנדים?

<שמואל האוזר: אז אני אזכיר לך שוב מי מפקח על הבורסה.

מכלוף מיקי זוהר: אני חושב שגם את מעדיפה באמת שהכסף יילך לפעילות של הבורסה ולא ל - - -

<נילי אבן חן: זו חברה פרטית, אז אי אפשר - - -

מכלוף מיקי זוהר: למרות שזה אינטרס דווקא של המדינה שזה יבוא לקופת האוצר, בכל זאת - - -

<נילי אבן חן: אז אני אומרת, אם הכסף הזה היה הולך לטובת הקמת מסלקה נפרדת אז מצוין.

<נילי אבן חן: אי אפשר להגיד מצד אחד שזו חברה פרטית וכשנותנים להם כסף - - -

מכלוף מיקי זוהר: אנא להתקדם לסעיף הבא, אני רוצה לסיים את הדיון.

<נילי אבן חן: סעיף 42(א), זה מתחבר לנושא של המסלקה.

<נילי אבן חן: אנחנו חושבים שצריך לבטל אותו כיוון שלהערכתנו לא תקום מעצמה מסלקה חדשה בתקופה הקרובה ולכן אנחנו מציעים שתיקבע הוראת מעבר שסעיף 50א ייכנס לתוקף בעוד חצי שנה ממועד חקיקת החוק ולאחר תקופה זו תיערך בדיקה למסלקה, לראות אם היא עומדת בתנאים שנדרשים לצורך החזקה ברישיון.

<נילי אבן חן: גם 42(ב), אנחנו חושבים שצריכים לבטל אותו.

<נילי אבן חן: והסעיף האחרון זה הסעיף העונשי שדיברנו עליו קודם וההצעה שלנו זה ליצור מדרג ענישה בין הפרות בדרגות חומרה שונות, ושיתווסף החלק העונשי שיאמר שהרשות אחראית - - -

מכלוף מיקי זוהר: תודה.

<נילי אבן חן: עוד לא הקראתי את זה, 'הרשות אחראית לפקח על ביצוע חובות המוטלות על הבורסה והמסלקה והפרה של החובות המוטלות על הבורסה והמסלקה, המנויות בסעיפים 45ג, 45ו, 45י, 45יב עד יד, 45יח, 50א(1), 50ב(1), מהוות עבירה לפי פרק ט' לחוק הזה וככל שיתקבל התיקון הזה אז צריך לתקן את הוראות פרק ט' לחוק ניירות ערך.

מכלוף מיקי זוהר: תודה.

מכלוף מיקי זוהר: הערתכם ואני מסכם את הדיון.

<שרה קנדלר: אנחנו הוספנו פה סמכויות פיקוח רבות, כמו שראיתם, לרשות ניירות ערך וקיבלנו גם את ההערה שהיא העירה קודם על האפשרות להטיל קנס על הפרה של מסלקה.

<שרה קנדלר: מעבר לזה, בשלב הזה אנחנו לא חושבים לנכון להוסיף עוד הפרות, אבל אנחנו יכולים אחר כך, אם נמצא לנכון, לתקן את התוספות, הרי זה תיקון תוספות של חוק ניירות ערך, אם יהיה צורך.

מכלוף מיקי זוהר: אני מסכם את הדיון.

מכלוף מיקי זוהר: ההקראה הסתיימה, כפי ששמתם לב, וגם הערות נרשמו, הושמעו, חלקן התקבלו, חלקן לא.

מכלוף מיקי זוהר: מבחינתי נשארו מספר נושאים פתוחים שיצטרכו להיסגר בדיון הבא ומיד לאחר סגירתם אנחנו נעלה את החוק להצבעה ונאשר אותו.

מכלוף מיקי זוהר: הנושאים הם כדלקמן, נושא ימי המסחר, נושא העמלות, הפיקוח על גובה העמלות, פתיחת השוק לברוקרים מחו"ל, אופי השליטה של הבנקים כיום לפי הצבעה, משקיף של הרשות בבורסה ולהכניס ברישיון בעלות על הנכסים איסור העברה ללא אישור.

מכלוף מיקי זוהר: זהו.

<עמיר שפטל: ועוד מניות לעובדים.

<עמיר שפטל: שהניסוח המשפטי לא ימנע את המניות לעובדים.

מכלוף מיקי זוהר: לא, זה דברים שאמרנו שאתם צריכים לשבת איתם.

<עמיר שפטל: נכון, מעבר לאמירה הזו, נדמה לי - - -

מכלוף מיקי זוהר: בסדר, סוגיית העובדים.

מכלוף מיקי זוהר: אז אני מצפה מכל הגורמים לסגור את זה לפני שאנחנו מגיעים להצבעה, כדי שנגיע לכאן עם משהו מוגמר.

<נילי אבן חן: מה עם הממונה להגבלים עסקיים בכל הנושא של - - - אתה אמרת בתחילת הדיון לגבי הממונה להגבלים עסקיים לכל סוגיית התחרות.

מכלוף מיקי זוהר: לא, דנו בזה.

מכלוף מיקי זוהר: טוב, חברים, זה הסיכום של הישיבה, הישיבה נעולה.

מכלוף מיקי זוהר: תודה רבה.